**СОЈУЗ**

Од Малколм Смит

Со додатни коментари од Дик Кристенсен (Rev. C)

1. **Стариот Сојуз**
2. **Пс. 81:1-10** Пејте Му весело на Бога – нашата сила! Пејте Му на свет глас на Јакововиот Бог! 2. Запејте песна, удрете дајре, засвирете на милозвучна харфа и на лира! 3. Затрубете во рог при Млада Месечина и при Полна Месечина, на нашиот Празник! 4. Зашто, таква е уредбата за Израел, така нареди Јакововиот Бог! 5. Така му заповеда на родот Јосифов, кога излегуваше од Египет, каде што чувме таинствен шепот: 6. “Од гробот на Мојот народ самарот го димнав и од кошот рацете му ги ослободив; 7. Ти ме повика во неволја и Јас те избавив, од громовен облак ти се одѕвав, крај водите на Мериба те испитав”. 8. “Слушај Ме народе Мој и ќе те преупредувам; ах, кога би Ме послушал, Израелу! 9**. Туѓ бог да нема кај тебе и на туѓ бог не клањај се!** Јас сум Господ, твојот Бог, Којшто те изведе од Египет: отвори ја ширум устата своја и Јас ќе ја наполнам!
3. Целиот Псалм говори за Бог како го ослободува Израел од Египет. Во стих 10 Бог им ја дава причината на Своето дејствување. “Јас сум Господ твојот Бог” што би значело сите други нации на светот можат да кажат тој е Бог, но овие луѓе можат да се потпрат на Него и да изјават дека тој е мојот Бог. Неговиот став спрема нив е **како тие да се пилиња во гнездо**. Пилињата се беспомошни, и ако набљудувате пилиња во гнездо ќе забележите голем отворен клун закачен за мало тело. Исто како што мајката птица нежно ги храни своите млади, Бог изјавува за своите млади дека ако тие му пријдат треба само да ја отворат својата уста, а Тој ќе ја наполни. Мало истражување ќе ви покаже дека пилињата имаат огромен апетит. Всушност, воколку ние луѓето би јаделе пропорционално еднаква количина храна дневно како едно пиле, тогаш би требало да јадеме по едно мало теле и три мали овци. Она што Бог тука нуди да го направи не е мала работа.

Но врз основа на чиј авторитет Израел го нарекува Бог нивни Бог? И зошто Бог се согласил со нив да биде нивен Бог. Поради нивниот однос со Бог сè што тие морале да направат е да дојдат при Него во исчекување и да ги отворат своите усти за Тој да им даде сè што им е потребно. Ако го разбереме овој однос ќе добиеме вистинска слика што всушност значи вера и подобро ќе ги сфатиме основите на Стариот Завет.

1. Во **Бит. 15** гледаме како Бог склучува сојуз со Авраам. Кога се користи зборот “сојуз” во Библијата тоа всушност значи “да се сече сојуз” како при заветување. Честопати дел од склучување сојуз во себе вклучува засекување дел од твоето тело со цел да потече крв од еден заветувач кон другиот заветувач. Во сојуз не се влегува туку така. Најслично што го имаме денес е брачниот сојуз кадешто една личност себе си се предава на друга личност и втората личност исто така се предава на првата. Двете личности стануваат една.

Овој **крвен сојуз не можел да се поништи**. Ова е начинот на неговото склучување:

1. Двете личности се обединуваат во согласност да склучат сојуз Тие ги соблекуваат своите наметки и си ги заменуваат еден со друг
2. Тие си ги заменуваат и мечот и појасот (ова симболизира давам сè што имам, сите мои извори и сета моја снага на другата личност)
3. Тие потоа вршат замена на дел од нивното име за секој пат кога ќе го запишуваат името да се знае дека се во меѓусебна крвна врска
4. Потоа земаат животно и го сечат во два дела соочувајќи се еден спрема друг со двата дела на жртвата меѓу нив и тие се движат преку жртвата во облик на бројката 8
5. Потоа тие би се засекле себеси за да потече крв од еден кон друг врзувајќи си ги рацете меѓусебно со јаже дозволувајќи крвта да се впие во јажето. Потоа се пресекува јажето и секој задржува дел од јажето вметнат во појасот како потсетник дека со во сојуз. Некои источни култури крвта ја собираат во сад и потоа ја пијат, но на евреите не им било дозволено да пијат крв.
6. Раната во твоето тело би се затворила со црна прав, која остава траен белег (исто како и Христос кој на своето тело ги носи белезите од распнувањето) Потоа тие вербално ги споделуваат своите извори за обата да знаат што точно се заветуваат ако е потребно, и кои проклетства се добиваат воколку не го испочитуваат сојузот.
7. Потоа поставуваат споменик, често пати голем камен со врежани зборови на сојузот, или би си заменил добиток кој потем би служел како потсетник, или пак садат неколку дрвја.
8. И конечно седнуваат и јадат едноставен заветен оброк, на пример леб и вино.

1. **Бит. 12:1-3** И му рече Господ на Аврама: "Излези од својата земја, и од родот свој, и од домот на татка си, па појди во земјата што ќе ти ја покажам Јас! 2. А од тебе ќе направам голем народ, и ќе те благословам, и името твое ќе го прославам и ти ќе бидеш благословен. 3. Ќе ги благословам оние, што тебе ќе те благословуваат, и ќе ги проколнам оние, што тебе ќе те проколнуваат и преку тебе ќе бидат благословени сите народи на земјата.”

**Бит. 15:1** По оние настани беше упатено слово Господово кон Аврам во видение: "Не плаши се, Авраме! Јас сум ти закрила, и наградата твоја ќе биде многу голема."

1. Во овие цитати гледаме како Бог иницира посебен сојуз со Авраам. Во **12:1-3** гледаме како Божјото ветување до Авраам се остварува во “**голем народ**”. Ова се однесува на првиот сојуз и посебниот однос кој Бог го имал со Израел. Исто така можеме да видиме дека преку Авраам “**ќе бидат благословени сите народи на земјата**”, што е точна претслика за вториот, нов и подобар сојуз, кој ќе дојде преку Христос кој носи благослов за “**сите народи на земјата**”.

Потоа во **Бит. 15:1** Бог му вели на Авраам дека Тој ќе биде Авраамов бранител, заштитник, и дека Тој се заветува за сè што е Тој како награда за Авраам. Со други зборови “сè што сум Јас, на располагање ти е”. Тоа е исто како Бог да му дава наметка, појас и меч за сечење на сојузот на Авраам.

1. Бог продолжува во останатиот дел од **поглавје 15** и му вели на Авраам што да прави како подготовка за сечење на крвен сојуз. Но тогаш Бог прави нешто невообичаено, го успива Авраам. Знаете, ниту еден смртен човек не може да склучи сојуз со Бог. Како може грешник да склучи сојуз со Бог, кој е свет и безгрешен. Затоа Бог го склучува сојузот со нив и се движи меѓу деловите во вид на оган, и во облик на бројот 8. Потоа го буди Авраам и го известува дека меѓу нив е склучен сојуз, и во **поглавје 17** гледаме дека сојузот бил запечатен по пат на обрезание и промена на името на Авраам.

Името на Бог на хебрејски не смее ни да се изговори. Доминантната буква на Божјото име е “**Х**”, која Тој ја ставил во Аврамовото име (АбраХам), како и на неговата сопруга Сара (од Сараи во СараХ). Од тој ден Бог му дозволил на Авраам да го носи името Божјо во неговото име и Бог станал познат како “**Бог Авраамов**” како што тоа и денес ни е познато.

Во книгите на Повторен Закон и Левити ќе ги најдете **благословите и проклетствата** кои биле последица на исполнување или кршење на сојузот. Бог исто така им дал спомен на сојузот. Тоа било кутија врз која бил ставен “престолот на милоста”. Оваа кутија била позната како “**ковчегот на сојузот**”, и каде и да оделе требало да си го носат “ковчегот на сојузот” како потсетник дека се во однос на сојуз со семоќниот Бог. Сојузот ги обединувал со семоќниот Бог. СЗ говори за Бог **како “сопруг”, со** што сликовито Израел станува Негова “сопруга”.

**Ис. 54:5** Зашто твојот Творец е твојот сопруг; Јахве Саваот е името Негово, твој искупител е Светецот Израелов: Тој ќе се нарече Бог на целата земја.

1. Кога една личност влегува во сојуз со некого, тогаш нивното потомство, иако сè уште не е родено влегува во тој сојуз. Нивните сè уште неродени деца се незачнатото семе кое било “**во нив**”. На тој начин целата нација влегува во сојуз со Бог. Поради сојузот, се што требало тие да прават е да ја отворат устата и да примат што им е потребно **(Пс. 81:10).** Следствено секој кој би му се противставил на Израел се противставува против Богот на Израел. Сите Божји извори биле и нивни, но исто така сè што било нивно станува и Божјо. Соломон запишал во **Песна над песните 6:3 “Јас му припаѓам на мојот возљубен, а мојот возљубен мене”.** Тоа е однос во сојузот меѓу Бог и Неговите чеда.
2. Во **Бит. 22** Бог му вели на Авраам да го земе Исак и да го принесе како жртва. Како можел Авраам да стори такви нешто без било каква дискусија или расправа со Бог? Тоа било поради тоа што Авраам сфатил дека сè што поседува му е на Бог на располагање поради условуте на крвниот сојуз. Следствено преку ова Авраам ја покажува својата послушност и кон крвниот сојуз и кон разбирање на истиот. Преку оваа постапка од страна на Авраам и Исак, Бог го потврдува својот сојуз со Авраам.
3. Можеме да видиме и понатамошен доказ за овој однос во околности кога Израел робува во Египет. Оти ако некој допира некого кој е во заветен однос со Бог, тогаш тие одговараат пред Бога.
4. **Зах. 2:12** Зашто така вели Господ Седржителот, Кој ме прати за слава кај народите, што ве плачкосуваа: зашто кој чепка во вас, чепка во зеницата на окото Мое.
5. Може да се пороби било која нација на светот и во тој случај само со неа имате работа, но кога ќе поробите народ кој има однос на сојуз со Бог тогаш ќе си имате работа со нивниот партнер сојузник, “Семоќниот Бог”.
6. **Изл. 2:23-24** А по многу време умре египетскиот цар. А синовите израелски уште офкаа од маките и викаа; и пискотот нивни од тешките маки дојде до Бога. 24. И Бог го чу офкањето нивно, и се сети Бог на сојузот Свој со Авраам, Исак и Јаков.
7. Следствено кога Мојсеј застанал пред Фараонот тој ги изговарал зборовите кои Бог му ги кажал, “**Пушти го мојот народ!”** Кога Бог завршил со Египет, тој народ бил во целост поразен, а Израел заминал со наплата од 430 годнини бесплатна работа за само еден ден! Тоа наликува на немоќните, беспомошните пилиња кои ги отвораат клуновите кон небото и извикуваат кон својот заветен сојузник за помош, а Тој одговора со тоа што во таквите околности ги доведува сите потребни ресурси за да излезат на крај со таа ситуација. “Отвори ја својата уста и Јас ќе ја наполнам.”
8. Запомни дека сојузот бил запечатен со крв. Крајот не дошол со тоа што на Израел му се помогнало во Египет, туку Бог продолжил да престојува меѓу својот народ при патувањето низ пустината. Всушност, Изреаловите чеда биле водени од и покривани од пустинското сонце со Божји облак во текот на денот, а со огнен столб во текот на ноќта за да бидат заштитени од пустинскиот студ. И не само тоа, туку Тој им обезбедувал храна, вода, облека и заштита од непријателите. Зошто? Оти тие биле во крвен сојуз со Богот на Авраам.

Израел морал да научи само еден закон, законот на заветниот сојузот. **Не заслужувам ништо, не можам да се здобијам со ништо, не можам да заработам ништо, не можам да сторам ништо, но поради еден сојуз кој се склучил пред моето раѓање можам слободно да ја отворам устата и заради заветниот сојуз со Бог Тој ќе ја наполни**. Единствениот проблем што тие го имале е кога решиле да бидат непослушни спрема заветниот закон. Кога се обидувале да решаваат проблеми со свои сили, тие постојано биле неуспешни, но кога доаѓале кај Бог согледувајќи ги своите слабости Тој никогаш не ги изневерувал.

1. Дури и сторијата за Давид и Голијат покажува дека Давид имал разбирање за нешта кои биле заборавени од страна на Израелската војска. Давид сфатил дека кога филистејската војска дошла против Израел тие всушност се бореле и против Богот на Израел. Следствено Давид, кога тргнал против Голијат не тргнал во своја сила, туку имал разбирање дека тргнува во името на “Господ на војските.”

**1 Сам. 17:36-37** “…лав и мечка убивал твојот слуга; а и со овој необрезан Филистеец ќе стане истото како со нив, бидејќи ја навредува војската на живиот Бог.” 37. Давид рече уште: "Господ, Кој ме спасуваше од канџите на лавот и мечката, ќе ме спаси и од рацете на овој Филистеец."

**1 Сам. 17:43-47** Филистеецот му рече на Давид: "Зошто си тргнал против мене со стап? Да не сум куче?" Филистеецот го проколна Давида со боговите свои. 44. И Филистеецот му рече на Давид: "Приближи се до мене, и ќе им го дадам телото твое на птиците небески и на ѕверовите полски." 45. Давид му одговори на Филистеецот: "Ти одиш против мене со меч, копје и штит, јас, пак, одам против тебе во името на Господ Саваот, Бог на израелската војска, која ти ја навредуваш; 46 сега ќе те предаде Господ во раката моја, и јас ќе те убијам, ќе ја симнам од тебе главата твоја, и ќе им ги дадам труповите на филистејската војска на птиците небески и ѕверовите земни, и целата земја ќе дознае, оти има Бог во Израел; 47. и сите овие луѓе ќе разберат дека Господ не спасува со меч и копје, зашто војната е Господова, и Тој ќе ве предаде во рацете наши."

Не се работи за тоа дека Давид победил во битката, туку дека Бог го оправдал Своето име преку обезбедување на Давидовите потреби поради фактот што Давид не тргнал против Голијат со свои сили, туку во името на Господ на војските.

1. Езекија, израелскиот крал, се соочол со слична ситуација кога примил писмо од Сенахериб, асирскиот крал, заканувајќи му се со истребување на Израел. Езекија го зел писмото пред својот сојузник, Бог, и го отворил пред Божјото присуство, и извикал кон Бог во својата немоќ, молејќи го да ги избави од оваа личност која му се потсмевала на Бог. Како што гледаме од цитатот Бог го слушнал плачот и повторно обезбедил победа.

**2 Цар. 19:14-36** Тогаш Езекијa го зеде писмото од рацете на пратениците, го прочита, отиде во домот Господов, и го објави Езекија пред лицето Господово; 15. и се молеше Језекија пред лицето Господово и велеше: "Господи, Боже Израелов, Кој седиш на херувими! Ти си единствен Бог на сите земни царства. Ти ги создаде небото и земјата. 16. Наклони го, Господи, увото Свое и чуј ме; отвори ги, Господи, очите Свои и погледни, и чуј ги зборовите на Сенахирим, кој испратил да Те навредуваат Тебе, живиот Бог! 17. Навистина, о Господи, царевите асирски ги сотреа народите и земјите нивни, 18. и ги нафрлаа боговите нивни во оган, но тоа не беа богови, туку изработки на човечки раце, дрво и камен, затоа и ги истребија. 19. И сега, Господи Боже наш, спаси не од рацете негови, и сите земни царства ќе познаат дека Ти, Господи, си единствен Бог." 20. Тогаш Исаија, синот на Амоц, испрати да му кажат на Езекија: "Вака вели Господ, Бог Израелов: 'го чув ова за кое ти Ми се молеше против асирскиот цар Сенахирим.' 21. Еве го словото, што Господ го изрече за него: Те презира, Ти се потсмевне девицата ќерка на Сион, зад твојот грб ќе ја заниша главата ќерката ерусалимска. 22. **Кого Го прекоруваше и навредуваше ти? И против Кого крена глас и толку високо ги крена очите? Против Светецот Израилев? 23 Преку твоите пратеници ти Го навредуваше Господа** и велеше: - со многу коли се качив на горските височини, по ридовите на Ливан, ги исеков високите кедри негови и прекрасните кипариси негови и стигнав до најоддалеченото негово пристаниште, до гасталакот на градината негова; 24. Ископав и пиев туѓа вода, и ги пресушив со стапалата на нозете свои сите египетски реки. 25. **Зар не си чул дека Јас одамна сум го направил тоа, во древни времиња сум го преднацртал, а сега го исполнив преку тоа што ти опустошуваш урврдени градови**, претворувајќи ги во купишта урнатини? 26. И жителите нивни изнемоштеа, треперат и се срамуваат. Тие станаа како полска трева и кревка билка, како трева по покривите, препламната пред да узрее 27. Кога седнуваш, кога излегуваш или влегуваш, Јас сè знам; ја знам и дрскоста твоја против Мене. 28. **Твојот гнев против Мене и твојата дрскост достигна до Моите уши, па затоа ќе ја ставам алката Своја во твоите ноздри и уздата Своја во твојата уста, и ќе те вратам назад по истиот пат, по кои си дошол**. 29. И, еве ти знак: јадете го оваа година - самоникнатото, а во третата година сејте и жнејте, садете лозја и јадете ги нивните плодови. 30. И спасението во Јудиниот дом, пак ќе пушти корен одоздола и ќе даде плод озгора, 31. зашто од Ерусалом ќе произлезе остатокот, и спасеното - од гората Сион. Ревноста на Господарот на небесните сили ќе го направи тоа. 32. Затоа вака говори Господ за асирскиот цар: тој нема да влезе во овој град, нема да фрли во него стрела, нема да пристапи со штит кон него и нема да ископа опкоп околу него. 33. По истиот пат, по кој дошол, ќе се врати, и нема да влезе во тој град, вели Господ. 34. Јас ќе го пазам тој град, за да го запазам за Себе и за Мојот слуга Давид." 35. И ова се случи во таа ноќ: ангел Господов отиде и во асирскиот логор уби сто и осумдесет и пет илјади војници. Изутрината кога преживеаните станаа, ги видоа мртвите тела. 36. Тогаш царот на Асирија Сенахирим тргна, се врати во Ниневија и таму остана.

1. Кралот Јосафат, се соочил со слична ситуација како Езекија кога Јосафат бил опкружен од непријателот и бил престрашен. И тој постапил како пилињата. Тој се повикувал на Бог и широко ја отворил својата уста. Тој го потсетил Бог дека Бог им ја дал земјата на поколението на Својот пријател Авраам, засекогаш. Со други зборови тој се повикува на Авраамовиот сојуз. Во стих 12 го гледаме нивниот став на целосна беспомошност со сета надеж свртена кон Бог.

**2 Лет. 20:1-30** Потоа Моавците и Амонитите, а со нив и некои од земјата моавска, појдоа во војна против Јосафат. 2 Дојдоа и му јавија на Јосафат, велејќи: "Против тебе доаѓа големо множесто народ од преку море, од Едом, и веќе се во Хацецон-Тамара, односно во Ен-Геди. 3 Јосафат се уплаши и го крена лицето свое и Го побара Господа и објави пост во цела Јудеја. 4 Се собраа Јудејци да молат за помош од Господ; дојдоа да Го молат Господа од сите Јудини градови. 5 И застана Јосафат во собранието на Јудејците и на ерусалимците во Домот Господов, пред новиот трем, 6 и рече: "Господи, Боже на предците наши! Не си ли Ти Бог на небото? Ти владееш над сите царства на народите; и во Твојата рака е силата и цврстината, и никој не може да застане против Тебе! 7 Не ли Ти, Боже наш, ги истера жителите на оваа земја, пред лицето на Твојот народ Израел и му ја даде засекогаш на потомството на Авраам, Твојот пријател? 8 Тие се населија во неа и Ти изградија во неа светилиште во Твое име, велејќи: 9 'ако дојде врз нас неволја: меч погубен, или помор, или глад, ќе застанеме пред овој дом и пред Твоето лице, зашто името Твое е во тој дом; и во маките свои ќе повикаме кон Тебе, и ти ќе не чуеш и ќе не избавиш.' 10 И сега, еве, Амонците и Моавците и жителите на гората Сеир, чии земји не дозволи да ги нападнат Израилците, кога доаѓаа од египетската земја, па затоа тие ги одминаа и не ги сотреа, 11 тие пак сега ни возвраќаат со лошо, доаѓајќи да не истераат од Твојот посед, што си ни го дал да го наследиме. 12 Боже наш! Суди им Ти. Зашто ние немаме сила против тоа големо множество, што не нападнало и не знаеме, што да правиме; но очите ни се кон Тебе." 13 Сите Јудејци стоеја пред лицето Господово, и нивните мали деца, жените нивни и синовите нивни. 14 Тогаш Духот Господов слезе среде собранието врз Јахазиел, синот на Захарија, син Бенаев, син Јеиелов, син Матаниев, левит од Асафовите синови. 15 и рече: "Чујте сите Јудејци и жители ерусалимски, и ти, царе Јосафате! Вака ви вели Господ ваш: 'Не плашете се и не стравувајте од тоа големо множество, зашто војната не е ваша, туку Божја. 16 Излезете утре против нив: ете, тие ќе се искачуваат по ридот Циц, вие ќе ги најдете на крајот на долината, спрема пустињата Јеруел.' 17 Овој пат нема вие да се борите: застанете, стојте и гледајте го спасението од Господа, што ви се испраќа. Јудо и Ерусалиме, не плашете се и не стравувајте! Излезете утре против нив, и Господ ќе биде со вас." 18 Јосафат се поклони со лицето до земја, и сите Јудејци и жители ерусалимски паднаа пред Господ, за да Му се поклонат. 19 А левитите од синовите Каатови и од синовите Корееви почнаа да Го слават Господ, Бога Израелов, со многу висок глас. 20 Утредента станаа рано и тргнаа кон Текојската пустиња, и кога тргнаа, застана Јосафат и рече: "Чујте ме, Јудејци и жители ерусалимски! Верувајте Му на Господ, вашиот Бог, и бидете цврсти; верувајте им на пророците Негови и ќе имате успех." 21 **Потоа се посоветува со народот и постави пеачи пред Господ, кои со свечени облеки, одејќи пред војската, ќе ја слават светоста Негова и ќе велат: "Фалете Го Господа, зашто милоста Негова е засекогаш!"** 22 И кога почнаа да воскликнуваат и да му пеат славопој, Господ предизвика несогласност меѓу Амонците, Моавците и жителите на гората Сеир, што ја беа нападнале Јудеја, и тие беа разбиени: 23 зашто Амонците и Моавците се кренаа против жителите на гората Сеир, и ги биеја и ги истребуваа, а кога завршија со жителите на Сеир, почнаа да се истребуваат едни со други. 24 И кога Јудејците дојдоа на ридот кај пустината и го видоа она множество, а таму - трупови, испружени по земјата, и никој не се беше спасил. 25 Дојде Јосафат и народот негов да собираат плен и најдоа кај нив прилично многу и богатство, и облека и скапоцени работи, и собраа толку, што не можеа да носат. Три дни собираа плен - толку многу голем беше тој! 26 А на четвртиот ден се собраа во Долината на благословот, бидејќи таму Го благословија Господ. Затоа тоа место се вика Емек Бераха - Долина на благословот и до денес. 27 Тогаш сите Јудејци и ерусалимците, на чело со Јосафат, тргнаа да се вратат во Ерусалим радосно, зашто Господ им даде победа над непријателите нивни. 28 И дојдоа во Ерусалим со харфи, лири и труби пред домот Господов. 29 И страв Божји навлезе кај сите царства земни, кога слушнаа дека Сам Господ војувал против непријателите на Израел. 30 И царството Јосафатово се успокои; Господ му даде мир од сите страни.

Уште повеќе открива фактот дека зборот кој Јосафат го користи како опис на Божјиот однос со Авраам е “пријател”, кое го содржи во себе значењето на оној кој е во меѓусебен однос на “крвен сојуз”. Следствено Јосафат му напомнува на Бог за Неговиот заветен однос со Авраам. Повторно Бог вели да не се вознемирува оти “битката не е твоја, туку е Моја, Јас ќе ја војувам”.

1. Друг пример во себе вклучува една случка за Илија и Ахав, кој бил отпаднат крал. Ахав го прекршил сојузот и Бог му праќа свој пророк, Илија кој вели:

**1 Цар. 17:1** И пророкот Илија, тишбеец од галаадските жители, му рече на Ахав: "Се колнам во живиот Господ, Бог Израелов, пред Кого стојам! Во овие години нема да има ниту роса, ниту дожд, освен според мојот збор."

Гледате дека Илија не само што ги знаел благословите на покорноста спрема сојузот, туку исто така знаел и за проклетстават кои произлегуваат од непочитувањето на сојузот.

**Пов. Зкн. 28:15** Ако, пак, не го слушаш гласот на Господ, твојот Бог, и не ги пазиш и не ги исполнуваш сите Негови заповеди и наредби, што ти ги заповедам денес, ќе паднат врз тебе и ќе се збиднат сите овие проклетства.

**Пов. Зкн. 28:23-24** И небото над главата твоја ќе стане бакар, а земјата под тебе - железо; 24 наместо дожд Господ ќе и даде на замјата твоја пепел, и прав од небото ќе паѓа: ќе паѓа врз тебе, додека не те истреби.

Илија, иако човек на голема вера, не измислувал проклетства. Тој стоел на сојузот склучен од Бог, и едноставно изрекува една од казните заради непокорноста спрема сојузот. Илија знаел дека Бог ќе го одржи верувањето како почит на благословите и проклетствата во однос на сојузот.

1. **Трагедијата на заветниот однос на Бог со Израел е во тоа што израеловите чеда го напуштиле сојузот и тргнале по други богови, и си ги навлекле врз себе сите проклетства за кои Бог ги предупредил**. На тој начин Израел го обесчестил сојузот, па Бог дошол до таму да не го слуша веќе Израел и се заморил од нивните празни повици на покајание. Во следниот цитат на Еремија гледаме како и покрај тоа што тие го молеле Бог заради Него самиот да не го поништо сојузот со нив, Бог не ги слушал, бидејќи тие, не Бог, го напуштиле и го прекршиле сојузот. Израел го напуштил Бог заради други богови и сега тие ги жнееле последиците на нивните постапки.

**Ер. 14:21-15:7** Не отфрлај не нас заради името Твое; не понижувај го престолот на Својата слава: сети се, не разрушувај го Твојот завет со нас. 22 Име ли меѓу незнабожечките суетни богови такви, што можат да дадат дожд, или, пак, може ли небото само од себе да лие голем дожд? Зар не си Ти тоа, Господи Боже наш? На Тебе се надеваме, зашто Ти го создаваш сето тоа. 1 И ми рече Господ: да беа застанале пред лицето Мое дури Мојсеј и Самоил, душата моја пак немаше да се приклони кон тој народ; избркај ги од пред лицето Мое, нека си одат. 2 Ако, пак, те прашаат: "Каде да одиме?" - кажи им: вака вели Господ - кој е за смрт, нека оди во смрт: и кој е за меч - под меч; кој е, пак, за глад - на глад; и кој е за ропство - во ропство. 3 И ќе испратам врз нив четири вида смрт, вели Господ: меч за да ги убива, кучиња, за да ги раскинуваат, небески птици, и полски ѕверови, за да ги изедуваат и истребуваат. 4 И ќе направам да се ужасуваат од нив сите земни царства заради она што го изврши Манасија, синот на Јудејскиот цар Езекија, во Ерусалим. 5 Зашто, кој ќе те пожали, Ерусалиме, кој ќе ти изјави сочувство, и кој ќе наврати до тебе, за да те праша добро ли ти е? 6 Ти Ме остави, вели Господ, отстапи; затоа, ќе ја протегнам Својата рака врз тебе и ќе те погубам; се уморив, простувајќи ти. 7 Јас ќе ги одвеам со вејачка пред портите на земјата, ќе ги лишам од деца, ќе го сотрам Мојот народ; но тие нема да се одвратат од своите патишта.

**Е. Подобар сојуз**

Во точка “Б.1.” дека во **Бит. 12:3** има претслика за еден “**подобар сојуз**” кој е “**во Авраам**”. Еремија говорел за “**нов сојуз**” кој Бог ќе го склучи со сиот Израел.

**Ер. 31:31-34** Eве настапуваат дни, вели Господ, и ќе склучам со домот Израeлoв и со домот на Јуда нов завет. 32 Не онаков завет, каков што склучив со предците нивни во денот, кога ги фатив за раце, за да ги изведам од египетската земја; тој Мој завет тие го нарушија, иако останав во сојуз со нив, вели Господ. 33 **Но еве го заветот, што ќе го склучам со домот Израелов по оние дни, вели Господ: ќе го вложам Мојот закон внатре во нив, и ќе го напишам во срцата нивни, па Јас ќе им бидам Бог, а тие ќе бидат Мој народ. 34 И нема повеќе да учат еден друг, брат брата и да зборуваат: "познајте Го Господа", зашто сите тие, од мал до голем, сами ќе Ме знаат, вели Господ, бидејќи ќе им ги простам беззаконијата нивни, и на гревовите нивни нема веќе да се сеќавам**.

Знаеме дека овој “**нов сојуз**” или “подобар сојуз” бил “**во Авраам**” по тоа што Христос доаѓа од Авраамовото родословие кој бил таткото на Израел. “Новиот сојуз” ќе се воспостави преку Исус Христос кога ќе се принесе себе си за гревовите на светот така да “**секој што ќе поверува во Него нема да загине туку ќе има вечен живот**” и следствено Тој служи како посредник на сојузот и затоа никој не може да влезе во тој сојуз без Христос!

**Евр. 12:24** До Исус, посредникот на еден нов завет и до крвта за попрскување, која зборува подобро од Абеловата.

**Евр. 8:6-8** Но сега Тој доби многу повозвишена служба, бидејќи е посредник на подобар завет, што е заснован врз подобри ветувања. 7 Ако оној првиот завет немаше недостаток, не ќе се бараше место за втор, 8 зашто наоѓајќи недостаток, им вели: "Еве, идат денови - вели Господ -, и ќе склучам нов завет со домот на Израел и со домот на Јуда:

1. Она што го прави овој сојуз подобар е тоа што неевреите, кои биле далеку од Бог, сега можат да влезат во однос со Бог преку овој сојуз склучен преку Христос со целото човештво.

**Ефш. 2:14-20** Зашто Тој е нашиот мир, Кој од двете направи едно и го разурна преградниот ѕид, што ги делеше, 15 и во Своето тело го укина непријателството, односно законот со неговите заповеди и одредби, и создавајќи мир, за во Себе да создаде од двата еден нов човек, 16 и обата во едно тело да ги измири со Бог преку крстот, со што во Себе го уби непријателството. 17 Тој дојде и ви проповедаше мир на вас кои бевте далеку и мир на оние кои беа близу: 18 зашто преку Него, и едните и другите, имаме пристап кај Таткото во еден Дух. 19 Затоа, вие не сте веќе туѓинци и придојдени, туку сте сограѓани на светиите и Божјо семејство, 20 надѕидани врз основата на апостолите и пророците, а темелниот камен е Самиот Христос Исус

**1 Кор. 12:12-14** Зашто, како што е телото едно, а има многу органи, и сите органи на телото, иако се многу, едно тело се, така е и Христос. 13 Зашто ние сите сме крстени преку еден Дух, во едно тело - било Евреи, или Грци, било робови, или слободни, и сите сме напоени од еден Дух. 14 Зашто телото не се состои од еден орган, туку од многу.

1. Божјото ветување спрема Израел е да ги исчисти од сите нивни гревови, да им даде ново срце, и да им стави правичен дух во нив кој ќе ги поттикнува да сакаат да му се покоруваат на Бог.

**Евр. 8:12** Бидејќи ќе бидам милостив спрема нивните неправди, и нема веќе да си спомнувам за нивните гревови!”

**Ез. 36:26-28** Ќе ви дадам ново срце, и нов дух ќе ви дадам; ќе го земам од вашето тело каменото срце и ќе ви дадам срце од месо. 27 Ќе го внесам во вас Мојот дух и ќе направам да одите по заповедите Мои и да ги пазите и да ги исполнувате наредбите Мои. 28 И ќе живеете во земјата, која им ја дадов на татковците ваши, и ќе бидете Мој народ и Јас ќе бидам ваш Бог.

1. Никогаш повторно Израел нема да има потреба некој да му кажува “Познај го Господ” оти Бог ќе престојува во тебе и ти лично и интимно ќе го познаваш. Нема веќе потреба да одиш во Шаторот за да влезеш во Божјото присуство, оти под новиот сојуз самиот ќе станеш Шатор и Бог ќе престојува во тебе.

**Ер. 31:31-34** Eве настапуваат дни, вели Господ, и ќе склучам со домот Израeлoв и со домот на Јуда нов завет. 32 Не онаков завет, каков што склучив со предците нивни во денот, кога ги фатив за раце, за да ги изведам од египетската земја; тој Мој завет тие го нарушија, иако останав во сојуз со нив, вели Господ. 33 Но еве го заветот, што ќе го склучам со домот Израелов по оние дни, вели Господ: ќе го вложам Мојот закон внатре во нив, и ќе го напишам во срцата нивни, па Јас ќе им бидам Бог, а тие ќе бидат Мој народ. 34 И нема повеќе да учат еден друг, брат брата и да зборуваат: "Познајте Го Господа", зашто сите тие, од мал до голем, сами ќе Ме знаат, вели Господ, бидејќи ќе им ги простам беззаконијата нивни, и на гревовите нивни нема веќе да се сеќавам.

**1 Кор. 6:19** Или не знаете дека вашето тело е храм на Светиот Дух Кој е во вас, Кого го имате од Бог, па дека не си припаѓате на себеси?

1. Сега подобро ги разбираме Исусовите зборови при “**последната вечера**” со неговите ученици кога им вели:

**Мт. 26:26-28** А кога јадеа, Исус зеде леб, го благослови, го раскрши, им го раздаде на учениците, и рече: “Земете, јадете, ова е Моето тело.” 27 Потоа ја зеде чашата, заблагодари, им ја даде и рече: “Пијте сите од неа, 28 зашто ова е Мојата крв на Заветот, која се пролева за мнозина, за проштавање на гревовите.

1. Не се користела животинска жртва за да се склучи овој нов и подобар сојуз, туку животот, телото и крвта на “Божјиот Син” кој доброволно се даде себе си како откуп за човештвото. Сојузот не може веќе да се прекрши оти имаме вечен сојуз меѓу Бог и човекот преку Исус Христос.
2. Немаме веќе белег во нашето тело за да се запечати сојузот, туку го имаме печатот Божји преку Светиот Дух кој живее во нас.

**Ефш. 1:13** Во Него сте и вие, откако ја чувте пораката на вистината - Евангелието на вашето спасение - и откако поверувавте, запечатени со Светиот Дух на ветувањето.

1. Новиот сојуз е подобар сојуз со многу нови и подобри ветувања.

**Ефш. 1:3** Да биде благословен Бог и Таткото на нашиот Господ Исус Христос, Кој нè благослови во Христос, со секаков духовен благослов на небесата;

1. Сè што треба да правиме за да ги уживаме придобивките на сојузот е да ги сфатиме нашите слабости и нашата потреба од Бог. Тогаш само ќе треба **“ширум да ја отвориме устата своја, и Тој ќе ја наполни” (Пс. 81:10).**
2. Доволно би било под новиот сојуз да се дојде кај Бог и едноставно да се каже: “прости ми ги гревовите”, но Бог вели: “ШИРУМ отвори ја устата своја!” **Тој не само што ми простил, туку од мене направил Божја праведност во Христос, тој ме оправдал, како никогаш да не сум направил грев.**
3. Доволно би било да се дојде кај Бог и едноставно да се каже: “дај ми радост Господе, само тоа го барам”, но Бог вели: “ШИРУМ отвори ја устата своја” чедо мое, **зашто ќе ти дадам “неискажлива радост полна со слава”!**
4. Доволно би било да се дојде кај Бог и едноставно да се каже: “те молам Господе дај ми малку мир, барем малку”, но Бог вели: “ШИРУМ отвори ја устата своја” и **ќе ти го дадам “Божјиот мир кој го надминува секое разбирање”!**
5. Доволно би било да се дојде кај Бог и едноставно да се каже: “Господе, те молам помогни ми да излезам на крај со луѓето”, но Бог вели: “ШИРУМ отвори ја устата своја” и ќе ти ја дадам “**Божја љубов излеана во твоето срце”!**
6. Доволно би било да се дојде кај Бог и едноставно да се каже: “Господе, дали можеш да ме водиш оти ти принесов руно и потребно ми е твое насочување”, но Господ на ова вели: “ШИРУМ отвори ја устата своја!” зашто руното е дел од стариот сојуз, а ова е нов и подобар сојуз во кој Јас ќе ти го дадам самиот **Христос во тебе за да биде Божја мудрост, за да го имаш Христовиот ум и да знаш што да правиш, и ќе бидеш воден од мојот Дух со внатрешен мир**.
7. Овој сојуз е толку многу подобар што во **Рим. 8** ни се вели дека сме Божји наследници и сонаследници со Исус Христос. Да се биде наследник значи да се има наследство. Ние сме сонаследници на Божјото царство со Христос.
8. Сè што треба да сториме е “**ширум да ја отвориме устата своја**,” но не ни се верува дека е тоа толку едноставно. Затоа, се обидуваме да го заработиме, заслужиме, да се бориме за тоа, чувствувајќе дека премногу бараме од Бог. Ќе сторам сè што можам за да не му додевам на Бог со моите барања. Но Бог вели: “**ширум да ја отвориме устата своја, и Тој ќе ја наполни**”. Гледате како Бог нè вклучил во сојузот и според него:

**1 Јвн. 5:14 -15** И ова е увереноста која ја имаме во Него: дека нè слуша ако бараме нешто според Неговата волја. 15 И кога знаеме дека нè слуша што и да бараме, знаеме дека ќе го добиеме она што сме го побарале од Него.

1. Треба да сфатиме дека не му приоѓаме на Бог во своја снага, туку во кроткост и понизност. Во **Мт. 5** ни се вели:

**Мт. 5:3** “Блажени се бедните во дух, бидејќи е нивно небесното царство!

Ние не можеме да започнеме со запоседнување на Небесното царство сè додека не станеме сиромашни во духот, увидувајќи ја сопствената потреба за Бог. Како да им помегнеме на оние луѓе кои мислат дека немаат нужда од ништо? **Сè** **додека Светиот Дух не ни помага да сфатиме дека имаме нужда од Бог ние не можеме да соучествуваме во новиот заветен однос.**

1. **НОВИОТ СОЈУЗ**

1. **1 Сам. 18:1-4** Kога Давид го заврши разговорот со Саул, душата на Јонатан се приврза до душата негова, и Јонатан го засака како душата своја. 2 И тој ден Саул го задржа и не му дозволи да се врати во домот на татко му. 3 А Јонатан склучи сојуз со Давид, бидејќи го засака како душата своја. 4 Јонатан ја соблече горната облека своја што беше на него, и му ја даде на Давид, исто така и другата облека своја, и мечот свој, и лакот свој, и појасот свој.
2. Од овој настан можеме да разбереме што значи да се биде во и дел од новиот сојуз. Јонатан склучил сојуз со Давид, кого го сакал како себе си. Запомнете дека кога некој прави сојуз тие не само што **легално** се застапуваат, туку сето нивно наследство го наследуваат оние кои се “**во нивните бедра**”, сè уште неродено потомство. Иако Јонатан немал свои деца, неговите неродени деца биле “**во Јонатан**”. Тој бил нивен претставник кога влегол во крвен сојуз со Давид.

Тука Јонатан ја соблекува својата наметка, ремен, меч и лак и сето тоа му го дава на Давид додека го започнуваат спроведувањето на крвниот сојуз. Иако библиските записи не го објаснуваат целото сечење на сојузот меѓу овие две личности, тоа се подразбира.

1. Како можел Давид да влезе во сојуз со некој што доаѓа од Сауловото семејство? Давид бил човек по Божјо срце. Тој љубел и живеел со цел да Му служи на Бог. Саул се противел на Божјата волја вршејќи си ја сопствената. Саул го мразел Давид бидејќи Давид бил се она што Саул требало да биде. **Амос 3:3** **Можат ли двајца да одат заедно ако не се согласат**? Колку е неприродно овие две семејства да влезат во сојуз. Кога се влегуваш во сојуз тогаш ги губиш правата на независно живеење оти се соединуваш со животот на друга личност. Заветниот однос ве прави одговорени еден кон друг.

Кога го разгледуваме животот на Саул наоѓаме една личност во Сауловото семејство кое нема Саулови карактеристики, а тоа е Јонатан. Јонатан се разликувал по тоа што го љубел Бог од сè срце и се стремел да ја врши само Неговата волја. Кога се сретнал со Давид тој видел човек со кого можел да склучи сојуз. Нивниот сојуз влијаел врз поколенија и поколенија на сè уште неродени.

1. **Мемфивостеј** бил син единец на Јонатан, кој растел во Сауловиот дом и кому му се кажувале **невистини** дека Давид е непријател кој сакал да стане крал на Израел, и секој во Сауловиот дом трбало да се плаши од него. Кога се случило да бидат убиени и Саул и Јонатан во битка, во истиот ден, сите од Сауловиот дом избегале поради страв од Давид. Кога ова се случило Мемфивостеј имал само 5 години. Додека Сауловиот дом бегал, хранителката која се грижела за Мемфивостеј се сопнала и заедно паднала со малото дете в’раце. Нозете на Мемфивостеј биле скршени и тој никогаш повторно не проодел **(2 Сам. 4:4 & 9:13).** Хранителката и другите од семејството побегнале во пустината кај местото наречено Лодевар. Таму го воспитале Мемфивостеј да верува дека нему му припаѓа престолот, и дека треба да го мрази Давид и да се плаши од него. И еве еден млад човек, роден монарх, престолонаследник на Саул, живее во една пустинска колиба опкружен од семејство кое го научило да мрази, да стравува и да ја посакува Давидовата смрт. Сепак за цело ова време тој бил во заветен однос со Давид преку Јонатан, и очигледно не знаел, не верувал, ниту пак разбирал што тоа значи.
2. **Мемфивостеј пред Давид**: Давид се сеќава на сојузот со Јонатан и прашува дали има некој жив од Сауловиот дом (не само Јонатановиот дом) кој би можел да биде благословен поради сојузот со Јонатан **(2 Сам. 9:1).** Зиба, некогашен слуга на Саул, му вели на Давид дека Мемфивостеј е жив и дека живее во Лодевар. Во желба да го благослови Мемфивостеј, Давид праќа свои луѓе во Лодевар за да му го доведат Мемфивостеј.

Можете да го замислите ужасот кој Мемфивостеј го чувствувал кога Давидовите луѓе го извлекуваат од неговата пустинска колиба. Сетете се дека тој живеел во страв од Давид, и најверојатно во својот ум си замислувал како го убива Давида. Сега тој е во рацете на оној од кој најмногу стравувал.

Писмото **(2 Сам. 9)** ја опишува сцената кога Мемфивостеј доаѓа пред царот Давид во трепет и како му се поклонува во страв. Давид го извикува неговото име, и потоа вели: “**Не плаши се; јас ќе ти направам милост заради татко ти Јонатан…”**

Мемфивостеј, сфаќајќи го ставот на своето закоравено срце со години, одговара: **“Кој сум јас, твојот слуга, та погледна милостиво на мене мртов пес?”** Гледате дека Мемфивостеј сфатил дека ништо не заслужува оти неговото срце биле подготвено да твори зло спрема овој љубезен човек. Тој не заслужил ништо повеќе отколку што заслужува еден мртов пес; да биде фрлен на ѓубриште.

1. **Давид заради Јонатан**: Давид не постапува според заслугата, на Мемфивостеј, туку се сеќава на својата одговорност спрема Мемфивостеј преку белезите на неговите дланки; последиците на сојузот кој го пресекол со Јонатан уште пред да се роди Мемфивостеј.

Меѓутоа, кога Мемфивостеј се досегнува до раката на Давид како благодарност спрема него за сè што Давид му ветил, за Мемфивостеј ова значело смрт за сè што тој бил и нов влез во разбирањето на крвниот сојуз склучен меѓу Давид и Јонатан. Неговата крв не морала да биде пролеана (ова се случувало само меѓу главните личности на сојузот), оти Јонатановата крв била доволна. Со прифаќањето на Давидовата понуда, Мемфивостеј се принел себе си и сè што имал на Давид, и обратно Давид му принел сè што е во негова моќ на располагање на Мемфивостеј.

Никогаш повеќе не морал Мемфивостеј да се враќа во својата пустинска колиба со сета своја горчина, гнев, омраза и страв. Сега тој можел да живее во палатата како крвен брат на Давид, јадејќи од царската трпеза. Не морал веќе да се влече наоколу, бидејќи слугите се грижеле за секоја негова потреба.

Неговиот страв бил дека кога Давидовите луѓе дошле да го извлечат од неговата валкана, прашлива, жешка колиба бил дека истиот тој ден ќе умре. На некој начин и умрел! Тој умрел за сè што порани бил, и оживеал за нов живот. Следното утро, наместо да се разбуди на тврдиот валкан под, тој се наоѓа себеси прекриен во фина бела ткаенина на мек кревет.

Наместо да се довлече до бунарот за да се измие, на него чекаат тројца слуги кои реагираат на неговите желби и му се клањаат на господарот Мемфивостеј. Уверен сум дека тој мислел дека сонува оти ова сигурно не го заслужил. А можеби и тоа утро додека седел крај царската трпеза за појадок забележал белег на Давидовата дланка и сфатил дека ова никогаш нему не му се случило, и дека сегашната негова состојба не била заради тоа што тој нешто сторил или не сторил. Тоа зависело единствено од Јонатановата крв која била пролеана за него пред многу години.

Можеби и некој друг живеел во Давидовиот дворец кој му пришол на Мемфивостеј и му зборувал со обвинувачки тон: “Што се замислуш ти, да дојдеш тука, те знам кој си, ти си човек кој ковал заговор против царот, каква дрскорст да седиш тука и да јадеш од трпезата на човекот против кого си се бунтувал цел живот!” Сепак, ако Мемфивостеј вистински го разбрал заветниот однос можел во своја одбрана да каже: “Да во право си, кога само би знаел половина од тоа што го чувстував и правев; но ако отидеш кај Давид ќе ги видиш белезите на неговата дланка, белези на сојуз. Ова навистина нема никаква врска со тоа што јас сум сторил. Јас сум тука поради сојузот кој ми бил достапен, во кој со радост влегов.”

Сега тој бил во царското семејство, и припаѓал на царската трпеза, имал право на своето наследство, имал право слободно да разговара со царот, имал право да биде третиран како Јонатан, а сепак истовремено признава дека на сето ова има легално право иако не го заслужувал.

1. **Христос заради нас:** Човечката раса е Сауловиот дом. Ако ја пребарувате ќе најдете дека секој се стреми кон сопствен пат, оти сите згрешиле и ниту еден не е праведен. И ова е дилемата која Бог ја има со човековата раса. Тој сака да влезе во сојуз со човекот, но никој не е достоен да склучи сојуз со Бог. И така Бог Синот доаѓа кај човековата раса и се раѓа од девица, Марија. Кога Исус се родил тој бил 100% човек. Сепак, тој во целост бил поинаков од кој било човек на земјината топка. Тој бил Јонатан во Сауловиот дом. Тој би ги правел само оние нешта кои му биле угодни на Бог Таткото. И кога Таткото гледа на Исус Синот, вели: **Мт. 3:17** **И ете, глас од небесата говореше: “Овој е Мојот мил Син, Кој е по Мојата волја!”**

Конечно, се нашол човек со кого Бог Таткото можел да влезе во крвен сојуз. Божјиот Син, целосно Бог, дошол во облик на човечко тело за да застане наместо нас како претставник на сојузот за целото човештво. Така како што Мемфивостеј бил во Јонатан, така и ние сме во Христос Исус. Таткото го ставил секој верник, преку благодат по вера во Христос Исус:

**1 Кор. 1:28-30** Oна што е ништожно, што е презрено во светот и она што се смета за ништо, Бог го избра за да го поништи она што е нешто, 29 за да не може ниту еден да се фали пред Бог. 30 Преку Него сте и вие во Христос Исус, Кој ни стана мудрост од Бог, праведност, осветување и откуп…

1. **Последната вечера – заветен оброк**: Кога ќе погледнеме на “Последната вечера” која Исус ја имал со своите ученици, гледаме дека тие му поставуваат разни прашања сè додека не дојдеме до местото кога го зема лебот и го крши:

**1 Кор. 11:24 -25** и откако благодари, го раскрши и рече: “Ова е Моето тело, кое е за вас, правете го ова за Мој спомен!” 25 Исто така, по вечерата ја зеде и чашата и рече: “Оваа чаша е новиот завет (сојуз) во Мојата крв; правете го ова секојпат кога пиете, за Мој спомен!”

Учениците не се чуделе на Исусовите постапки. Ова е поради тоа што тие го сфатиле значењето на заветниот оброк. Тие биле од блискиот исток и го разбирале сојузот и што Тој прави. И така и тие земале од лебот и од чашата знаејќи дека тоа го симболизира животот на Христос кој влегува во нив.

Било потребно само мал засек на дланката за неколку капки крв да потече за да се запечати сојузот меѓу Јонатан и Давид. Но кога се работи за запечатување на сојузот меѓу Бог и човекот, Исус врз себеси го зеде нашиот грев и стана грев страдајќи во своето тело заради откупна цена која била потребна со цел јас и ти да можеме да влеземе во новиот живот во Христос. Ние станавме сонаследници со Христос во сè што Бог нашиот небесен Татко поседува. Следствено, како што Христос умрел на крстот така и јас умрев на тој крст, бидејќи бев во Исус Христос. Тој мене ме преставувал! Тој го сторил за мене она што јас не можев да го сторам за себеси. И сега сум соучесник на вечен сојуз преку крвта на Исус Христос **(Евр. 13:20).**

Секој што сака да верува во она што Христос го обезбедил може да стане соучесник на “вечниот сојуз”. Нашиот проблем на гревот е решен преку Христос. Ние станавме ново создание во Христос Исус, старото помина, еве сè стана ново (2 Кор. 5:17).

На кој начин мојот грев е отстранет:

**1 Јвн. 1:9** Ако ги исповедаме своите гревови, Тој е верен и праведен да ни ги прости гревовите и да нè исчисти од секаква неправедност.

Кога ја сфаќаме нашата грешна природа и бараме Божја прошка тогаш Тој е верен да ни прости, не милостив да ни прости, не благодатен да ни прости, туку верен, бидејќи тој е одговорен така да постапува поради нашето легално право да ни се простат гревовите преку сојузот. Со други зборови, кога ја прифаќаме нашата позиција во рамките на сојузот, Бог верно ќе ги испочитува Своите обврски спрема сојузот.

Откако ќе поверуваме во крвниот сојуз на Исус, Татковата обврска е:

1. Да го отстрани нашиот грев
2. Да ни даде ново срце
3. Да не научи кој е Тој
4. Да биде наш Бог, а ние негов народ

Не можеме да додадеме на ова ни милиметар, како и Мемфивостеј што не можел од себе ништо да стори за да си ја подобри состојбата. Тоа е Татковото дело. Господ Бог ќе ја издејствува Својата волја во нас и ќе го доврши делото кое го започнал во секој од нас **(Флп. 1:6).**

**Флп. 1:6** Уверен сум во тоа, дека Оној Кој го започна доброто дело во вас, ќе го доврши до Денот на Христос Исус.

1. **СВЕТИОТ ДУХ Е ДАДЕН**

**Ефш. 1:13** Во Него сте и вие, откако ја чувте пораката на вистината - Евангелието на вашето спасение - и откако поверувавте, запечатени со Светиот Дух на ветувањето…

1. **Запечатен како белег**: Верниците во новиот сојуз не треба да го спроведат обредот на крвниот сојуз, туку да го прифатат извршеното дело наместо нас од страна на Исус Христос. Наместо да го носиме белегот на сечење на телото, ние сме запечатени со Светиот Дух како белег дека сме членови на Божјото семејство. Сите верници го имаат печатот на Светиот Дух како заеднички белег дека сме во заветен однос со Бог.

**1 Јвн. 3:24** Оној кој ги пази Неговите заповеди, останува во Него, а и Тој во него. А по ова знаеме дека Тој е во нас: по Духот што ни Го дал.

**Рим. 8:14-17** А сите оние кои ги води Божјиот Дух, се Божји синови. 15 Впрочем, не примивте дух на ропство за да бидете пак во страв, туку го примивте Духот на посинувањето, преку кој викаме: “Аба! Татко!” 16 Самиот Дух сведочи заедно со нашиот дух дека сме Божји чеда. 17 А ако сме чеда, тогаш сме и наследници, Божји наследници, и Христови сонаследници - ако страдаме со Него, со Него и да бидеме прославени.

1. **Сонаследници со Христос**: **Рим. 8:17** А ако сме чеда, тогаш сме и наследници, Божји наследници, и Христови сонаследници - ако страдаме со Него, со Него и да бидеме прославени.

Ние како “Христови сонаследници” го имаме истиот однос со Таткото како што Исус го имал кога бил на земјата. Ние сме “во Христос” и затоа можеме да повикаме кон Таткото. Ние сме “Божји наследници”, што се остварува кога Светиот Дух престојува во нас. И затоа ако сакаме да живееме во сите благослови на сојузот со Божји, тоа го правиме преку живеењето во Светиот Дух.

1. **Динамиката на Светиот Дух**: Присуството на Светиот Дух го оживува, го заживува и го ополномоштува нашето секојдневно живеење со Бог. Ако сакам да живеам на земјава во заветен однос со Бог Таткото преку силата на Светиот Дух, тогаш мора да ги насочам моите очи кон Исус. Поради присуството на Светиот Дух во мене јас можам да постапувам како Исус.

**1 Јвн. 2:6** …оној кој вели дека останува во Него, треба да живее, како што живееше Тој.

Бог Таткото го дал Светиот Дух со цел да можеме да црпиме од присуството и силата на Светиот Дух како и Исус. Ова ни овозможува: **“Да живееме како што живееше Тој!”**

Исус и зборува на толпата на последниот ден на празникот на Сениците во **Јвн. 7:38-39** каде што вели дека Светиот Дух ќе им биде даден на верниците, но дека сè уште не бил даден бидејќи Исус се уште не бил прославен. Тој сè уште не бил распнат, погребан, воскреснат од гробот и вознесен кај Таткото за да ја принесе својата крв и тело како откуп за гревот; знакот на новиот сојуз.

**Јвн. 7:38 -39** Кој верува во Мене, како што е кажано во Писмото: 'од неговата внатрешност ќе потечат реки на жива вода.'“ 39 Тоа го рече за Светиот Дух, Кого ќе Го примат оние кои веруваат во Него, зашто Светиот Дух уште не им беше даден, бидејќи Исус уште не беше прославен.

Исус отишол во Татковото присуство и ја принел својата крв велејќи: “Татко, Јас ја пролеав оваа крв за Александар Крстевски и ако ме прифаќаш Мене го прифаќаш и него.” Таткото вели го прифаќам Александар Крстевски “во Тебе”. Сите верници биле присутни кога Исус застанал пред Таткото. Ние бевме таму “во Христос”. Сега можеме смело да дојдеме пред Божјиот престол оти сме прифатени “во Христос” и даден ни е дарот на Светиот Дух.

**Евр. 4:16** И така да пристапуваме смело кон престолот на благодатта, за да примиме милост и за да најдеме благодат, која ќе ни помогне во време на нужда.

1. **Совршениот човек Исус**: Честопати се мисли за Исус дека е и Бог и човек користејќи ја Божествената сила да прави нешта како на пример да претвори вода во вино, да оди по вода, да исцелува болни и други слични надприродни демонстрации. Меѓутоа, да се верува така е да се побие основната цел за која Исус се отелотвори во човек.

**Флп. 2:5-8** Имајте такви мисли во себе, какви што ги имаше и Исус Христос: 6 Кој, иако беше во ликот Божји, не го сметаше како нешто приграбено - тоа што е еднаков со Бог, 7 туку се лиши Самиот Себеси, земајќи лик на слуга, станувајќи сличен со луѓето. 8 И откако стана сличен на човек, Тој се понизи Самиот Себеси и стана послушен до смрт, дури до смрт на крст.

Исус го живеел својот живот и вршел чуда како “совршен човек”, онака како што Бог отсекогаш планирал човекот да живее на земјата, и Тој така живеел црпејќи **единствено** сила од Светиот Дух додека ја вршел Татковата волја.

Ова можеме да го видиме во Исусовите искушувања од страна на Сатаната. Исус поминал 40 дена и ноќи постејќи во пустината, воден од Светиот Дух за таа цел. Сатаната во своето искушување на Исус сакал да го предизвика да постапува според Својата сила како Божји Син велејќи: “Ако си Божји Син, заповедај им на овие камења да станат лебови…” **(Мт. 4).** Со други зборови Сатаната сакал Исус да ја користи Својата божествена сила за да докаже кој е. Но Исус дошол да биде совршен човек и се ограничил себеси да дејствува единствено како човек. Тој се испразнил себеси од таа Божја сила и црпел сила единствено од Светиот Дух, истиот Дух кој му е даден на секој верник, за да ја твори Татковата волја.

Кога гледаме на Исусовиот живот мораме да забележиме дека Тој дојде да ја врши Татковата волја, а не сопствената.

**Јвн. 4:34** Исус им рече: “Мојата храна е исполнувањето на волјата на Оној Кој ме прати и да го *завршам Неговото дело*.

**Јвн. 6:38** Зашто *не* слегов од Небото за *да ја извршувам Мојата волја*, туку волјата на Оној Кој Ме прати.

1. **Совршениот човек ополномоштен преку Светиот Дух**: Исто така мораме да разбереме дека кога ја вршел Татковата волја се потпирал на присуството и силата на Светиот Дух. Светиот Дух бил присутен во Неговиот ран живот уште од самиот почеток. Се што Тој правел било во соработка и потпирање врз Светиот Дух:

**Неговото раѓање**

**Мт. 1:18** А раѓањето на Исус Христос стана вака: кога Неговата мајка Марија беше свршена за Јосиф, пред да заживеат заедно, се дозна дека е бремена од Светиот Дух.

**Неговото крштавање**

**Мт. 3:16 -17** А кога Исус беше крстен, веднаш излезе од водата. И ете, небесата се отворија и го виде како Божјиот Дух слегува како гулаб и се спушта над Него. 17 И ете, глас од небесата говореше: “Овој е Мојот мил Син, Кој е по Мојата волја!”

**Неговото искушение**

**Лк. 4:1** А Исус, исполнет со Светиот Дух, се врати од Јордан, и Духот Го водеше во пустината…

**Неговиот секојдневен живот и дело**

**Лк. 2:27** И, воден од Духот, дојде во Храмот. И кога родителите Го внесоа детето Исус, за да го извршат врз Него обичајот на Законот…

**Лк. 4:14** Исус се врати во силата на Духот во Галилеја, и гласот за Него се разнесе по целата околина.

**Мт. 12:28** …но, ако Јас ги изгонувам демоните преку Божјиот Дух, тогаш Божјото царство дошло врз вас.

**Неговото примање на Светиот Дух од Таткото**

**Мт. 12:18** “Еве Го Мојот слуга, Кого Го избрав; Мојот возљубен, во Кого мојата душа е задоволна. Ќе Го положам Мојот Дух на Него, а Тој ќе им објави суд на народите.

**Јвн. 3:34** Зашто Оној Кого Бог Го испратил говори Божји зборови, бидејќи Бог не Го дава Духот со мера.

**Неговото говорење преку Светиот Дух**

**Дела 1:1 -2** Првиот извештај, о Теофиле, го составив за сето она што Исус почна да го прави и поучува, 2 до денот кога беше вознесен, откако преку Светиот Дух им даде заповеди на апостолите што ги беше избрал…

**Неговото распнување**

**Евр. 9:14** ..колку ли повеќе крвта на Христос, Кој преку вечниот Дух Му се принесе Сам Себеси на Бог, без недостаток, ќе ја исчисти вашата совест од мртвите дела, за да Му служите на живиот Бог!

**Неговото воскресение**

**Рим. 8:11** Ако во вас живее Духот на Оној Кој Го воскресна Исуса од мртвите; тогаш Оној Кој Го воскресна Христос Исус, ќе ги оживее и вашите смртни тела преку Својот Дух Кој живее во вас.

Тој е истиот Дух, кој е даден на секој кој ќе побара од Него, за да не ополномошти да ја вршиме Татковата волја. Со други зборови “да живееме како што Тој живеел.”

**Лк. 11:13** И така, ако вие кои сте зли, можете да им давате добри дарови на своите деца, колку повеќе небесниот Татко ќе им го даде Светиот Дух на оние кои Го молат?'

**Јвн. 14:16-20** А Јас ќе Го молам Таткото, и Тој ќе ви даде друг Утешител, за да биде со вас довека: 17 Духот на Вистината, Кого светот не може да Го прими, зашто не Го гледа, ниту Го познава. Вие Го познавате, зашто Тој престојува со вас и ќе биде во вас. 18 Нема да ве оставам сираци, ќе дојдам кај вас. 19 Уште малку, и светот веќе нема да Ме гледа, а вие ќе Ме гледате; затоа што Јас живеам и вие ќе живеете. 20 Во оној ден ќе знаете дека Јас Сум во Мојот Татко, и вие во Мене и Јас во вас.

**1 Кор. 6:19** Или не знаете дека вашето тело е храм на Светиот Дух Кој е во вас, Кого го имате од Бог, па дека не си припаѓате на себеси?

1. **Дури и поголеми дела ќе правиме:** Како делата на Исус преку Светиот Дух да не биле доволно големи, Исус рекол дека ние ќе правиме дури и поголеми дела.

**Јвн. 14:12** Вистина, вистина, ви велам: кој верува во Мене, делата што ги вршам Јас, ќе ги врши и тој. Ќе прави и поголеми од нив, зашто Јас одам кај Таткото.

1. **ЗАГУБЕНИОТ СИН**

**Лк. 15:11-32** И рече: “Еден човек имаше два сина. 12 Помладиот од нив му рече на татка си: 'Татко, дај ми го делот од имотот, што ми припаѓа'! И тој им го раздели имотот. 13 А по неколку дена помладиот син собра сè што беше негово и замина во далечна земја и таму го потроши својот имот, живеејќи развратно. 14 Кога потроши сè, настана голем глад во таа земја, и тој се најде во скудност. 15 Тогаш отиде и се здружи со еден тамошен човек, а тој го испрати на своите полиња, за да ги пасе свињите. 16 И страден беше да го наполни својот желудник со рогачки што ги јадеа свињите, но никој не му ги даваше. 17 А кога дојде на себеси, рече: 'Колку момоци кај татко ми имаат леб во изобилство, а јас овде умирам од глад! 18 Ќе станам и ќе си појдам кај татко ми, па ќе му речам: 'Татко, згрешив спрема небото и пред тебе; 19 не сум веќе достоен да се нарекувам твој син. Прими ме како еден од твоите момоци!' 20 И стана и тргна кон татка си. И кога беше уште далеку, неговиот татко го здогледа и се сожали, па се стрча кон него, му се фрли на вратот и го целиваше. 21 А синот му рече: 'Татко, згрешив спрема небото и пред тебе. Не сум веќе достоен да се нарекувам твој син!' 22 Но таткото им рече на своите слуги: 'Бргу, донесете ја најубавата облека, облечете го и ставете му прстен на раката, и обувки на нозете. 23 Дотерајте го згоеното теле и заколете го, да јадеме и да се веселиме, 24 зашто овој мој син беше мртов и оживе, беше загубен и се најде.' И почнаа да се веселат. 25 А неговиот постар син беше в поле. Кога се враќаше и се приближи до куќата, чу песна и играње; 26 па повика еден од слугите и го праша што е тоа. 27 А тој му рече: 'Брат ти си дојде и твојот татко го закла згоеното теле, бидејќи се врати жив и здрав.' 28 Тој се налути и не сакаше да влезе, а неговиот татко излезе и почна да го моли. 29 А тој му одговори на татка си: 'Еве, ти служам толку години и никогаш не прекршив ниедна твоја заповед, а ти никогаш не ми даде ни јаре, за да се повеселам со своите пријатели. 30 А кога дојде овој твој син, кој го сплиска твојот имот со блудници, му закла згоено теле!' 31 Тој пак му рече: 'Чедо, ти си секогаш со мене, и сè што е мое твое е. 32 Но треба да се веселиме и да се радуваме, зашто овој твој брат беше мртов и оживе, беше загубен и се најде.'“

1. **Божјиот став при справување со грешници**: Оваа споредба кажана од Исус ја отсликува природата на Tаткото во неговиот став спрема грешниците. Ова е сторијата за двата сина кои не го “познавале” сопствениот татко иако живееле со него и уживале во неговата грижа за нив.
2. Едниот исполнет со гнев, огорченост и внатрешна бунтовност.
3. Другиот вели да и не во соодветно време, но без вистински однос.

Но ниту еден од нив немал вистински однос со својот татко. За нив тој бил далечен обезбедувач, и газда на фармата. Вториот попослушниот син, се трудел за здобивање на своето право над фармата, но никогаш вистински немал близок однос со таткото. Ова било повеќе однос газда - вработен.

Првиот син, многу поразличен од својот брат, отворено го искажува своето бунтовно срце. Тој го бара од таткото наследството кое му припаѓало без да ја сфати татковата љубов спрема себеси. Тој речиси не бил свесен и заинтересиран за татко му, туку едноставно бил заинтересиран да си ја гледа сопствената работа и да оди по сопствениот пат.

1. **Всушност се работи за нас:** Мора да ја сфатиме вистината на оваа сторија дека таа го отсликува човештвото какво што е во смисла на меѓусебниот однос со Таткото кој е и Создател. Ние во целост сме зависни од само - постоечкиот Бог, оти не можеме ни да дишиме без Негова дозвола. Тој е нашиот создател.

Сепак многумина, како овие два сина во однос на својот земен татко, знаат многу за Бог без да “го познаваат” каков Тој всушност е. Во сторијата гледаме дека првиот син е опишан како е во далечна земја, не комуницира со татка си. Огромна далечина се создала меѓу нив иако таткото тоа никогаш не го посакувал. Овој син бил изгубен, талкајќи наоколу во бескрајни кругови, не знаејќи ја причината на своето постоење, без смисла и цел во животот. Тој се задоволил со трошење на своето наследство преку своите себични похоти. Тој, како и многумина денес, живеел во една далечна земја одделена од Бог.

1. **Постапката на синот и татковиот одговор**:

Прво, си го бара наследството; врв на арогантност е син вака да се однесува кон својот татко, а сепак таткото без збор му го дава. Ретко Бог нашиот Татко нè спречува да трнеме по наш арогантен пат. Ова ни покажува дека Бог посакува однос, а не куп кукли кои се неспособни за искрени односи. Бог знаел дека кога ова момче ќе се врати ќе го љуби својот татко, но тој морал да му дозволи да тргне по свој пат, барем привремено.

**Забелешка**: иако не е спомнато, сторијата покажува дека прошката од таткото била дадена кога синот тргнал по свој пат, бидејќи кога се вратил тој се втрчал во татковата преградка на прошка. Таткото веќе го чекал неговото враќање.

Ваков е Божјиот став спрема гревот. **Јвн. 3:16** **Зашто Бог толку го засака светот, што Го даде Својот Единороден Син, та секој кој верува во Него да не загине, туку да има вечен живот.**

Бог ни простил уште пред ние да сме побарале прошка. Тој ни простил уште пред да бидеме родени. Следствено, прошката не е нешто кое јас го барам, туку ја примам бидејќи ми е веќе дадена.

Самиот Бог го почувствувал нашиот грев, нашето бунтовништво и нашиот срам како и секој родител кога е повреден од гревот на своите деца. Потоа Тој ни простил со цел да кога ќе се свртиме кон Него прошката веќе нè чека за да ја примиме.

1. **Двојно од Господовата рака**:

**Ис. 40:2** Говорете му нежно на Ерусалим, и известувајте го, дека времето на неговата казна се исполни, дека за неправдата му е платено, зашто од раката Господова доби двојно за сите свои гревови.

“**Двојното**” кај Израел бил излез од банкрот. Кога си банкрот имаш само еден излез. Можеш да земеш парче козја кожа и на неа да го запишеш сиот долг и сите луѓе на кои им должиш. Потоа ја земаш кожата и од неа правиш знак кој се поставува надвор во дворот така да секој минувач може да застане и да прочита. Отворено изјавуваш дека безнадежно си банкротирал без можност за решение. Твојата единствена надеж е некој доволно богат да помине и да сака да ги исплати сите тие долгови. Ако се најде некој таков, застане и го чита списокот на долгови и потоа е готов да стори нешто во врска со тоа, таа личност тогаш ја отстранува козјата кожа на која биле запишани долговите и ја предиплува кожата “**двојно**“ за никој да не може да ја прочита, и потоа го запишува своето име на задната страна на козјата кожа. Од тој момент сите на кои им должиш треба само да му се јават на богатиот за тој да им го исплати твојот долг, тие веќе не можат тебе да те гонат.

Затоа Исаија пророкува за гревовите на Израел, тие биле банкрот и длабоко во грев без излез, без можност да си го платат гревот против Бог. Исаија пишува под инспирација на Светиот Дух, дека самиот Бог ќе го исплати нивниот долг на грев. Господ двојно платил од својата рака!

1. **Некаква радост:** Првиот син успеал да најде “некаква”, привремена радост. Наеднаш, поради парите кои ги имал тој бил сечиј пријател. Но тоа се пријателства без вистинска вредност. Тие зависеле од неговата состојба. Затоа што била “некаква радост” само на површината, насочена кон задоволување на телесното. Исто така таа радост не била трајна, не можела да се противстави на финансискиот губиток. Кога парите се потрошиле, си заминале и пријателите, а со нив и радоста.
2. **Јадење со свињите:** Кога ги испитуваме **стиховите 15 & 16** гледаме колку ниско овој човек требало да падне за да ја согледа својата вистинска состојба. Тука, тој, евреин, се наоѓа како храни крдо свињи, а и самиот ја јаде истат храна. Свињите за евреите се нечисти, и не постои нешто погнасно. Пониско не можел да падне. Колку треба да сме благодарни кога ќе стигнеме на **“крајот на себеси”** **(17)** и Бог, во својата добрина, знае како да нè доведе кон покајание. Бог нè соблекува како излупен кромид, симнувајќи слој по слој сè додека не ја увидиме илузијата во која живееме.

**Рим. 2:4** Ги презираш ли богатството на Неговата добрина, воздржливоста и долгата трпеливост, не знаејќи дека Божјата добрина те води кон покајание?

**Забелешка**: До сега момчето уште не го “познава” татка си. Тој сè уште не знае дека веќе му е простено. Тој сè уште не знае колку татко му го љуби, и сè уште не знае дека татко му веќе го очекува. Младиот син е како и ние кога сме далеку од Бог и кога доаѓаме “на себе си”.

1. **На крајот на себеси**: Во моментот, “**кога дојде на себеси**,” (доаѓа до разбирање за својата вистинска состојба **стих 17a**) тој можел да ја види добрината на татка си (**стих 17 б**) сфаќајќи дека дури и слугите во татковиот дом живеат подобро. Следствено се одвраќа од тој начин на живеење и оди кај татка си. Божјата добрина го довела до покајание. Неговото покајание значело смрт за неговиот стар начин на живеење со цел да оживее во новиот начин на живеење.
2. **Добредојде дома, сине мој:** Од **стиховите 18 & 19** гледаме дека срцето на синот се свртело кон татковата добрина. Неговото срце сега било понизно и послушно. Веќе не живеел “во себеси”, во својата арогантност и гордост. Сега само сакал да биде близу до татка си, очекувајќи многу малку, знаејќи во своето срце дека не заслужил ништо.

**Лк. 15:18-19** Ќе станам и ќе си појдам кај татко ми, па ќе му речам: 'Татко, згрешив спрема небото и пред тебе; не сум веќе достоен да се нарекувам твој син. Прими ме како еден од твоите момоци!'

1. **Таткото чека**: Речиси и не сфатил дека татко му го чекал, гледајќи по него во хоризонтот. Кога татко му го здогледал, се стрчал кон него, неговото срце се исполнило со љубов за синот, неговите раце нестрпливи да го прегрнат. Неговиот татко не се справил со него врз основа на постигнато или заслуженото, туку врз основа на тоа кој е таткото и врз основа на односот на синот кон таткото. Тој бил син! Сакано татково чедо.
2. **Таткото покрива**: Не само што синот добил прошка, туку таткото веднаш почнал да го излева својот благослов врз синот. Забележете дека таткото ја покрил неговата валканост и смрдеа на стариот начин на живеење со тоа што го облекол својот син со “најскапата наметка”, со нови чевли, прстен на раката за и другите да го гледаат и да не знаат каде бил порано или што правел порано. Синот бил како никогаш да не згрешил.

**Лк. 15:22** Но таткото им рече на своите слуги: 'Бргу, донесете ја најубавата облека, облечете го и ставете му прстен на раката, и обувки на нозете'.

1. **Таткото обновува**: Фактот дека немал чевли говори дека бил роб, оти робовите немале чевли. Имајќи на ум дека синот се надевал дека таткото ќе го прими само како слуга. Веќе на него не гледале како на роб, тој добил нови чевли и прстен на раката. Во тие денови прстенот бил како кредитна картичка денес. Кога би купувале нешто тие би удриле печат на восокот покрај сметката. Кога би се врател кај продавачот, а немал кредити, тогаш добро би го запамтиле, но во овој случај тој оди не според своја заслуга, туку врз заслугата на татка си. Синот можел да побара било што и би добил на сметка на татка си. Тоа е новиот сојуз.

**Јвн. 14:13-14** И што и да побарате во Мое име, ќе направам, за да се прослави Таткото во Синот. 14 И ако посакате нешто во Мое име, Јас ќе го сторам.

**1 Јвн. 5:14 -15** И ова е увереноста која ја имаме во Него: дека нè слуша ако бараме нешто според Неговата волја. 15 И кога знаеме дека нè слуша што и да бараме, знаеме дека ќе го добиеме она што сме го побарале од Него.

Следствено ние како верници сме запечатени, и даден ни е Светиот Дух на ветувањето. Тој е сè што ни треба. Ние едноставно бараме во името на Исус Христос. Не мора да просиме или мољакаме туку само да побараме со очекување и благодарност, оти веќе е на располагање за да го примиме. Ако бараме Божјата волја да се збидне во нашата ситуација, Тој е врзан преку заветниот однос да стори што е потребно.

1. **БЛАГОСЛОВИТЕ НА НОВИОТ СОЈУЗ**

**Ер. 31:31-34** Eве настапуваат дни, вели Господ, и ќе склучам со домот Израeлoв и со домот на Јуда нов завет. 32 Не онаков завет, каков што склучив со предците нивни во денот, кога ги фатив за раце, за да ги изведам од египетската земја; тој Мој завет тие го нарушија, иако останав во сојуз со нив, вели Господ. 33 Но еве го заветот, што ќе го склучам со домот Израелов по оние дни, вели Господ: ќе го вложам Мојот закон внатре во нив, и ќе го напишам во срцата нивни, па Јас ќе им бидам Бог, а тие ќе бидат Мој народ. 34 И нема повеќе да учат еден друг, брат брата и да зборуваат: "познајте Го Господа", зашто сите тие, од мал до голем, сами ќе Ме знаат, вели Господ, бидејќи ќе им ги простам беззаконијата нивни, и на гревовите нивни нема веќе да се сеќавам.

1. **стих 33:…ќе го вложам Мојот закон внатре во нив, и ќе го напишам во срцата нивни…** Овој нов и подобар сојуз со Таткото преку Исус Христос го има својот прв благослов – фактот дека Бог врз себе ќе го преземе пишувањето на својот закон (словото) во нашите срца. Ова се случило преку дејствувањето на Светиот Дух чија одговорност е да нè поучува и да нè води во сета вистина.

**1 Јвн. 2:20** А вие имате помазание од Светиот и знаете сè.

**1 Јвн. 2:27** А што се однесува до вас, во вас останува помазанието што го примивте од Него и немате потреба некој да ве поучува, туку како што Неговото помазание ве поучува за сè, и е вистинито и не е лага, и како што Тој ве научи, така останете во Него.

1. **Јас не можам да го држам законот**: Кога за прв пат доаѓаме кај Бог обично веруваме дека мојот грев е проблемот. Потоа сфаќам дека **неспособност** за држење на законот е вистинскиот проблем. “Лагата! Не e толкав проблем колку “лажливецот”. “Самото лажење” може да се прости, но сè уште останал “лажливецот” кој го извршил делото и го извршува одново и одново. Не е проблемот во тоа што го правам, туку постои еден многу подлабок проблем во мене.

Можеме да се согласиме со Божјиот закон, но да го држиме е сосема друго. Штом сме прекршиле еден дел од законот ние сме грешници. Дури нe е доволно според законот да се избегнуваат постапки, оти самата “помисла” или “желба во срцето” е веќе грев. И така ако сакаме да живееме со Бог во сојуз тогаш Тој мора да стори нешто за да нè промени. Тој рекол дека ова ќе го стори кога во нашето срце ќе го впише Неговиот закон. Кога доаѓам кај Христос станувам ново создание во Христос Исус, со нова природа која се стреми од сè срце да ја врши Божјата волја.

**2 Кор. 5:17** И така, ако некој е во Христос, тој е ново создание; старото помина, еве сè стана ново.

1. **Јас умрев во Христос, Тој живее преку мене**: Кога Исус умрел на крстот нашата стара природа умрела во Него т.е. “во Него” на крстот. Сега можеме да живее со нова природа преку присуството и силата на Светиот Дух. Не сум веќе јас со свои сили кој се обидува да му угодува на Бог, бидејќи “егото” кое се стреми да го заслужи моето спасение преку добри дела умре на крстот. Сега јас дејствувам врз основа на копнежот кој Тој го вметнал во моето срце. Мојот живот не ми припаѓа веќе на мене, бидејќи сум “искупен” (откупен) преку Христовата жртва. Сега, како што вели Павел**, “за мене живеењето е Христос”.** Преку секојдневното потчинување на мојата волја под Божјата волја и живеењето во Духот јас му дозволувам на Христос да живее преку мене.

**Рим. 6:3-6** Или зар не знаете дека сите ние кои сме крстени во Христос Исус, крстени сме во Неговата смрт? 4 И така, преку крштавањето во смртта, погребани сме заедно со Него, та како што Христос воскресна од мртвите преку славата на Таткото, така и ние да одиме во нов живот. 5 Зашто ако се сплотивме со Него во смртта слична на Неговата, секако ќе бидеме - и во Неговото воскресение. 6 Знаеме дека нашиот стар човек беше распнат со Него, за да биде онемоштено грешното тело, та да не му робуваме веќе на гревот,

**Гал. 2:20** Со Христос бев распнат; и јас веќе не живеам, туку Христос живее во мене, а животот што сега го живеам во телото, го живеам преку вера во Божјиот Син, Кој ме засака и Се предаде Себеси за мене.

1. **стих 33** “**Јас ќе им бидам Бог, а тие ќе бидат Мој народ.”** Треба да има божествен однос. Ние не сме само создание на создателот, туку влегуваме во еден жив однос во кој ние сме Негови чеда, Негов народ. Ние сме откупени (искупени) за Бог, со цената на скапоцената крв на Исус Христос.
2. **стих 34** “И нема повеќе да учат еден друг, брат брата и да зборуваат: "познајте Го Господа, зашто сите тие, од мал до голем…” Оној момент кога ние учествуваме во сојузот, Бог презема мерки за да ни се открие. Ова не е наш дел, туку како и со сите други делови од сојузот, тоа е Божјо дело во нас. Откровението доаѓа од Бог. Тој е единствениот кој може да му се открие на нашето срце. Тој тоа го прави преку делото на Својот Дух. Некогаш тоа се случува преку читањето на Неговото Слово, или преку слушање на Божјиот збор. Човек може да поучува, но Божјиот Дух е тој кој дава живот за наученото да стане реалност кај слушателот.

Вистинските верници копнеат по интимно заедништво со Бог, кое станува видливо во нивниот живот со Него.

**Кои се некои од доказите дека го “познаваме Бог” и дека сме во правилем однос со Него? (од 1 Јвн., “знаење или познавање” се користи 32 пати):**

1. Ако по навика постапуваме согласно со Неговите заповеди:

**1 Јвн. 2:3-4** И по тоа знаеме дека Го познаваме, ако ги вршиме Неговите заповеди. 4 Оној кој вели: “Го знам", а не ги врши Неговите заповеди, лажливец е и вистината не е во него.

1. Нашата љубов за Неговото Слово нè поттикнува да живееме во љубов еден кон друг:

**1 Јвн. 2:5** А кој го врши Неговото слово, во него Божјата љубов навистина стигнала до совршенство. Според ова знаеме дека сме во Него:

1. Ако го чувствуваме присуството на Светиот Дух кога нè поучува во вистината:

**1 Јвн. 2:20** А вие имате помазание од Светиот и знаете сè.

**1 Јвн. 2:27** А што се однесува до вас, во вас останува помазанието што го примивте од Него и немате потреба некој да ве поучува, туку како што Неговото помазание ве поучува за сè, и е вистинито и не е лага, и како што Тој ве научи, така останете во Него.

1. Ако живееме (поведение од навика) во Божјата праведност, а не според желбите на телото:

**1 Јвн. 2:29** Ако знаете дека Тој е праведен, знајте дека секој кој врши праведност, е роден од Него.

1. Ако престојуваме во Бог ние живееме слободни од гревот. Престојувањето во себе вклучува постојан стремеж на барање и потчинување на Неговата волја; за мојата волја изобилно да и служи на Неговата:

**1 Јвн. 3:5-6** И знаете дека Тој се јави за да ги отстрани гревовите, а во Него нема грев. 6 Ниту еден кој останува во Него, не греши. Ниту еден кој греши, не Го видел Него, ниту Го познал.

1. Ако искрено ги љубиме нашите браќа и сестри во Христос (некогаш е потребна надприродна сила со цел да ги ставиме другите пред нас):

**1 Јвн. 3:14-15** Ние знаеме дека преминавме од смрт во живот, бидејќи ги љубиме браќата. Оној кој не љуби, тој останува во смртта. 15 Секој што го мрази својот брат, е убиец, а знаете дека во ниеден убиец нема вечен живот.

1. Ако ја применуваме (практично ја покажуваме) љубовта која велиме дека ја имаме како следбеници на Христос:

**1 Јвн. 3:18-19** Чеда, да не љубиме со збор или со јазик, туку со дело и вистина. 19 По тоа ќе познаеме дека сме од вистината, и ќе ги увериме своите срца пред Него…

1. Ако знаеме дека Светиот Дух е во нас сведочејќи ни дека сме Негови. Духот ми дава внатрешна сигурност (му сведочи на мојот дух) за спасение:

**1 Јвн. 3:24** Оној кој ги пази Неговите заповеди, останува во Него, а и Тој во него. А по ова знаеме дека Тој е во нас: по Духот што ни Го дал.

**1 Јвн. 4:13** Дека сме ние во Него и Тој во нас, познаваме по тоа што ни даде од Својот Дух.

**Рим. 8:16** Самиот Дух сведочи заедно со нашиот дух дека сме Божји чеда.

1. Кога ја слушаме и ја препознаваме Божјата вистина кога е изговорена:

**1 Јвн. 4:6** Ние сме од Бог. Оној кој Го познава Бога, нè слуша нас, а оној кој не е од Бог, не нè слуша нас. По тоа го познаваме духот на вистината и духот на заблудата.

1. Кога ја знаеме вистината дека Исус е Бог и дека само во Него има вечен живот:

**1 Јвн. 5:20** Исто така знаеме дека Божјиот Син дојде и ни даде разбирање, за да Го познаеме Вистинскиот, а ние сме во Вистинскиот, во Неговиот Син Исус Христос. Тој е вистинскиот Бог и вечен живот.

**Дела 4:12** Нема спасение во никој друг, ниту има друго име под небото дадено на луѓето, преку кое мора да бидеме спасени.”

1. **стих 34** **“…на гревовите нивни нема веќе да се сеќавам.”** Бог нема да води сметка за нашиот грев со цел да го користи против нас. Крвта жртвувана преку Исус Христос е сосема доволна да го избрише нашиот грев, и да нè претстави “оправдани” пред Таткото, како никогаш да не сме згрешиле.

Ако дозволиме таа вистина да продре во нашето срце, тогаш на сосема поинаков начин ќе го гледаме нашиот однос со создателот на сојузот. Веќе не би се чувствувале **недостојни** лишувајќи се од благословите на сојузот, туку искрено би влегле во сите можни благослови поради нашиот нов статус во Бог.

Запомнете дека веќе не сме должници, бидејќи Бог во целост го исплатил нашиот долг за да станеме слободни. (Приказ за Израел кој добил “двојно” за сите свои гревови. **Ис. 40:1.** Уништен народ во грев – ослободен од сиот свој грев.) Колкав и да е долгот, во целост е платн. Бог нема да се сеќава на гревот на верникот против Него.

1. **Нашата беспомошност и Неговата моќ соединети во сојуз:**

Мора да знаеме дека кога влегуваме во сојуз ние “умираме” **(Gal. 2:20),** што нè сведува на она што Бог сака, а тоа е “беспомошност”. Нема повеќе арогантност, како кога мислевме само во рамките на нашата сопствена сила и дека сме нешто што не сме. Сега Бог е Бог, а јас беспомошен, немоќен и неспособен, но останува фактот дека преку Исус ја сум во сојуз. Тоа значи дека апсолутната беспомошност (јас) е во сојуз со апсолутната моќ (Бог). И сега сè што правиме го отсликува на Божјото величие.

**2 Кор. 12:9** А Тој ми рече: “Доста ти е Мојата благодат, зашто Мојата сила се покажува совршена во немоќта.” Затоа, со поголема радост ќе се фалам во своите немоќи, за да ме осени Христовата сила.

**Флп. 4:13** Сè можам преку Христос, Кој ми дава сила.

1. **ЗАВЕТНИОТ ОБРОК**

**Изл. 12:1-14** И Господ им рече на Мојсеј и на Арон во земјата египетска, велејќи: 2 "Овој месец да ви биде почеток на месеците, да ви биде прв месец меѓу месеците во годината. 3 Кажи му на целиот собор на синовите израелски: "На десеттиот ден од овој месец секој нека земе јагне шилеже според бројот на челадта: значи, по едно на семејство. 4 Ако се помалу во домот за едно јагне, нека го земе кај себе соседот, кој му е најблизок, со онолку души, колу што треба, за да можат да го изедат јагнето. 5 А јагнето или јарето да ви биде здраво, машко, без недостаток, од една година; земете го од овците или од козите. 6 И чувајте го до четиринаесеттиот ден од овој месец, а тогаш општиот собор израелски нека го заколе, во приквечерина. 7 И нека земат крв од него и нека ги попрскаат обата довратника и праговите на куќата, во која ќе го јадат. 8 И нека јадат месо истата ноќ, на оган печено, со пресен леб и со горчливо тревки, нека јадат. 9 Немојте да јадете од него сурово, ниту во вода варено, туку на оган печено: со главата, со нозете и со внатрешнината. 10 И ништо немојте од него да оставате до утрината; ако пак нешто од него остане до утрината, изгорете го на оган. 11 А вака јадете го: опашани околу половината, обувките да ви се на нозете и стаповите ваши во рацете ваши, и јадете брзо: тоа е Пасха Господова. 12 Зашто ќе поминам низ земјата египетска таа ноќ, и ќе го убијам секој првороден во земјата египетска, од човек до добиток, и ќе се одмаздам на сите египетски богови, зашто Јас сум Господ. 13 А крвта ќе ви биде знак на куќите, во кои ќе бидете: и кога ќе видам крв, ќе ве одминам, па нема да има меѓу вас помор, кога ќе ја казнам земјата египетска. 14 И тој ден ќе ви биде ден на сеќавање и празнувајте го тој празник, посветен на Господ; празнувајте го од колено на колено; како трајна уредба.

1. **Заветен оброк:** Секогаш при крајот на склучување на сојуз кога двете странки го сечат крвниот сојуз се учествува во споделување на заветен оброк како сеќавање на сојузот. Овој оброк е оброк како принос. Заветниот оброк имал огромно значење, а сепак по својата природа бил сосема едноставен.

За да се нагласи важноста на заветниот оброк: денес меѓу многу култури воколку непријателот се мушне во нечиј дом или шатор, и јаде од тамошната трпеза, тој веќе не може да се смета за непријател. Сега мора да го браниш против своите сонародници. Следствено, јадење од нечија трпеза не била мала работа.

Во ситуацијата опишана во Излез, Бог се сетил на својот сојуз со Израел и го слушнал нивниот плач. Тој решил да ги ослободи од ропство во Египет (слика на овој свет).

1. **Јагне без недостаток**: Стихови 2-3 ни покажуваат дека на 10-ти април тие морале да земат јагне без недостаток, по едно за секое семејство, и да го чуваат 3 дена заради негово испитување за да бидат сигурни дека нема никаква мана. Потоа на 14-ти требало да го заколат јагнето во околу 3 часот попладне. Со крвта на јагнето требало да се намачкаат довратниците и праговите како покривање на гревот, за Божјата казна за гревот да помине крај куќата и да се поштеди првородениот кој требало да умре во оваа казна. Тие требало да го печат јагнето над оган и да го јадат месото запалувајќи сè што ќе остане. Се проценува дека околу 257,000 јагниња биле заклани тоа попладне во земјата Гошен. Никој не смеел да го вари јагнето, оти Бог сакал мирисот на печеното јагнешко месо да се рашири низ цел Египет.
2. **Народ подготвен да замине**: Тие морале да си ги опашат половините. Ова значело да се кренат долните краеви на нивните наметки и да се врзат за ременот на половината со цел да можат полесно да се движат. Тие морале да се подготвени бргу да тргнат, со веќе спакувани ствари, и облечени за патување. Понатаму тие морале набрзина да јадат со цел да тргнат што поскоро, штом стигне наредба.
3. **Немало немоќни меѓу нив**: Иако словото во Изл. 12 ништо не спомнува, ние знаеме од Изл. 5 дека еврејските робови биле користени од Египет да произведуваат тули и биле многу грубо третирани и според историјата мнозина умирале додека работеле во дупките со глина бидејќи биле слаби и немоќни. Меѓутоа, во Пс. 105:37 гледаме дека после заветниот оброк кога Бог го извел израелскот народ од Египет немало ниту едно немоќно лице меѓу нив. Со други зборови чудесно исцеление настапило таа вечер додека го јаделе заветниот оброк. Следствено треба да ја сфатиме моќта на примање Господова вечера како тип на заветен оброк.

**Пс. 105:37** А Својот народ го изведе, со сребро и злато и со добро здравје.

1. **Тие заминале носејќи го Божјото јагне во себеси:** Два милиони народ излегле од своите домови покриени со крвта (слика за нас во Него) на јагнето кое секое семејство го носело во себеси (слика за Христос во нас). Кога го напуштиле Египет (слика на светот) тие дошле под заштита на Божјиот облак преку ден и огнениот столб преку ноќ. И двете го претставуваат Божјото присуство и додека се движеле во заветен однос со Бог Тој бил таму да обезбеди сè што им е потребно. Секоја година на 10-ти Нисан (Април) тие го имаат овој заветен оброк и им го објаснуваат на своите деца неговото значење.

Кога Израел се организарал како нација тие секоја година носеле јагне во храмот како жртва. Ова е важно бидејќи ова предизвикало создавање на бизнис за одгледување на јагниња заради жртвување. Овие јагниња биле жртвувани кога имале 1 година, и се претпоставува дека во времето на Малахија се жртвувале околу 2 милиони јагниња секоја пролет. Следствено знаеме дека Исус се родил пред самата Пасха бидејќи пастирите ги гледале овците во полињата, нешто што обично го прават на пролет, кога се подготвуваат јагнињата за жртвениот обред на Пасхата. Исус не бил роден во зима како што тоа по обичај се слави.

1. **Пастирите ги чуваат своите стада**: Замислете ги пастирите кои во пролетта (Март до Април) ги чуваат своите јагниња кои се родиле за да умрат, и се јавува ангел велејќи им да одат во Витлеем **(Лк. 2:8-20)** да го видат Спасителот кој им се родил. Нешто подоцна Јован Крстителот го гледа Исус како доаѓа и им вели на луѓето: **“Еве Го Божјото Јагне, Кое го отстранува гревот на светот!”** **(Јвн. 1:29).** Секој евреин веднаш би сфатил што Јован им кажува кога зборува за Исус и за пасхалното јагне.

**Забелешка**: Ние знаеме дека пасхалното јагне било испитувано 3 дена, и дека јавната служба на Исус траела 3 години. Затоа кога настапило времето Исус заминал за Ерусалим и на 10-ти Нисан (денот кога се избира пасхалнот јагне) Исус триумфално влегува во Ерусалим. Интересно е што во следните 3 дена додека Левитите го испитуваат пасхалното јагне дали е без мана, истото истовремено му се случува и на Исус од страна на тогашните верски водачи. Римскиот управител рекол дека не може да најде никаква вина во Него. Дури и Јуда рекол дека предава невина крв. Следствено Исус бил испитуван сè до попладнето на 13-ти Нисан.

1. **Пасха со Исус:** Знаеме дека еврејскиот ден започнува поинаку од нашиот. Еврејскиот ден почнува и завршува во 18.00 часот. На 13-ти Нисан, 13-ти завршува во 18.00 часот, а 14-ти (Пасхата) започнува во исто време иако повеќето пасхални активности не се спроведуваат сè до следното утро или попладне. Токму на 14-ти изутрината Исус го јадел пасхалниот оброк со своите ученици. Исус во целост исполнил сè што претставувале изминатите пасхални оброци.

1. **Прекршениот леб:** Кога еден евреин прославува Пасха главата на семејството има една торба, која содржи три дела и во секој дела има по една лепиња. Тој ја зема лепињата од средниот дел и ја прекршува. Ако ги прашате што значат трите лепињи тие најверојатно ќе ви кажат дека ги претставуваат Авраам, Исак и Јаков. Тогаш можете да ги прашате: “Зошто тогаш ја прекршувате лепињата која го претставува Исак?” Нејверојатно нема да можат да ви одговорат на ова прашање. Вистината е дека през сите овие векови еврејскиот народ има дел од пасхалната прослава како совршен тип на тројството, Таткото, Синот и Светиот Дух во една торба. Тие секогаш ја земаат средната лепиња и ја прекршуваат. Исус е тој кој му дал значење на процесот кога со своите ученици тој ја извадил лепињата од средниот дел на својата торба, и ја прекршил велејќи: “Ова е Моето тело кое се дава за вас….” На овој начин тој се поистоветува со втората личност на тројството, онаа која ќе биде прекршена заради гревовите на светот.
2. **Крвта на новиот сојуз**: На крајот на пасхалниот оброк тие ја зеле чашата со вино, и ја додавале еден на друг кога Исус рекол: **“Оваа чаша е Новиот завет во Мојата крв, која се пролева за вас.…”** Ова е тоа што сите предходни пасхални оброци означувале. Сè пред ова било само тип или сенка на вистинската Пасха кога Исус ќе се принесе себеси како жртва за нашите гревови.
3. **Исус жртвеното јагне**: Утрото во 09.00 часот на 14-ти Нисан Исус бил закован на крстот. Во исто време Левитите биле во храмот острејќи ги своите ножеви и подготвувајќи се за жртвување на јагнињата, кое се врши дента во 15.00 часот. Библијата ни вели дека тоа попладне голема темнина настапила врз целата земја **(Лк. 23:44)** кога Исус бил на крстот. Потоа во 15.00 часот во храмот јагнињата со уплашени очи се ставале на жртвеникот каде нивните грла биле пресечени, и во истиот момент на крстот Исус гласно извикал надвор од градските порти: **“Се сврши…”** **(Јвн. 19:30),** и Тој, Божјото јагне, умре за тебе и за мене. Писмата ни велат дека во времето на Неговата смрт храмската завеса се расцепила (**Лк. 23:45**) покажувајќи дека сега ние имаме непосреден пристап до Бог преку Исус Христос.

1. **“Се сврши”:** Исусовиот извик на крстот, додека римските војници стоеле на неговото подножје, бил од големо значење, бидејќи тоа бил воен восклик користен од страна на секој римски генерал кога давал заповед неговата војска да тргне во јуриш. Римскиот генерал би стоел на рид од каде можел да ја следи битката на своите војници. Кога во битката се случувала пресвртница во која тој знаел дека победува тој на грчки јазик гласно би извикал “Се сврши” и битката е добиена. Ова е истиот израз кој Исус го користел кога извикал пред римските стражари кои стоеле на подножјето на крстот.

Овие зборчиња **“Се сврши”** на македонски се превод од грчкиот збор “**тетелестаи**”. Овој збор е најден на древни кожни свитоци кои биле користени како списоци за купување роба и на кои било запишано “платено во готови”. Исто така, кога криминалец бил затворен пресудата била напишана и закована над вратата на ќелијата. Кога тој би го одлежал своето време тогаш овој израз би се запишал врз списокот со цел да се види дека тој во целост го отплатил својот долг. Потоа тој го зема овој свиток со себе како доказ дека го исплатил својот долг спрема општеството, и дека не може да биде веќе осуден или повторно затворен за истото злодело. Христос преку својата смрт, во целост ја платил цената за гревот на светот.

Битката е добиена, но за нас ова нема никаква вредност сè додека не ја примениме победата за нашиот живот преку прифаќање на тоа што Исус го исполнил за нас. Мора да дозволиме Христовата крв да се примени врз нашите срца преку едноставна вера во Исус Христос, примајќи прошка за нашиот грев и примање на Светиот Дух.

1. **СОЈУЗ ПО ЦЕНА НА ЖИВОТ**
2. **Сојузот на создавање или сојузот на животот (Бит. 2:16-17)**

Запомнете: По дефиниција сојуз е врска за живот или смрт; посветеност која при прекршување во себе вклучува смрт.

**Бит. 2:16-17** И му заповеда Господ Бог на човекот, велејќи: "Од секое дрво во градината можеш да јадеш, 17 освен од дрвото за познавење на доброто и на злото; од него не јади; зашто во оној ден кога ќе вкусиш од него, ќе умреш."

1. **Прекршување на сојузот**
2. Ова не е обичен предлог, туку Божји прв сојуз со човекот, а условите се многу јасни, ако решиш да го прекршиш сојузот ќе умреш!
3. **Изборот**: Што е дрвото на познавањето на доброто и злото? Ова не е некој магичен плод кој кога ќе вкусиш од него неговиот сок предизвикува смрт која дејствува во твоето тело. Туку гледаме човек во едемската градина кој живее со Бог и е сосема невин. Невиноста и праведноста не се едно и исто. Тој бил невин оти немал друг избор, а сепак не ни знаел за постоење на злото и затоа е невин (детска невиност), но не и праведен. Сè додека не бил соочен со можноста и со донесување на своеволно решение тој не е човечко суштество со слобода на практикување на својата волја. Тој не може да бира да живее со Бог сè додека нема право на избор. Ти не можеш да решиш да живееш со Бог ако не постои друг избор. Ниту пак можеш да учествуваш во сојуз без да можеш така да решиш. Можноста за право на избор е витална, и следствено мора да постои предмет за избор. (Денес сме слободни да го избереме или отфрлиме заветниот однос кој Бог ни го нуди преку жртвата на Исус Христос.)

Човекот не може да стане зрело морално битие без да има можност на избор. Затоа Бог се решил за дрвото како објект на слободен избор. Тоа можело да биде кој било предмет, но Бог решил тоа да биде дрвото. Бог рекол дека во зависност од твојата одлука во врска со дрвото ќе се здобиеш со одредено познавање на доброто и злото. Ова е вистина бидејќи мора да донесеш решение. Кога Бог рекол: “да не јадеш од него”, во истиот момент човекот се соочил со избор. Изборот бил дали ќе му биде покорен на Бог, единствено затоа што Тој ја дал таа заповед.

1. **Дрвото**:

* 1. Ништо не укажувало на зло **(Бит. 3:6)**

**Бит. 3:6** Кога жената виде дека родот на дрвото е добар за јадење, и убав на изглед, и дека дрвото е пожелно поради тоа што дава знаење, набра род од него и го изеде, па му даде и на мажот свој, та и тој јадеше.

* 1. Како можело да им изгледа зло, кога не ни знаеле што е зло
	2. Колку што знаеме тие немале ниту концепт за смртта, на ист начин како и за гнев, огорченост, злоба итн. Овие нешта не ни постоеле во нивниот речник.

1. **Испитот**: Бидејќи немало ништо од сомнителен изглед на дрвото ниту пак имало некаква причина за страв од него (уште еден збор кој не постоел во нивниот речник). Изборот морал да се темели врз основа на нивната доверба во Божјата љубов спрема нив. Бог ме љуби и затоа е достоен да му верувам. Бидејќи Бог е веродостоен, и покрај тоа што не разбирам зошто тоа да не го сторам, јас избирам да му верувам на Бог и следствено нема да му будам непослушен! Бидејќи тој е Бог решавам да му се предадам. Ова е срцевината на сојузот, **напуштањето на себеси и препуштање на некој друг (тоа е слично кога се заколнуваш во брачен сојуз).** Бог веќе им се препуштил и сега тие мора да решат да му се препуштат Нему. Тоа се случило кај дрвото.
2. **Наградата**: Можеме само да шпекулираме што би се случило кога овие двајца би му останале верни на Божјиот збор. Но ова го знаеме од Словото:

**Бит. 3:22-24** И рече Господ Бог: "Ете, Адам стана како еден од Нас, знаејќи што е добро и што е зло; но сега да не ја испружи раката своја и да земе од дрвото на животот, и да вкуси, па да заживее вечно!" 23 Тогаш Господ Бог го изгони од градината Едем, за да ја обработува земјата, од која беше земен. 24 Откако, пак, го изгони Адама, постави на исток пред градината Едем херувим и огнен меч, кој се вртеше и натаму и наваму, за да го пазат патот кон дрвото на животот.

* 1. **Нема веќе избори**? Тука гледаме дека откако вкусиле од дрвото на доброто и злото Бог им рекол да ја напуштат градината “**да не ја испружи раката своја и да земе од дрвото на животот, и да вкуси**”. Се чини дека воколку решиле да не вкусат од дрвото на познавање на доброто и злото, и наместо тоа да вкусиле од дрвото на животот, тие ќе биле сигурни во својот вечен избор. Тоа значи дека тие не би морале да продолжат да прават одлуки, бидејќи ја направиле одлуката на сите одлуки. Тие би биле заклучени за вечен живот и заедништво во сојуз со Бог. Сепак да не ги потценуваме Адам и Ева; за нас е добро да запомниме дека иако целосно ги разбираме последиците на нашиот грев, сепак се решаваме да грешиме.
	2. **Познавањето на ДОБРОТО и злото**: Ако се решиле да му се спротивстават на искушението на змијата и да не вкусат од дрвото, тогаш тие ќе го знаеле дрвото на познавање на доброто и злото како “дрво на познавање на ДОБРОТО и злото.” Гледате дека воколку би одбиле да вкусат од дрвото тогаш тие би го запознале ДОБРОТО. Тие дотогаш не знаеле што е ДОБРО, бидејќи не знаеле што е зло. Вие не знаете што е благо сè додека не вкусите горко. Вие не ја познавате светлината, сè додека не ја сфатите темнината. Воколку би го отфрлиле искушението, оти Бог е мудар и ни го сака само ДОБРОТО, тогаш наеднаш би сфатиле што е ДОБРО. Тогаш мојата одлука е тоа што е ДОБРО, а другата одлука на која и се спротивставувам мора да е зло. Тоа за нив би било дрвото на познавање на ДОБРО и зло, но тие **би го познавале злото на начин на кој Бог го познава.** Оти Бог совршено го познава злото, но Тој не е зол, ниту некогаш направил зло. Бог го познава злото исто како што специјалистот за канцер го знае ракот. Тој ја знае неговата намера, начин на дејствување и неговиот крај, но тој самиот нема ништо со тоа. Тие можеле да го познаваат злото, а сепак да немаат ништо со него.
	3. **Познавањето на ЗЛОТО**: Но за нив дрвото станало “дрво на познавање на добро и **ЗЛО**”. Сега тие искуствено го знаат ЗЛОТО и можат да видат дека она што го имале било добро, но сега се во ЗЛОТО. Тоа бил изборот и во тој избор тие не биле како докторот кој знаел што е канцер, а не го поседува, туку пациентот кој ја има болеста и умира од неа.
1. **Падот**:
2. Сомнежот. Прашањето? Змијата, под влијание на Сатаната, поттикнува сомнеж во срцето на Ева.

**Бит. 3:1** Но змијата беше полукава од сите ѕверови полски, што ги создаде Господ Бог; па и рече на жената: "Вистина ли е дека Бог рекол да не јадете од ниедно дрво во рајот?"

1. Лагата.

**Бит. 3:4** Тогаш змијата и рече на жената: "Не, нема да умрете!

1. Измамата. Бог не сака ти да го јадеш плодот, бидејќи ако го јадеш ќе станеш како Бог.

**Бит. 3:5** Но Бог знае дека оној ден кога ќе вкусите од него, ќе ви се отворат очите, па ќе станете како богови и ќе знаете што е добро, а што зло.

1. **Истата тактика**: Тактиката на ѓаволот не е измената веќе 6000 години. Тој сè уште е во бизнисот на поттикнување сомнеж во нашето срце. Кога би посетиле просечна денешна црква ќе го дознаеме нивниот концепт на преданост кон Бог во зборовите: “збогум на сè што е забавно!” Или ако нешто лошо се случи тогаш велиме: “нека биде Божјата волја”. Како да е во прашање “дали Божјите намери спрема нас се добри.” Змијата рече: “Дали Бог рекол?” Со други зборови: “Толку ли си прост да мислиш дека Бог ти мисли само добро”?
2. **Препуштање на себеси**: Кога виделе дека се потпираат на себеси тие се свртиле кон сопствената мудрост, сопствените идеи за тоа што е животот. На тој начин тие ги одвратиле своите срца од Бог. Тоа е суштината на злото – сам си го насочувам срцето. Себеси се ставам на “прво место” наместо целосна преданост кон Создателот. Искушението пред нивните очи било: “ќе станете како богови”. Не треба да бидам зависен од Бог. Созданието зависи од Создателот? НЕ! Јас ќе сум свој човек, ќе биде по мое, и следствено човекот станал себе - земател, наместо себе - давател.

Наместо соединување со Бог, кој постојано дава, човекот се соединил со Сатаната кој постојано зема за себеси. Човекот веќе не одел во светлината, туку повторно се родил во темнината.

1. **Заминување од љубовта: Бог рекол, Бит. 2:17 “вo оној ден кога ќе вкусиш од него, ќе умреш”.** Ова е сојузот на животот, сојузот врз кој почива вселената. Ако решам да се оддалечам од “агапе”, Божјата љубов преку која Тој себеси се дава, станувам некој кој вели: “сè е за мене”. Да си заминам од Бог и да кажам дека јас сум број еден значи да се отстранам од Самиот живот. Бог како Создател е живот, да се оддалечам од животот значи да “од - живеам” или она што Бог го нарекува “смрт”. Било што што не е љубов која себеси се дава е смрт. Да се биде одделен од љубовта која себеси се дава е смрт. Не нужно смрт на телото, туку уште полошо од тоа, одделен од заедништвото со самиот Бог, животот и љубовта.
2. **Смртра е одделеност**: Кога човекот мисли за себеси дека е жив тогаш тоа е единствено поради тоа што нема ништо друго со што да спореди. Вистината е дека тој е мртов додека неговото тело живее. **Смртта не е анихилација (непостоење), туку одделеност**. Кога велиме дека некој е мртов, не мислиме дека веќе не постои, туку дека не можеме веќе со него да комуницираме. Ако во весник прочитате дека Александар е мртов, знајте дека тоа е лага, оти фактот е дека сум пожив од кога и да е! Кога велат дека јас сум мртов тоа всушност значи дека одредено време не можеме да се дружиме како порано. Јас сум жив, но на друго место.
3. **Истиот ден**: Кога Адам и Ева згрешиле против Бог и вкусиле од дрвото, истиот момент тие умреле; оти Писмото вели**: “...зашто во оној ден кога ќе вкусиш од него, ќе умреш.”** Тој ден настана одделување од Бог. Тие биле живи, но не како што биле. Тие биле живи, но биле мртви додека живееле. Сојузот на животот бил прекршен. Казната била јасна – смрт. Тоа можело да биде крајот на созданието какво што ние го знаеме, но поради Божјата благодат поради која Тој себеси му се посветил на човекот тоа не се случило. Бог го воспоставил вториот сојуз (сојузот со Адам). Бог својата цел ќе ја постигне и покрај тоа што човекот паднал во грев.
4. **Бог, “Нашиот Искупител”:** Потоа Бог започнал да го води човекот низ серија на заветни односи кои нè водат кон “Новиот Завет” т.е. сојузот со Исус кога Тој ја брише моќта на гревот и го обновува човекот во состојбата која Адам требал да ја има. Кога имаме дел со Исус, преку Господовата вечера, ние симболично јадеме од дрвото на животот и ќе живееме вечно. Секој сојуз кој доаѓа по сојузот на животот бил манифестација на Божјата љубов и благодат која го враќа човекот во состојбата во која Бог отсекогаш сакал тој да биде.
5. **СОЈУЗОТ СО АДАМ**

Повторно го гледаме Бог како иницијатор на сојузот. Тој почнува да прави пат за обнова на човекот. На овој начин Тој прво мора да го реши падот и неговите учесници.

1. **(стих 14)** Змијата, претставник на ѓаволот, била прва со која Бог се справил после падот, оти таа била прва која му се потчинила на Сатаната. Иако оваа казна била изречена за змијата, таа важи и за Сатаната кој себеси се издигнал против Божјата слава, сега да се влече и сите негови обиди да го поткопа Божјиот план да се поништат.

**Бит. 3:14** На змијата, пак, и рече Господ Бог: "Затоа што си го направила тоа, проклета да си меѓу сите животни и сите полски ѕверови; помешечки ќе се влечеш и прав ќе јадеш се до крајот на својот живот!

1. **(стих 15)** Човекот застанал на страната на Сатаната. Но Бог рекол дека ќе стави “непријателство” меѓу семето на жената (човекот) и сатаната. Иако сегашниот човек е во сојуз со Сатаната, Бог ќе донесе делба меѓу овие два сојузника. Од семето на жената ќе дојде Христос, совршениот човек, кој ќе донесе раскин на единството меѓу човекот и Сатаната. Преку истите луѓе кои Сатаната ги измамил, Бог ќе го порази. Бог вели: “…ќе ставам непријателство”. Со други зборови Бог гарантира дека преку истите луѓе кои Сатаната ги победил ќе му дојде крајниот пораз.

**Бит. 3:15** И ставам непријателство меѓу тебе и жената и меѓу родот твој и породот нејзин. Toj ќе ти ја смачкува главата, а ти ќе го каснуваш во петата."

* + 1. Поспецифично гледаме дека “непријателството” ќе дојде преку жената, Ева, која е претставник на сите жени. Со други зборови, ќе има војување меѓу Сатаната и жената. Таа била измамена, а Бог во Својата љубов и милост преку жената ќе донесе искупител кој ќе ги уништи делата на ѓаволот. Ако внимателно читаме (**стих 3:15)** гледаме дека не се спомнува мажот во однос на ставање “**непријателство**” оти ова претставува сенка за раѓањето од девица. Човекот денес е избавен поради девица која родила дете.
		2. Забележи дека стихот вели оти “**непријателството**” ќе биде меѓу Сатаната и жената: “**меѓу твоето семе и нејзиното семе**”. Што значи тоа? Дали нејзиното семе го претставува целото човештво? Во ова се вклучени сите кои се родени од жена. Сметам дека тоа не е значењето. Да погледнеме во 1 Јвн. 3:12:

**1 Јвн. 3:12** Не како Каин којшто беше од злиот и го уби брата си. И зошто го уби? Затоа што неговите дела беа зли, а на брат му праведни.

* + 1. Тука се спомнува синот на Ева и според Словото има показател дека Каиновото срце било свртено кон сатаната. Тој бил на страната на Сатаната и затоа кога во **стихот 15** Бог вели дека ќе стави “**непријателство меѓу Сатаната и жената и меѓу семето на Сатаната и семето на жената**” тоа не се однесува на целото човештво оти првото дете не било во непријателство со Сатаната, туку во непријателство со Бог. Клучот овде е дека Бог рекол: “Јас ќе ставам непријателство”. Фокусот е дека Бог чудесно дејствува во ставање омраза во срцето на човекот спрема Сатаната и неговите дела. Ова го знаеме дека е вистина за секој вистински верник во Христос.
		2. Словото е јасно дека човекот по природа се раѓа како непријател Божји, оттуѓен од Бог уште од раѓање и со истата себична природа како и ѓаволот. Така вели Писмото:

Зборувајќи им на Фарисеите, најрелигиозните луѓе во тоа време, Исус им вели:

**Јвн. 8:44** Вие потекнувате од вашиот татко - ѓаволот, и сакате да ги исполнувате желбите на вашиот татко. Тој беше човекоубиец од почетокот и не остана при вистината, зашто во него нема вистина. Кога зборува лага, зборува од своето, зашто е лажливец и татко на лагата.

**Ефш. 2:2** …во кои живеевте некогаш според образецот на овој свет, според принцот на силите на воздухот - духот кој дејствува сега во синовите на непокорноста…

По природа ние се раѓаме, дали тоа го сфаќаме или не, како сојузници на ѓаволот, но по Божјата благодат преку “новораѓање” јас сум “повторно роден” како ново создание во Христос. Сега јас сум во “непријателство” со злиот.

**2 Кор. 5:17** И така, ако некој е во Христос, тој е ново создание; старото помина, еве сè стана ново.

Преку вера во Месијата, и искуството на новораѓање, што е дел на “новиот сојуз” со Бог, ние имаме една цела група луѓе кои некогаш биле во сојузништво со ѓаволот, а сега се во “**непријателство**” со злиот.

* + 1. Прво гледаме дека има војна меѓу Сатаната и жената. Потоа е меѓу Сатаната и оние од човештвото кои доживеале “новораѓање” и се од “семето на жената”. Потоа Словото говори многу лично и ние гледаме како “Toj ќе ти ја здроби главата, а ти ќе го каснуваш во петата.” Ќе има финално “еден на еден” битка со Сатаната и судбинското “семе на жената”. Тој ќе ја здроби главата на змијата, претслика за последниот пораз, бидејќи отвровот на змијата се наоѓа во заднот дел на нејзината глава.

Забележи дека ѓаволот ќе го “касне во петата”. Воколку успешно ми ја повредиш петата, ќе ме кутнеш за кратко, но нема да ме уништиш. Меѓутоа, ако успешно ме погодиш во глава ќе ме поразиш.

**Евр. 2:14** Бидејќи, пак, децата имаат учество во телото и крвта, така и Самиот Тој зеде учество во тоа, та со смртта да го обессили оној кој ја имаше власта над смртта, односно ѓаволот…

**1 Јвн. 3:8** Кој чини грев, од ѓаволот е, зашто ѓаволот греши од почетокот. Затоа се јави Божјиот Син, за да ги разурне делата на ѓаволот.

1. **СОЈУЗОТ СО НОЕ**

**Бит. 6:8-13, 17** Но Ное најде милост пред очите на Господ. 9 Еве го животот на Ноe: Ное беше човек праведен и непорочен во својот род; Ное живееше според Божјаta волја. 10 И му се родија на Ное три сина: Сим, Хам и Јафет. 11 А земјата се израсипа пред лицето на Бог, и се исполни со неправда. 12 И погледна Бог на земјата, и ете - таа беше расипана: бидејќи секое суштество се отклонило од својот пат на земјата. 13 И му рече Бог на Ное: "Крајот на секое суштество дојде пред очите Мои, зашто земјата се исполни со нивните злодела; и, еве, Јас ќе ги истребам од земјата.

**Бит. 6:17** Јас ќе пуштам потоп, вода, на земјата, за да ја истребам под небото секое суштество, во кое има животен дух, се што е на земјата, ќе изгине.

1. **ШТО НИ ДОНЕСЕ СОЈУЗОТ СО НОЕ?**

Адам го прекришил “сојузот на животот” и последицата била смртта. Во **Бит. 3:21** гледаме дека Бог пролеал крв на животно за да обезбеди покривало за нив. Да била идејата само за покривање на нивната голорија, тогаш доволно би биле и смоквините листови. Но Бог обезбедил поинаков вид на покривало. Со цела Бог да ги облече во крзно, животно морало да умре. Сојузот на животот бил прекршен, смртта била казната, нешто морало да умре (заслуженото за гревот е смрт). За Адам да не биде жртвата, нешто друго морало да го заземе неговото место. Следствено, Бог жртвувал животно и ја пролеал неговата крв како замена за Адам & Ева.

Запомнете дека низ целиот СЗ жртвувањето на животни само го покривало човечкиот грев. Кога Исус самиот себеси се принел, Тој не оправдал одземајќи го нашиот грев за да можеме да стоиме пред Бог оправдани како никогаш да не сме згрешиле.

1. **Ветувањето**: Дали Адам и Ева навистина го разбрале ветувањето на искупител. Се чини веројано од **Бит. 4:1**

**Бит. 4:1** Потоа Адам легна со жената своја Ева, која зачна и го роди Каин, и рече: "Придобив човек од Господа!"

Некои преводи покажуваат дека зборчето “**од**” било вметнато заради подобро разбирање (ако го изоставиме зборот “од” значењето се менува). Можеби Ева мислела дека нејзиниот првороден син требало да биде Господ, искупителот. **“…Придобив човек… Господ”.** Вака се чини дека Адам & Ева очекувале искупител.

Друг пример како луѓето го разбирале Божјото ветување за искупител се гледа кај раѓањето на Ное. Во **Бит. 5:28-29** гледаме дека човекот по име Ламех имал син кој го нарекол Ное.

**Бит. 5:28-29** Ламех, пак, откако поживе сто осумдесет и две години, доби син. 29 и го нарече Ное, велејќи: *овој ќе не утеши во работите наши и во трудот на рацете наши* на земјата, што Господ ја проколна.

Ное значи “починка”. Како Ламех да мислел дека можеби Ное е избавителот, кој ќе го одврати проклетството. И така ги гледаме овие можни искри на светлина каде се случувало луѓето од тој период да го чекаат искупителот, и го очекувале неговото јавување.

1. **Верата е позитивен одговор на нешто што Бог го рекол: Дали има доказ дека раните библиски личности разбирале што Бог од нив очекувал кога тие грешеле? Евр. 11:4** ни вели дека Авел преку вера принел посовршена жртва. Тој знаел што треба да направи кога доаѓал пред Бога. Верата е одговор на нешто што било речено.

**Евр. 11:4** Со вера Авел Му принесе на Бог подобра жртва од Каиновата, преку која прими сведоштво дека е праведен, зашто Бог посведочи за неговите дарови, и преку вера тој сè уште зборува, иако е умрен.

**Рим. 10:17** И така, верата доаѓа од слушање, и тоа од слушање на Христовото слово…

1. **И обајцата (Каин & Авел) одговориле**: Авел одговорил според наученото од сојузот со Адам. Ака сакал да дојде пред Бога требало да принесе крвна жртва заради покривање на неговиот грев. Од друга страна Каин принел од плодовите од почвата која Бог ја проколнал во **Бит. 3:17-18**. Каин принел проколнат плод.
2. **КАИНОВАТА ЛИНИЈА**

Гревот растел и неговите последици биле пострашни отколку настанот во градината. Го гледаме Каин кој бил првиот плод на Адам, и гледаме човек кој целосно го отфрлил Божјиот збор. Тој извршил убиство со предумисла откако Бог го предупредил.

**Бит. 4:6-8** Тогаш Господ му рече на Каин: "Зошто се лутиш? Зошто се помрачи лицето твое? 7 Зарем, кога правиш добро, не си ведар во лицето? А ако не правиш добро, тогаш гревот е пред вратата: тој те влече кон себе, но ти надвладај го!" 8 И му рече Каин на својот брат Авел: "Да појдеме в поле!" А кога беа во полето, Каин скокна на својот брат Авел, и го уби.

1. **Нема покајание**: Откако го убил брата си Бог го прашува за неговите постапки, а Каин одговара со отфрлање на одговорноста и дрско разговара со Бог. Откако Бог го проколнал заради неговите постапки Каиновиот одговор не било покајание или загриженост за ужасното злодело, туку неговата загриженост била за него самиот дали ќе ја издржи казната.

**Бит. 4:9-15** Tогаш Господ му рече на Каин: "Каде е братот твој, Авел?" А тој одговори: "Не знам; зарем јас сум чувар на брат ми?" 10 А Господ рече: "Што направи? Чуј! Крвта на братот твој вика од земјата кон Мене. 11 Затоа да си проклет од земјата, што ја отвори устата своја да ја прими крвта на братот од раката твоја. 12 Кога ќе ја обработуваш земјата, таа нема повеќе да ти дава изобилен род; ти ќе бидеш изгнаник и скитник по земјата!" 13 А Каин му рече на Господа: "Казната моја е толку голема, што не може да се носи. 14 Ете, данес ме истеруваш од плодната земја, и од лицето Твое ќе се кријам и ќе бидам прогонет и скитник по земјата: значи, секој што ќе ме сретне, може да ме убие." 15 А Господ му рече: "Тоа нема да се случи; зашто, кој ќе го убие Каин, седумпати ќе се казни!" И му стави Господ знак на Каин, за да не го убие никој, кој ќе го сретне.

1. **Удолу како спирала**: Адам барем го имал Божјиот страв во својот дух. Сепак само за една генерација гревот ужасно се умножил. Каин и неговата линијата по него тргнале удолу одделувајќи се од Божјото присуство.

Бит. 4:16 И си отиде Каин од пред лицето на Господ, и се насели како прогонет во земјата Нод, источно од Едем.

* 1. Ламех: Од Каиновото потомство се среќаваме со човекот Ламех кој бил првиот што имал две жени, бил насилник и воопшто немал почит за Божјите нешта.

Бит. 4:19 Ламех зеде две жени: на едната и беше името Ада, а на другата Цила.

Бит. 4:23-24 И им рече Ламех на жените свои, Ада и Цила: "Чујте го гласот мој, жени Ламехови; послушајте ги зборовите мои: убив човек поради рани, и момче заради модрица. 24 Ако Каин треба да се одмазди седумпати, за Ламех ќе се одмазди седумдесет и седумпати!"

1. **СЕТОВАТА ЛИНИЈА**

Сетовата линија не била без оние кои покажувале неуспех, но гледаме повеќе искри на светлина во неговата линија како да постоело очекување или вера од нивна страна кое не се забележува кај Каиновото потомство. Покрај сликата за Ламех, таткото на Ное за која говоревме порано **(Бит. 5:25-29),** знаеме дека Енох, таткото на Метушалех, чекорел со Бог откако се родил Метушалех.

**Бит. 5:21-24** Енох, откако поживеa шеесет и пет години, го роди Mетушалех; 22 а по раѓањето на Mетушалех, Енох живееше според волјата Божја триста години, раѓајќи синови и ќерки. 23 А сите денови од Еноховиот живот изнесуваа триста шеесет и пет години. 24 И Енох, живеејќи според волјата Божја, исчезна, бидејќи Бог го зеде.

1. **НОЕ**

Од огромниот број семејства кои биле на земјата во тоа време, се верува дека имало над 150,000,000 луѓе, само Ное нашол благодат во очите Господови.

**Бит. 6:8** Но Ное најде милост пред очите на Господ.

1. **Несовршен човек**: Бог со благодат се однесува спрема Ное, незаслужената Божја наклоност. Ное бил совршен во својата генерација (крвна линија), но тој не бил совршен човек. Од **Евр. 11** знаеме дека Ное **преку вера** ја изградил барката. Тој бил човек кој по вера чекорел со Бог, не безгрешен, туку оправдан преку вера. Бог ветил дека ќе влезе во сојуз со Ное.

**Бит. 6:18** Но со тебе Јас ќе направам Свој завет, а во ковчегот ќе влезеш ти, и со тебе и синовите твои, и жената твоја, и жените на синовите твои.

**Бит. 9:9-17** "А Јас, еве, го поставувам заветот Мој со вас и со вашето потомство по вас, 10 и со секоја жива душа, која е со вас, со птиците, и со добитокот, и со сите земни ѕверови, што се со вас, со се она што излегло од ковчегот, со сите земни животни; 11 го поставувам заветот Мој со вас дека отсега нема веќе ниеднo суштество да загине од потоп и дека повеќе не ќе има потоп да ја запустува земјата!" 12 И рече Бог: "Еве го знакот на заветот, што го поставувам меѓу Мене и вас и меѓу секоја жива душа, која е со вас, за идните поколенија: 13 божилак Свој поставувам во облакот, за да биде знак на заветот меѓу Мене и земјата. 14 Па кога облак ќе навеам на земјата, ќе се појави божилакот во облакот, 15 и ќе си спомнам за заветот Мој, кој е меѓу Мене и вас и меѓу секоја душа, што живее во тело; и нема веќе да има потоп за да го уништи секое суштество. 16 Божилакот ќе биде во облакот, и Јас ќе го видам и ќе си спомнам за вечниот завет меѓу Бога и меѓу секоја душа во секое тело, што е на земјата." 17 И му рече Бог на Ноe: "Тоа нека е знакот на заветот, што го поставив меѓу Мене и меѓу секое суштество, што е на земјата!"

1. **Ноевите три сина**: Кога понатаму гледаме во животот на Ное и неговите три сина во Бит. 9:20-29 забележуваме дека целиот свет бил населен од овие тројца. Од записот за откривањето на Ноевата голотија дознаваме дека едно од поколението на Хам (најмлад син Ханан) требало да го носи Божјото проклетство, но ова не значи дека сите кои се дел од црната раса се проколнати, туку само едно семејство во рамките на таа раса. Дознаваме и дека од Шем (расата на средниот исток) ќе дојде Месијата, а дека од поколението на Јафет (европската раса) и поколението на Хам ќе го најдат Месијата во шаторите на Шем. Забележи исто така дека во Бит. 9:26 Бог за себеси вели дека е “Господ Бог Шемов” што укажува Божјиот заветен однос со Шем.

1. **СОЈУЗОТ СО АВРААМ**
2. **Заднина**

Едно семејство од линијата на Шем, Тара – таткото на Аврам, се населило на подрачјето познато како Персиски залив. Во нашите Библии тоа подрачје е наречено Ур Халдејски, денешен Ирак. Ур бил светиот град посветен на богот и божицата на месечината. Секој што живеел во тој град бил сметан за свет слуга на месечината. Тие го заборавиле учењето за единиот вистински Бог. Се верува дека Тара е производител на идоли. Следствено Аврам растел како идолопоклоник, и нејверојатно ги обожавал боговите на месечината сè додека вистинскиот Бог на славата не му се објавил. Затоа било неопходно за Аврам да се оддели од своето семејство и нивното идолопоклонство. Важно е да забележиме дека е очигледно од реченицата во **Бт. 12:1** дека Бог му се објавил на Аврам додека овој живеел во Ур Халдејски уште пред целото семејство да тргне кон Харан **(Бит. 11:31-32),** кој бил на пат кон Ханан. Се чини дека Аврам му рекол на своето семејство дека невидливиот Бог му се открил и дека му рекол да тргне кон Ханан. Тара и целото семејство заминале со Аврам, но застанале во Харан недалеку до ветената земја. Аврам чекал со своето семсјтво во Харан сè додека татко му не починал. Потоа со Лот и со Сараи тој по Божја заповед тргнал кон Ханан.

**Бит. 12:1-3** И му рече Господ на Аврам: "Излези од својаta земја, и од родот свој, и од домот на таткo си, па појди во земјата, што ќе ти ја покажам Јас! 2 А од тебе ќе направам голем народ, и ќе те благословам, и името твое ќе го прославам и ти ќе бидеш благословен. 3 Ќе ги благословам оние, што тебе ќе те благословуваат, и ќе ги проколнам оние, што тебе ќе те проколнуваат и преку тебе ќе бидат благословени сите nароди на земјата."

Во тоа време Хананската земја била населена со Каканити, кои биле потомство на синот на Хам, Ханан. Тоа било место на разврат, каде сексуалниот грев бил дел од верската служба. Постоеле женски и машки проститутки кои секојдневно служеле во верските обреди.

1. **Аврам без наследник:**

Аврам бил доста обесхрабрен поради тоа што Сараи не можела да му раѓа деца и затоа што немал наследник. Тој се обидел да го усвои Елиезер, дете слуга кое се родило во неговиот дом.

**Бит. 15:2** А Аврам рече: "Господи, зошто ми се Твоите дарови кога сум без пород; а наследник во мојата куќа е Елиезер од Дамаск."

Бог му вели дека Елиезер нема да биде негов наследник, туку дека од неговиот скут ќе излезе неговиот наследник и понатаму дека неговото семе ќе биде како ѕвездите на небото кои неможат да се избројат.

**Бит. 15:4-6** Но Господ пак проговори: "Нема тој да ти биде наследник, туку оној, кој ќе произлезе од тебе, тој ќе ти биде наследник." 5 Па го изведе надвор и му рече: "Погледни на небото и изброј ги ѕвездите, ако можеш да ги изброиш." И му рече: "Толкаво ќе биде потомството твое." 6 И Му поверува Аврам на Господа Бога, и тоа му се засмета за праведност.

**Стих 6** ни ја покажува Авраамовата вера кога тој одговара на Божјата благодат во својот живот. И покрај Аврамовата немоќ, тој верува во Божјото ветување. Тоа е вера, одговор на ветувањето, и на тој начин тоа му се засметало за праведност. “Засметало” значи “да се префрли плата на твоја сметка”. Со други зборови, иако Аврам не можел да стори ништо, нему му се платило, бидејќи едноставно му верувал на Бог.

1. **Крвниот сојуз:**

Во **15:1** гледаме како Бог иницира сојуз така што Себе си се предава на Аврам како негов штит и изобилно голема награда. Потоа во **15:7-21** тој склучува крвен сојуз додавајќи понатамошни објаснувања што е се вклучено во тоа.

**Бит. 15:1** По оние настани беше упатено словото Господово кон Аврам во видение: "Не плаши се, Авраме! Јас сум ти закрила, и наградата твоја ќе биде многу голема."

**Бит. 15:7-21** И му рече: "Јас сум Бог, Кој те изведе од Ур Халдејски за да ти ја дадам оваа земја, да ја владееш." 8 А тој рече: "Господи, Господи, по што ќе познаам дека ќе ја наследам?" 9 И му рече: "Принеси му јуница, од три години, и коза тригодишна, и овен од три години, а и грлица и млад гулаб!" 10 И тој го зеде сето тоа, и ги пресече на половина и ги стави сите половини една спроти друга; само птиците не ги преполови. 11 А птици грабливки слетуваа на лешевите; но Аврам ги бркаше. 12 А кога сонцето беше на залез, го совлада Аврама длабок сон, и ете, го опфати голем мрак - и го обзеде ужас. 13 И Господ му рече на Аврам: "Знај дека потомците твои ќе бидат придојдени во туѓа земја, ќе робуваат и ќе ги мачат четиристотини години. 14 Но Јас ќе му судам на народот кај кого тие ќе бидат в ропство; потоа тие ќе излезат оттаму со големо богатство. 15 А ти ќе отидеш кај татковците свои во мир, и ќе бидеш погребан во среќна старост. 16 Тие, пак, во четвртото колено ќе се вратат ваму; зашто безаконијата на Аморејците уште не го достогнале својот врв." 17 А кога сонцето зајде и падна мрак, ете, дим како од печка и огнен пламен помина меѓу оние делови. 18 Во тој ден Господ направи завет со Аврам, велејќи: "На потомството твое му ја давам оваа земја од реката во Египет до големата река Еуфрат: 19 Кенијците, Кенизијците, Кадмонијците, 20 Хитијците, Перизијците, Рефаимците, 21 Аморејците, Хананците, Гергесејците и Јевусијците!"

Додека Аврам почивал, имал видение за тоа што се случувало додека Бог го сечел крвнот сојуз. Како Бог да му рекол на Аврам дека оти си ти човек Јас ќе склучам сојуз за обајцата. Ти почивај во мене, а Јас, Бог, ќе го склучам сојузот. И така на некој начин Бог склучил со самиот Себеси сојуз, а Аврам станува корисникот.

1. **Ишмаил, Аврамова заслуга**

Во **Бит. 16 & 17** ја читаме сторијата за Ишмаил и Исак. Ишмаил бил синот од обидот на Аврам и Сараи да го исполнат Божјото ветување. Бидејќи Сараи била престара за да роди, таа му ја дава на Аврам својата слугинка Агара за таа да му роди син кој потоа Сараи би му го дала на Аврам како ветен син. Ишмаил бил производот и израснал верувајќи дека е ветениот син, но не бил. Во **стих 17** гледаме дека Бог ветува дека од Ишмаил ќе направи голем народ. Денес арапите го имаат Ишмаил за свој татко, а исламот е нивната религија, која е многу слична на христијанството, меѓутоа веруваат во основачот Мухамед кој е потомок на Ишмаил. И денес непријателството продолжува меѓу вистинските чеда на ветувањето во Исак, и човековиот обид да произведе ветено дете во Ишмаил. И на обајцата Авраам им е татко.

1. **“Звукот на смеата”:** Потоа во **стих 17** Бог го потврдува Своето ветување за сојузот со Аврам и го менува неговото име во Авраам (возвишен татко или татко на множестото), и името на Сараи во Сара. Тој повторно му потврдува на Авраам дека Сара ќе го роди ветениот син на што Авраам се смее знаејќи дека и тој и Сара по природа не се во состојба да произведат дете. Токму на ова Бог чекал. Тој сакал Авраам и Сара да станат беспомошни со цел навистина да знаат дека е тоа Божјо дело, а не нивно. Тој бил иницијаторот на сојузот, и ветил дека ќе го исполни. Бог му вели на Авраам да го нарече својот син Исак, што значи “звукот на смеата”. Ова е потврдено и во **Рим. 4:17-22**:

**Рим. 4:17-22** (како што е напишано: “Те направив татко на многу народи") пред Бог, Кому Му поверува, Кој ги оживува мртвите и она што не постои го повикува во постоење. 18 Иако не постоеше надеж, тој се надеваше и поверува дека ќе стане татко на многу народи, според она што е речено: “Такво ќе биде твоето потомство.” 19 И не ослабувајќи во верата кога го имаше предвид своето веќе безживотно тело, зашто беше на околу сто години, и безживотноста на Сарината утроба, 20 а почитувајќи го Божјото ветување, не скршна во невера, туку закрепна во верата и Му оддаде слава на Бог, 21 наполно уверен дека она што Тој го ветил, може да го исполни. 22 Затоа тоа му се припиша за праведност.

1. **Има ли нешто претешко за Бог**? Во **глава 18** Бог го посетува Авраам преку 3 мажи за повторно да го потврди своето ветување во однос на Исак, кое тие сè уште го немале сфатено. Замислете си ја сцената кога мажите го посетиле Авраамовиот шатор кој бил поделен во делови. Во задните простории би се задржувале жените додека мажите би биле со гостите во поголемиот централен дел. Сара, како и повеќето жени била љубопитна што се разговарало, и најверојатно го доближила своето уво до завесата која ги делила двете простории за да го чуе секој збор. Кога слушнала дека Бог рекол оти наскоро ќе забремени таа гласно се насмеала, а Господ ја предизвикал со изјавата: **“Има ли нешто претешко за Господ?”** За Сара да може да зачне, Господ морал да ја обнови нејзината способност да го стори она што очигледно го направил и во глава 20 кога го гледаме Авраам како ја претставува Сара за негоова сестра. Иако во поодминати години за раѓање таа очигледно била доволно убава да победи на натпревар за убавици во Герар кога Абимелех, царот на Герар, ја посакал за во својот харем, и ќе ја задржал ако Господ не го открил нејзиниот вистински идентитет. Ние исто така знаеме дека самиот Авраам бил подмладен, бидејќи иако Исак бил негов прв син тој имал и други деца откако починала Сара, кога тој се оженил за Кетура во **Бит. 25:1-4.**
2. **УСЛОВИ ЗА АВРААМОВИОТ СОЈУЗ**

Секој сојуз има одредени правила и услови. Во нашиот последен дел го испитавме општото гледиште на Божјиот сојуз со Авраам. Сега одблизу да погледнеме некои специфичности во однос на сојузот.

1. **Собрани стихови за Божјите ветувања поради сојузот со Авраам:**

**Бит. 12:1-3** И му рече Господ на Аврам: "Излези од својаta земја, и од родот свој, и од домот на таткo си, па појди во земјата, што ќе ти ја покажам Јас! 2 А од тебе ќе направам голем народ и ќе те благословам, и името твое ќе го прославам и ти ќе бидеш благословен. 3 Ќе ги благословам оние што тебе ќе те благословуваат, и ќе ги проколнам оние, што тебе ќе те проколнуваат и преку тебе ќе бидат благословени сите родови на земјата."

**Бит. 12:7** И му се јави Господ на Аврам и му рече: "Оваа земја ќе му ја дадам на твоето потомство." И му подигна таму жртвеник на Господ, Кој му се јави.

**Бит. 13:14-17** И му рече Бог на Аврам, откако Лот се оддели од него: "Крени ги сега очите свои, па погледни од местото, каде што си сега, на север и на југ, на исток и на запад, 15 зашто целата земја, што ја гледаш, ќе ти ја дадам тебе и на потомството твое довека; 16 ќе го умножам потомството твое да биде колку што е песокот на земјата; ако некој може да го изброи песокот на земјата, ќе може да го изброи и потомството твое. 17 Стани и изоди ја оваа земја во должина и во широчина, зашто ќе ти ја дадам тебе."

**Бит. 15:5** Па го изведе надвор и му рече: "Погледни на небото и изброј ги ѕвездите, ако можеш да ги изброиш." И му рече: "Толкаво ќе биде потомството твое."

**Бит. 15:18-21** Во тој ден Господ направи завет со Аврам, велејќи: "На потомството твое му ја давам оваа земја од реката во Египет до големата река Еуфрат: 19 Кенијците, Кенизијците, Кадмонијците, 20 Хитијците, Перизијците, Рефаимците, 21 Аморејците, Хананците, Гергесејците и Јевусијците!"

**Бит. 17:5-8** Затоа повеќе нема да се викаш Аврам, туку името ќе ти биде Авраам, бидејќи ќе те направам татко на многу народи; 6 и многу, многу ќе те умножам, и ќе издигнам од тебе многу народи, и цареви ќе произлезат од тебе. 7 И ќе го поставам заветот Мој меѓу Мене и тебе и меѓу твоите потомци по тебе во нивните родови; ќе направам вечен заветот, ќе ти бидам Бог тебе и на потомците твои по тебе. 8 И ќе ти ја дадам тебе и на потомството твое по тебе земјата, во која сега си доселеник, целата земја хананска во вечно владеење; и ќе им бидам Бог."

**Бит. 17:16** И Јас, ќе ја благословам, и ќе ти дадам син од неа; ќе ја благословам и народи ќе потекнуваат од неа, и цареви на народи ќе излезат од неа."

**Бит. 17:19** А Бог рече: "Навистина, Сара, жената твоја, ќе ти роди син и ќе го наречеш со името Исак; и ќе направам заветот Мој со него да биде вечен завет, и на потомството негово по него.

**Бит. 18:18** Та од Авраам ќе излезе голем и силен народ, и преку него ќе бидат благословени сите народи на земјата.

**Бит. 22:16-18** А ангелот Господен повторно го викна од небото Авраам, 16 и рече: "Се колнам во Себе - вели Господ - кога така направи, и не го пожали синот свој единец, заради Мене. 17 Навистина, Јас ќе те благословам и преблагословам, и потомството твое ќе го умножам и преумножам како ѕвездите на небото и како песокот на морскиот брег! А потомците твои ќе ги завладеат градовите на непријателите свои. 18 И ќе бидат благословени преку потомството твое сите народи на земјата, зашто го послуша гласот Мој."

1. **Што мислел Бог кога рекол: “во твоето семе ќе бидат благословени сите народи на земјата”?**
2. Најчестиот одговор е дека “семето” се однесува на Израел. Секако дека се исполнило ветувањето оти Авраамовото семе е како “песокот на морскиот брег” кога ќе помислиме дека и еврејските и арапските народи водат потекло од Авраам. И така човекот кој имал 100 години, а немал дете требало да има семе преку Ишмаил, Исак и други деца кој ги имал со Кетура со цел да станат основа на арапските народи и еврејската нација.
3. Но што се однесува до прашањето кој ќе го носи сојузот, Бог е тука многу специфичен. Во Бит. 17:19-21 иако Бог го благословил Ишмаил, тој не можел да биде исполнувањето на заветното ветување. Исак бил “ветениот син” и тој имал 2 сина, Јаков и Есав. Како првороден, Есав имал право да го носи сојузот, но Бог рекол дека Јаков ќе биде тој. Јаков (превод: превртлив, измамник, заменик) го добил името “Израел” (превод: “кнез со Бог” или “човек освоен од Бог”). Јаков имал 12 сина, а сојузот требало да дојде преку неговиот син, Јуда…

**Бит. 49:10** Нема да се одземе жезолот од Јуда, ниту од бедрата негови, се дури не дојде Миротвроецот (Шилох – Тој кој е достоен - Христос), Кому ќе му се покоруваат народите.

1. Тука можеме да ја видиме Божјата селективност додека го донесува избавителот согласно со заветното ветување. Кога навлегуваме во стариот сојуз гледаме во пишувањата на пророците дека во рамките на “целокупната” нација Израел (која одредени периоди била далеку од Бог) Бог има свој “остаток” на оние кои се како нивниот татко, Авраам, кој имал вера во Бог. Пророците продолжиле да зборуваат предупредувања и осудувања против целиот Израел, а го барале остатокот кој чекорел со Бог.

**Ис. 46:3** Послушај Ме, доме Јаковов и сиот остаток од домот Израeлoв, кого го носам од утробата, кого го држаm од раѓањето…

**Јоел 3:5** Тогаш секој, што ќе го призовува името Господово, ќе се спаси; бидејќи на гората Сион и во Ерусалим ќе има спасение, како што вели Господ, а меѓу преживеаните ќе бидат и оние што ќе ги повика Господ.

1. Јован Крстителот им зборувал на верските водачи на Израел дека нивното наследство по раѓање не е доволно. Јован рекол: “ако се навистина чеда Авраамови тогаш тие би ги вршеле делата на Авраам”, имено би чекореле во вера. Подоцна Јован ги нарекува змии отвровници, претежок опис за чеда Авраамови, иако низ нивните жили течела Авраамовата крв.

**Мт. 3:9** …и не мислете да речете во себеси: ,Авраам е наш татко', зашто ви велам, Бог може од овие камења да му издигне чеда на Авраам.

1. Исус повторно се навраќа на ова кога им говорел на Фарисеите за разликата меѓу нивниот однос со Авраам и недостатокот на искрен и вистинит однос со Авраамовиот Бог.

Јвн**. 8:33-44** Му одговорија: “Ние сме Авраамово потомство и никогаш никому не сме му робувале. Како велиш Ти: ,Ќе бидете слободни?'“ 34 Исус им одговори: “Вистина, вистина, ви велам дека секој што прави грев, роб му е на гревот. 35 А робот не останува дома довека, Синот останува довека. 36 И така, ако Синот ве ослободи, навистина ќе бидете слободни. 37 Знам дека сте Авраамово потомство, а сепак сакате да Ме убиете, зашто Моето слово нема место во вас. 38 Јас го зборувам тоа што сум го видел кај Мојот Татко; исто и вие го правите тоа што сте го чуле од вашиот татко.” 39 Му одговорија и рекоа: “Наш татко е Авраам.” Исус им рече: “Ако сте Авраамови чеда, вршете ги Авраамовите дела. 40 А сега сакате да Ме убиете Мене, Човекот, Кој ви ја кажа вистината, што ја чув од Бог. Авраам не постапи така. 41 Вие ги вршите делата на својот татко.” Тие Му рекоа: “Ние не сме родени од блудство, имаме еден Татко Бог.” 42 Исус им рече: “Ако Бог беше ваш Татко, ќе Ме љубевте Мене, зашто Јас излегов и дојдов од Бог, и не дојдов Сам од Себе, туку Тој Ме прати. 43 Зошто не сфаќате што ви велам? Затоа што не можете да го слушате Моето слово. 44 Вие потекнувате од вашиот татко - ѓаволот, и сакате да ги исполнувате желбите на вашиот татко. Тој беше човекоубиец од почетокот и не остана при вистината, зашто во него нема вистина. Кога зборува лага, зборува од своето, зашто е лажливец и татко на лагата.

Иако овие Фарисеи биле по тело потомци на Авраам, Исус вели дека не сите природни Авраамови потомци Бог ги смета за вистински Авраамови чеда.

1. Потоа во **Лк. 19** Исус се среќава со Закхеј, даночник и грешник од најлош вид, сметан за предавник оти служел на Рим. Но кога Закхеј му поверувал на Исус и тоа го покажал со враќање на двојното од она што го зел од сиромасите и четворното на оние што им наштетил, Исус знаејќи ја промената на срцето му вели на Закхеј**: “…и овој е чедо Авраамово”.** Исус ова не го користел како опис за некој што по природа е Авраамов потомок, туку нагласува дека Закхеј го имал “Авраамовото срце” бидејќи имал вера во “Авраамовиот Бог.”
2. Павле ова го потврдува во своето послание до верниците во Рим, кога вели дека вистински Евреин не е тој што надворешно се декларира како Евреин, туку е оној кој тоа го покажува внатрешно преку поседување на срце по волја на Бога. Обрежувањето, како надворешен знак нема никаква вредност ако нема обрежано срце. Вистинските Авраамови потомци искусиле обрежување на срцето, во духот, пред Бог, не барајќи признание од човек, туку од Бог.

**Рим. 2:28-29** Зашто не е Евреин оној кој е тоа надворешно, ниту е вистинско обрежување она што е надворешно, на телото. 29 Евреин е оној кој е тоа однатре, а вистинското обрежување е во срцето, во Духот, а не во буквата. Пофалба не му доаѓа од луѓето, туку од Бог.

1. Павле во своето послание до Галатите им говори и на Евреите и на нееврите велејќи да се биде син Авраамов нема врска со крвта во вашите вени, туку има врска со верувањето на срцето. Луѓето на верата се синови Авраамови.

**Гал. 3:6-7** Како што и Авраам “му поверува на Бог и тоа му се припиша за праведност.” 7 Затоа, бидете сигурни, дека Авраамови синови се оние кои се од верата.

Тој им пишува и на Евреите и на неевреите кои поверувале во Христос и им вели дека без оглед кои да се, сите се едно во Христос. Ако сте Христов, тогаш сте Авраамово потомство и сте наследници на Божјите ветувања дадени на Авраам.

**Гал. 3:26-29** Зашто, сите сте Божји синови преку вера во Христос Исус, 27 бидејќи сите кои се крстивте во Христос, се облековте со Христос. 28 Нема веќе ни Евреин ни Грк, нема веќе ни роб ни слободен, нема веќе ни машко ни женско, зашто вие сите сте едно во Христос Исус. 29 А ако сте пак вие Христови, тогаш сте Авраамово потомство, наследници според ветувањето.

1. Заради ова многу расправии се случувале во Дела. Евреите го мразеле Павле, бидејќи тој **навестувал дека ветувањата дадени на Авраам не биле само за евреите, туку за секој што ќе поверува во Исус Христос**. За ова можеме да видиме пример во **Дела 28:20** кога Павле бил окован во вериги поради неговото сведочење дека **“Израеловата надеж”** Месијата, Оној кој ќе го исполни Авраамовиот сојуз, дошол и склучил сојуз со сите што ќе го повикаат Неговото име. Евреите говореле дека сојузот е нивен, додека Павле говорел дека тој е за сите кои се во Христос.

**Дела 28:20** Ете, затоа ве замолив да дојдете, да ве видам и да ви позборувам, зашто заради надежта на Израел сум окован во овие вериги.”

1. Во **Гал. 3** почнивајќи со стих 16 повторно читаме за Авраамовото “семе”. Кога говориме за “семето” можеме да зборуваме за “семе” како **еднина или множина**. На пример, јас можам да имам “семе” во мојата рака или да имам полна рака “семе”. Ако говорам за моето “потомство” не би знаеле дали говорам за едно, три или три стотини итн, бидејќи “потомство” е истовремено и еднина и множина. Затоа Павле го користи ова и велидека **преку Авраамовото семе ќе бидат благословени сите народи на земјата**.

**Гал. 3:16-18** А ветувањата им беа дадени на Авраам и на неговото потомство. И не вели: “И на потомците", како за мнозина, туку како за еден: “И на твоето потомство", Кое е Христос. 17 Го велам и ова: Законот што настапи по четиристотини и триесет години, не го поништува сојузот, што Бог го потврдил порано, ниту го поништува ветувањето. 18 Зашто, ако наследството доаѓа од законот, тоа веќе не е од ветувањето; но Бог му го подари на Авраам преку ветување.

1. Павле во стих 16 вели дека ветувањата му биле дадени на Авраам и на неговото потомство, мислејќи на мноштво како и на оној кој е во Христос. Дали ова значи преку еврејскиот народ? Не, тоа значи **преку Христос**. И така исполнувњето на **ветувањето се сведува на еден, Христос, без оглед дали евреи или неевреи, тие стануваат вистинското “Авраамово семе”, “Авраамово потомство”, “вистинскиот Божји Израел” и наследниците на заветните ветувања**.

**Вистинскиот Божји Израел не се тие кои ја имаат “Авраамовата крв”, туку оние кои ја имаат “Авраамовата вера”. Тоа се тие кои ги примаат Божјите благослови**. Затоа што ако некој е евреин не значи дека автоматски е избран народ и дека му припаѓаат благословите. За да ги добијам благословите, мора да сум “во Христос”.

1. **Што е благословот?**

Благослов значи дека си ополномоштен преку Божјиот Дух во сè што правиш. Ти си ополномоштен да бидеш успешен и да напредуваш. Кој е твојот напредок? Тоа е **успехот на чекорење со Бог**. Тоа е кога мојот ум и моите емоции се во хармонија со Божјиот Дух. Познавајќи ја силата на животот и исцеление кое дејстува во моето тело. Да ја гледам во материјалниот свет пројавата дека Бог е навистина со мене во сè што ќе допре мојата рака за Неговата слава.

Проклетството кое му било дадено на човекот по падот е спротивното од благослов. Во проклетството моето его го контролира мојот ум и моите емоции. Моето тело е живо однадвор, но мртво однатре. Заедно со проклетството дошле и болеста, сиромаштијата и заразите.

Кога ја гледаме сторијата на Авраам и Исак, можеме да видиме дека Божјиот благослов почивал врз нив. Тие биле благословени во нивниот дух додека чекореле и говореле со Бог, и очигледно биле благословени и на многу други начини. **Сега преку Авраам сите семејства на земјата можат да бидат благословени**. Токму тоа и се случило во Исус. **Бидејќи Исус врз Себеси го зеде проклетството кое било врз нас, ние сега наместо тоа можеме да примиме благослов**.

**Гал. 3:13-14** Христос нè откупи од проклетството на Законот, откако стана проклетство за нас, зашто е пишано: “Проклет да е секој што виси на дрво!", 14 та во Христос Исус Авраамовиот благослов да дојде на народите и преку вера да Го примиме ветувањето на Духот.

Во **стих 14** гледаме дека примањето на Светиот Дух било дел од ветувањето дадено на Авраамовото семе. Резултатот од примањето на Светиот Дух е дека сме исполнети со Светиот Дух и сме ополномоштени да чекориме со Бог. Поради Светиот Дух Божјата љубов е излеана во нашето срце и ние стануваме благословени со сите духовни благослови на небесата во Христос Исус.

1. **Што е со Хананската земја?**

**Бит. 15:18-21** Во тој ден Господ направи завет со Аврам, велејќи: "На потомството твое му ја давам оваа земја од реката во Египет до големата река Еуфрат: 19 Кенијците, Кенизијците, Кадмонијците, 20 Хитијците, Перизијците, Рефаимците, 21 Аморејците, Хананците, Гергесејците и Јевусијците!"

1. **Земјата мора да биде искупена**: Адам станал господар на земјата, но го прекршил сојузот и земјата станала негов господар**. “Од земниот прав си и во земниот прав ќе се вратиш”.** Следствено, на крајот на денот кога Бог ќе ја исполни својата цел и не врати во првобитната Адамова состојба, во тоа ќе мора да биде вклучена и земјата. Човекот мора да стане господар на земјата. Тогаш **земјата станува важна како тип, сенка или претслика**. Во Стариот Завет, додека се приближуваме кон новиот сојуз реалноста на нештата фрлаат сенка назад кон стариот сојуз.

Ако ја гледате мојата сенка пред мене да ме видите, сфаќате дека вистинска личност ви се приближува поради самата сенка. Сè уште не ме гледате, но мојата сенка најавува дека сум близу. Всушност, можеби никогаш не сте ме сретнале, но преку мојата сенка можете да кажете отприлика каков сум. Во СЗ можеме да ги видиме сенките кои укажуваат на вистинските нешта.

1. **Ханан е “сенка”:** **Земјата Ханан треба да е сенка на она што ќе стане со целиот свет** кога Бог ќе го воспостави своето царство на земјата, кога ќе го отстрани проклетството над земјата, и повторно го постави човекот да владее над земјата. Таа треба да биде земја на починка, земја на ветување и земја на наследство. За тоа и се работи во Излез при излегувањето од Египет, водење на луѓето **кон земјата**, и во книгата на Исус Навин народот бил **внесен во земјата**, а кај Судиите народот бил **консолидиран** во земјата.
2. Дали Бог некогаш им ја дал земјата? Читај **Ис. Н. 21:44-4**5

**Ис. Нвн. 21:44-45** И Господ им даде спокојство отсекаде, како што им се беше заколнал на татковците нивни, и никој од непријателите нивни не се осмели да стане против нив; сите нивни непријатели Господ им ги предаде во нивни раце. 45 Не остана неисполнет ниеден збор од сите добри зборови, кои Господ им ги беше рекол на домот Израелов: се се исполни.

1. Тие била во земјата, но постоеле услови за заземање на земјата. Тие услови биле одржување на сојузот. Земјата не била дар, туку била дадена како дел од држење на сојузот.

**Пов. Зкн. 5:32-33** Гледајте да постапувате така, како што ви заповеда Господ, вашиот Бог, не скршнувајте ни десно, ни лево; 33 одете по патот, по кој ви заповеда Господ, вашиот Бог, за да бидете живи и да ви биде добро и да поживеете долго време во онаа земја, што ќе ја добиете во наследство."

**Пов. Зкн. 6:1-3** "Ова се заповедите, наредбите и законите, на кои заповеда Господ, Бог ваш, да ве научам, како да постапувате во онаа земја, во која одите да ја наследите: 2 да се плашиш од Господа, твојот Бог, и сите Негови наредби и заповеди Негови, што ти ги кажувам, да ги пазиш ти и синовите твои и внуците твои во сите денови на животот твој, за да живееш долго. 3 И така, чуј Израеле, и потруди се да го исполнуваш тоа, за да ти биде добро, и да се намножите многу многу, како што Господ, Бог на татковците ваши, им беше рекол дека тебе ќе ти даде земја, каде што тече мед и млеко.

 Воколку го држеле сојузот постоел благослов и ветување за освојување на земјата.

**Пов. Зкн. 11:8-9** И така, пазете ги сите заповеди, кои ви ги кажувам денес, за да бидете храбри, па да отидете и да ја неследите земјата, сите кои преминувате, за да ја освоите; 9 и да живеете долго време во онаа земја, за која Господ им се заколна на татковците ваши дека ќе им ја даде ним, и на поколенијата нивни, земјата, во која тече мед и млеко.

1. Потоа Бог им вели воколку го држат сојузот, Тој ќе им даде дожд и добра клима за одгледување на житото и хранење на нивниот добиток. Но ако не успеат да го држат сојузот, Тој ќе спречи врнежи од дожд, а тие набргу ќе загинат во таа земја.

**Пов. Зкн. 11:13-17** Ако ги слушате заповедите што ви ги кажувам денес, ако Го сакаш Господа, твојот Бог, и Му служиш од сето срце твое и од сета душа твоја, 14 Тој ќе и' даде на земјата твоја дожд навреме, ран и доцен, и ти ќе го собереш житото свое, виното свое и маслото свое; 15 И ќе му даде трева на полето твое за твојот добиток и ти ќе јадеш и ќе бидеш сит. 16 Но пази, да не се соблазни срцето ваше, па да пристапите и да им служите на други богови и да им се поклонувате; 17 зашто тогаш ќе се разгори гневот на Господ против вас, и Тој ќе го затвори небото; и нема да има дожд, и земјата нема да го даде својот плод и вие брзо ќе исчезнете од добрата земја, која Господ ви ја дава.

1. Ви книгата на Судиите можеме да видиме дека кога срцето на луѓето било далеку од Господ, тие ја губеле земјата, а кога му се враќале на Господ тие повторно би ја освоиле. Клучот за запоседнување на земјата било нивното срце. Земјата била отслика за тоа каде се наоѓа нивното срце. Кога ја напуштале земјата и биле поробени тоа било резултат од нивниот грев против Бог, и Тој дозволил тие да ја загубат земјата. Тие не можеле да останат во земјата, а истовремено да грешат против Бог.
2. **Целиот свет:** НЗ гледа подалеку од Ханан бидејќи Ханан бил само сенка на она што требало да биде дел од новиот сојуз преку Христос. Во **Рим. 4:13** Павле вели дека ветувањето не било само за мало парче земја крај Средоземното море, туку за целиот свет.

**Рим. 4:13** Впрочем, ветувањето на Авраам или на неговото потомство дека ќе биде наследник на светот, не дојде преку Законот, туку преку праведноста на верата.

Во **Евр. 11** може да видиме дека Авраам разбирал дека Хананската земја била само сенка на вистинското ветување за еден град изграден од Бог.

**Евр. 11:8-10** Со вера Авраам послуша, кога беше повикан да излезе на местото што требаше да го прими во наследство, и тргна не знаејќи каде оди. 9 Преку вера живееше како новодојден во ветената земја (Ханан), како во туѓа, живејќи во шатори заедно со Исак и Јаков, сонаследници на истото ветување, 10 зашто го очекуваше градот кој има темели, кому Бог му е Градител и Творец.

Посланието до Евреите продолжува да ни покажува дека иако Авраам и неговите синови биле во состојба да живеат во Ханан тоа не било крајната цел која ја очекувале како целосно исполнување на Божјото ветување. Тие починале без да го дочекаат вистинското ветување.

**Евр. 11:13-16** Сите овие умреа верувајќи, не добивајќи ги ветувањата, туку само оддалеку ги видоа и ги поздравија, и исповедаа дека се туѓинци и новодојдени на земјата. 14 Зашто, тие кои зборуваат така покажуваат дека бараат татковина. 15 И ако навистина мислеа на онаа од која излегоа, ќе имаа можност да се вратат, 16 но сега, копнеат по подобра, односно небесната. Затоа Бог не се срами да биде наречен нивни Бог, зашто им приготви град.

Можеме да видиме дека Авраамовиот сојуз содржи сè во себеси.

1. **СОЈУЗОТ НА СИНАЈ**
2. **Стариот сојуз**: Овој сојуз бил склучен со Мојсеј на планината Синај. Тоа е “стариот сојуз”, кој го претставува “Стариот Завет” во нашата Библија. Секако дека не бил “стар” кога се воспоставил, но кога Новиот Завет или “новиот сојуз” бил даден тогаш првобитниот сојуз со Мојсеј станал “стар сојуз”. Овој сојуз во ништо не е сличен на досегашните сојузи кои ги проучувавме до сега.

**Изл. 19:1-6** Во првиот ден од третиот месец, откако излегоа синовите израилски од земјата египетска, во ден на млада месечина, стигнаа во Синајската пустиња. 2 Поаѓајќи од Рафидим, дојдоа во Синајската пустиња, и се улогори Израел таму спроти гората. 3 И Мојсеј се искачи кај Бога, и му се јави Господ, велејќи: "Кажи му на домот Јаковов, и извести ги синовите на Израел: 4 'Сами видовте што им направив на Египќаните и како ве изнесов на крилја орлови, ве прибрав кај Себе. 5 Па сега, ако го слушате гласот Мој и го пазите заветот мој, ќе ми бидете избран народ меѓу сите народи, зашто Моја е земјата цела. 6 И вие ќе ми бидете царство на свештеници и свет народ.' Тоа се зборовите, што ќе им ги кажеш на синовите израилски."

Ова е предговорот за самиот сојуз, но пред да продолжиме со истражување на сојузот треба да разбереме што ги довело до оваа точка. Да почнеме со сојузот кој преминал од Авраам, до Исак и сега до Јаков.

1. **Сојуз даден на Јаков**: Во книгата на Битие го гледаме Авраамовиот сојуз, кој преминал на Исак, кој пак го пренел на Јаков, помладиот од двата сина. Јаков бил човек кој го посакувал благословот, додека Есав бил повеќе по ловот, риболовот и други активности. Исто како што Авраам и Сара се обиделе да го земат благословот на сојузот со свои сили преку Ишмаил, така и Ребека и Јаков, нејзиниот син миленик, се обиделе со свои сили да го добијата благословот. И така Јаков бегал од страв од својот брат кон долина полна со камења, наречена Луз, каде при починка својата глава ја потпрел на камен, а Бог го отоворил небото и тој го видел Господ Бог, кој му го дал сојузот на Јаков. Гледате ли дека ако Бог ти рече дека ќе ти даде нешто ти не мора да се обидуваш со свои сили тоа да го оствариш, бидејќи Бог ќе го исполни тоа кога смета дека е најпогодно време. Бог го повторил Авраамовиот и Исаковиот сојуз со Јаков.

Интересен факт е дека Авраам, Исак и Јаков се сметаат за Патријарси, татковци на она што допрва треба да се нарече народот на Израел. Авраам не бил евреин, туку неевреин од Ирак. Тој го примил сојузот од Бог, но тоа не го направило евреин. Ниту, пак Исак и Јаков биле евреи. Со промената на името на Јаков во Израел, се доближуваме до Израел како препознатлив народ.

1. **Погребете ме во Ханан**: Од Писмото знаеме дека Јаков сепак заминал со своето семејство за Египет, околу 70 луѓе, кои потоа се населиле во земјата Гошен. Кога Јаков починал, неговото тело било вратено во Ханан, бидејќи тој знаел дека Ханан е нивната ветена земја, а тој не сакал да биде погребан во туѓина. Исто било и со Јосиф, вториот човек по моќ во Египет, кој кога починал наместо да биде погребан во некој величествен египетски гроб, ковчегот со неговите коски бил чуван сè додека изаелскиот народ не се вратил во од Бог ветената земја. И така тие го чувале ковчегот стотици години додека да стигнат во Ханан.
2. **Бог “се сеќава”:** Додека биле во Египет, тие продолжиле да се множат и презеле многу од египетската култура и религија. Конечно Фаранот се загрижил поради нивниот зголемен наталитет и се уплашил дека тие ќе станат проблем за него и така ги поставил под египетска управа, и од нив барал да работат за Египет без парична надокнада. За време на нивниот престој во Египет израелскиот народ одпаднал од нивниот однос со Јахве, и ја заборавиле важноста на односот меѓу нивните татковци и Бог. Тие ја попримиле египетската култура и нивните верувања. Кога според Божјата цел дошло време да го ослободи својот народ тие извикале кон Бог, барајќи од него да ги ослободи и Бог се “сетил” на Својот сојуз со Авраам. Зборот “сетил” во заветен однос значи “постојано имајќи на ум”. Тоа не значи да се сетиме на нешто што сме го заборавиле, туку “постојано да имаме нешто на ум со цел да не го заборавиме”. Сојузот бил сè уште во траење, Бог говорел: “Никогаш нема да те напуштам или заборавам”. Потоа Мојсеј доаѓа на сцена.

Мосеј е Божјиот адвокат на сојузот испратен кај Фараното да се застапува за Божјиот случај. Фараонот поробил народ кој бил во крвен заветен однос со Бог. Тие биле посебен Божји народ и затоа Мојсеј во Божјо име вели: “Пушти го **МОЈОТ** народ!”

1. **“Ра” богот на светлината:** Колку што знаеме Фараоновиото срце било закоравено спрема Бог и Неговиот народ, следствено Бог им испратил казни против некои од главните египетски божества за да ја покаже нивната немоќ против вистинскиот Бог на Израел. Последното божество со кое Бог се справил бил РА, богот на светлината, и самиот Фараон верувал за себеси дека е инкарнација на богот Ра. Ќе забележите дека во средина на зборот Феараон се наоѓа името “ра”. Ова било особено вистина кај Фараонот во Излез, кој се викал Рамзес. Последната казна која Бог ја пратил врз Египет била “темнината”. Станало толку темно што тие не можеле ниту од кревет да станат, богот на светлината бил немоќен да стори било што против тоа.
2. **“Мешано множество”:** Веќе зборувавме за Пасхата, но да се потсетиме додека Египет бил во темнина Бог му рекол на Мојсеј да му пренесе на народот дека секое семејство треба да си приготви Пасха и да учествува во пасхален оброк. Со крвта на јагнето требало да се намачкаат довратниците и секој член на семејството требал да мине низ вратата и да јаде од јагнето. Забележете дека секој член влегувал во куќата низ двете крвави страни кои го симболизираат сојузот. Како Бог да им велел дека причината за која Тој ова го прави била поради Неговиот заветен однос со нив. Секој што би влегол во куќата се сметал за учесник во сојузот, и Писмото ни вели дека кога заминале од Египет тие биле мешано множество, што значи дека меѓу нив имало и евреи и неевреи во Израеловиот дом. Прекрасна предслика за новиот сојуз каде и евреите и неевреите влегуваат во сојуз врз истата основа – Исус.

**Изл. 12:38** И многу други придојдени отидоа со нив, како и ситен и крупен добиток; мошне големо стадо.

1. **Зошто биле ослободени?** Зошто Бог ги ослободил? Тие не биле ослободени за да бидат слободни, туку ослободени од ропство во Египет, тип на светот, со цел да му служат на жив Бог. Тие биле ослободени да чекорат во Божјите намери и цели. Следствено Бог ги одвел до Синај каде требало да се сретне со нив. Третиот месец по нивното заминување тие стигнале до Синај каде Бог се среќава со Мојсеј и му го дава законот.
2. **Поинаков вид сојуз:** Синајскиот сојуз наликува на амандман, додека Авраамовиот сојуз продолжува кон исполнувањето во Христос. По природа сојузот со Авраам бил значително поразличен од сојузот кај Синај. **Во сојузот со Авраам ветувањето го надминува условот.** Во сојузот кај Синај, Бог му вели на Мојсеј да му каже на народот: “ако сакате… тогаш…” **ставајќи го условот пред ветувањето**.

**Изл. 19:3-6** И Мојсеј се искачи кај Бога, и му се јави Господ, велејќи: "Кажи му на домот Јаковов, и извести ги синовите на Израел: 4 'Сами видовте што им направив на Египќаните и како ве изнесов на крилја орлови, ве прибрав кај Себе. 5 Па сега, ако го слушате гласот Мој и го пазите заветот мој, ќе ми бидете избран народ меѓу сите народи, зашто Моја е земјата цела. 6 И вие ќе ми бидете царство на свештеници и свет народ.' Тоа се зборовите, што ќе им ги кажеш на синовите израилски."

1. **На орелски крилја:** Тука Бог ги потсетува како Тој ги извел од нивното ропство, и се грижел за нив исто како орел што ги носи своите млади на своите крилја. Псалм 81:8-10 не потсетува на Божјото ветување воколку тие му се покорат ќе можат (како пилиња во гнездо) ширум да ги отворат своите усти за Тој да ги наполни. Кога се навраќаме и разгледаме што Бог прави при синајскиот собир, очигледно е дека повторно се обидува да воспостави личен однос со целата нација, а не само со еден претставник. Бог всушност ќе го прави своето присуство видливо и чујно преку една цела нација одеднаш. Никогаш порано се нема случено вакво нешто. Бог им дава можност да го запознаат. И така Мојсеј ги носи зборовите на сојузот пред луѓето за да види како тие ќе го примат.

**Изл. 19:8** И сиот народ одговори еднодушно и рече: "Се' што рекол Господ ќе направиме и ќе послушаме." Тогаш Мојсеј му ги соопшти на Господа зборовите nа народот.

1. Потоа во **стиховите 9-25** го гледаме Божјото величие кога им се објавува на луѓето како вистинт.

**Изл. 19:9-25** А Господ му рече на Мојсеја: "Еве, Јас ќе дојдам кај тебе во густ облак, за да чуе народот, како ќе зборувам со тебе, па да ти поверува засекогаш." Зашто Мојсеј Му ги беше соопштил на Господа зборовите на народот. 10 И му рече Господ на Мојсеј: "Појди кај народот и освети го денес и утре, и нека ги исперат облеките свои; 11 и нека се приготват за третиот ден, зашто во третиот ден ќе слезе Господ на Синајската гора пред сиот народ, 12 а ќе поставиш граници за сиот народ од сите страни и ќе им кажеш: 'Пазете да не се качувате на планината и да не се допирате до подножјето нејзино; секој, кој ќе се допре до планината, ќе загине. 13 Никаква рака да не се допре до него, туку со камења да биде убиен или со стрела да биде застрелан; добиток ќе е или човек, жив да не остане. А кога трубата ќе затруби отегнато, тогаш ќе можат да се качат на планината.'" 14 И Мојсеј слезе од планината кај народот; и го освети народот, и тие ги испраа облеките свои. 15 И му рече на народот: "Бидете готови и за третиот ден; и не приближувајте се до жена!" 16 А третиот ден, на осамнување, загрме и молњи засветкаа, и настана густ облак над планината, и затруби труба со многу силен глас, така што затрепери сиот народ, кој беше во логорот. 17 Тогаш Мојсеј го изведе народот од логорот, за да Го пресретне Бога, и застана во подножјето на планината. 18 А Синајската планина целата беше во дим, зашто Господ беше слегол на неа во оган; и дим се креваше од неа, како дим од печка, и целата планина силно се тресеше; 19 и гласот на трубата стануваше се' посилен. Мојсеј зборуваше, а Господ му одговараше гласно. 20 И Господ слезе на планината Синај, на врвот од планината, и го повика Господ Мојсеј на врвот од планината. Мојсеј се искачи. 21 Тогаш Бог му рече на Мојсеј: "Слези и кажи му на народот да не навалува за да Го види Господа, та да не изгинат мнозина од нив; 22 а свештениците, кои пристапуваат кон Господа, нека се осветат, за да не ги погуви Господ." 23 Тогаш Мојсеј Му рече на Господ: "Не ќе може народот да се качи на Синајската планина, бидејќи Ти изрично не' опомена, велејќи - омеѓи ја гората и освети ја." 24 Но Господ му рече: "Оди, слези, па тогаш качете се ти и Арон по тебе; а свештениците, пак, и народот нека не навалуваат да се качат при Господ, за да не загинат." 25 И слезе Мојсеј кај народот и му објасни.

Спуштајќи се врз планината во облик на обвивка од оган и чад, планината се тресела од Неговото присуство; Божјиот глас бил толку силен што сиот народ затреперил. Со голема демонстрација Тој јасно им дава до знаење дека Тој е Создателот, а тие созданието. Тој е оној кој ги создал, а тие нема никогаш да продолжат како Тој да не постои. Тука Бог за прв и последен пат во историјата им говори на 3 милиони луѓе наеднаш на нивниот јазик за тие да го разберат. И додека стоеле пред Неговото присуство Тој им ги дава 10-те заповеди.

**Изл. 20:1-17** Тогаш Бог ги кажа сите овие зборови, велејќи: 2 "Јас сум Господ, твојот Бог, Кој те изведе од земјата египетска, од домот на ропството. 3 Немој да имаш други богови освен Мене! 4 Не прави за себе идол, ниту каква слика на она, што е горе на небото, што е долу на земјата и што е во водата под земјата; 5 немој да им се поклонуваш, ниту да им служиш, оти Јас сум Господ, Бог твој; Бог ревнител, Кој за гревовите на татковците ги казнуваа децата до третото и четвртото колено, ако тие Ме мразат; 6 Кој покажува милост на илјадници поколенија, кои Ме сакаат и ги чуваат Моите заповеди. 7 Не изговарај го напразно името на Господ, твојот Бог, бидејќи Господ нема да го остави неказнет оној, кој напразно ќе го изговори името Негово. 8 Помни го саботниот ден, за да го празнуваш. 9 Шест дена работи, и врши го во нив сите свои работи; 10 а седмиот ден е сабота Господова, ден на твојот Бог; тогаш немој да вршиш никаква работа, ни ти, ни синот твој, ни ќерката твоја, ни слугата твој, ни слугинката твоја, ни добитокот твој, ниту придојдениот, кој се наоѓа кај тебе. 11 зашто за шест дена ги создаде Господ небото и земјата, морето и се' што е во нив; а во седмиот ден си отпочина: заради тоа Господ го благослови седмиот ден и го освети. 12 Почитувај ги таткото свој и мајката своја, за да поживееш подолго на земјата, што ти ја дава Господ, твојот Бог. 13 Не убивај! 14 Не врши прељуба! 15 Не кради! 16 Не сведочи лажно против својот ближен! 17 Не пожелувај го домот на ближниот свој, не пожелувај ја жената на ближниот свој, ниту нивата негова, ни слугата негов, ни слугинката негова, ни волот негов, ни магарето негово, ниту нешто друго, што му припаѓа на ближниот твој!"

1. Но потоа гледаме во стиховите 18-19 дека народот не сакал лично да го запознае Бог. Тие барале посредник, Мојсеј.

**Изл. 20:18-19** И сиот народ ги гледаше молњите и пламенот, и гласот на трубата што трубеше и ја гледаше гората што се димеше; и откако го виде тоа, народот се исплаши, и се оддалечи. 19 Па му рекоа на Мојсеј: "Зборувај ни ти, а ние ќе слушаме; но да не ни зборува нам Бог, за да не умреме."

1. **Книгата на сојузот:** Потоа во Излез 21 - 24 ја имаме таканаречената “книга на сојузот”. Дадена му е на Мојсеј на планината. Тука Бог ги проширува 10-те заповеди покажувајќи како треба заповедите да се следат во секојдневниот живот. По ова Мојсеј ја напишал “книгата на сојузот” (види Изл. 24:7). И пак по втор пат кога слушнале за сè што Бог му рекол на Мојсеј тие се согласиле да вршат сè што Бог рекол.

**Изл. 24:3** Дојде Мојсеј и му ги повтори на народот сите зборови Божји и сите заповеди. И сиот народ одговори во еден глас, и рече: "Сите зборови што ги кажал Господ ќе ги помниме и ќе слушаме."

Следното утро Мојсеј изградил жртвеник на подножјето на планината. Тие исто така изградиле 12 столбови кои ги претставуваат 12-те племиња на Израел. Во овој сојуз народот подеднакво бил вклучен колку и Бог.

**Изл. 24:4** И ги напиша Мојсеј сите зборови Господови, па станувајќи утредента рано, подигна жртвеник под гората, и дванаесет столбови за дванааесетте израелски колена…

1. Жртвеникот го претставува Божјто присуство, а 12-те столбови народот. Потоа се пролевало крв. Со половина се попрскувал жртвеникот, тука го гледаме сечењето на сојузот преку симболот на пролевање на крвта. Со попрскување на жртвеникот, Божјиот претставник, го симболизира влегувањето на Бог во сојузот. Другата половина привремено се чувала во садови.

**Изл. 24:5-6** …и прати момчиња од синовите израелски, и тие принесоа жртви сепаленици и заклаа телиња за жртва за мир на Господ. 6 Потоа Мојсеј зеде половина од крвта и ја налеа во чаша, а другата половина од крвта ја изли на жртвеникот;

1. Потоа повторно му се чита на народот “книгата на сојузот”, како да се вели: “дали навистина сте сигурни дека сакате да правите сè што Бог рекол?” И по **трет пат** народот би одговорил “Да”.

**Изл. 24:7** …па ја зеде книгата на заветот и му ја прочита гласно на народот, а тие рекоа: "Сè, што рекол Господ, ќе правиме и ќе бидеме послушни."

1. Со таа увереност Мојсеј ја зема другата половина крв и ја попрскува врз народот или столбовите, како нивен претставник (секако дека не попрскал 3 милиони луѓе).

**Изл. 24:8** Тогаш Мојсеј ја зеде крвта, и го попрска со неа народот, велејќи: "Ова е крвта на заветот, кој го воспостави Господ со вас за сите оние зборови."

1. Следствено народот влегол во крвен сојуз со Бог. И како по обичај на сојузот Мојсеј, Арон, Надав, Авиху и 70-те старешини тргнале кон планината во Божјото присуство и таму го јаделе и пиеле заветниот оброк со Бог.

**Изл. 24:9-11** Потоа Мојсеј, Арон, Надав и Авиу, и седумдесетте старешини израелски си искачија горе 10 и го видоа Бог на Израел; а подножјето Негово како да беше од камен сафир, со сјај како сводот небески по чистота.11 И Тој не повреди никој од избраните меѓу синовите на Израел: тие Го видоа Бога, па јадеа и пиеја.

1. Синајскиот сојуз бил запечатен. Околу 40 години подоцна овој ист сојуз е повторен кај децата на овие луѓе и тоа го нарекуваме книгата на Повторениот закон или Второзаконие. Додека ја читате таа книга внимавајте особено на глава 28 кадешто Бог ги приложува благословите и проклетствата зависно од држење или не држење на сојузот.

Трагедијата на сето ова е дека не повеќе од 6 недели по трократното потврдување на нивната волја дека ќе постапуваат по Божјата волја, ги гледаме како танцуваат околу златно теле.

1. **СОЈУЗОТ НА ЉУБОВ НА СИНАЈ ПРОДОЛЖУВА**
2. **Зошто?** Зошто Бог го дал Синајскиот сојуз, сојузот на законот? Една причина е, на човекот да му се укаже на неговата вина. Законот не направи свесни за нашиот грев. Законот станува светлина која ја нагласува нашата темнина, помагајќи ни да видиме колку навистина сме грешни. Законот бил како кантар кој ни укажувал колку сме скршнале од патот. Тој ми помага да ја сфатам природата на гревот.

Бог е љубов, агапе љубов, Тој не ја поседува, Тој е љубов. Тој исто така е живот и следствено **да се живее е да се агапе**. Човекот е создаден според Божјиот лик, тој требал на земјата совршено да ја отсликува агапе. Преку човекот Божјата агапе дојде до израз. Меѓутоа, човековиот пад не довел до состојбата каде: “сите згрешиле и се лишени од Божјата слава.”

1. **Што е Божјата слава?** Сетете се дека Мојсеј се скрил во процепот на карпа (Изл. 34) кога Божјата слава минувала и токму таму Бог му рекол на Мојсеј кој е Тој, дека е “милосрден” старозаветниот израз на агапе. **И така кога човекот е лишен од Божјата слава тој не може агапе.** Природниот човек не ја сака Божјата љубив оти е спротивна на неговиот егоцентричен начин на живеење.

Христос е примерот за агапе. Уште додека бевме грешници Христос умре за нас.

**Рим. 5:8** Но Бог ја покажува Својата љубов спрема нас, со тоа што Христос умре за нас додека уште бевме грешници.

По природа ова звучи добро за личноста која е спасена и знае дека Христос умрел за нејзините гревови. Но сосема е нешто друго да се сфати дека ова е принцип на животот. Агапе е начинот на кој треба да живееме. Ние треба да ги дадеме нашите животи за други да живеат. Наеднаш, ова станува застрашувачки принцип на животот. Праведникот умира за неправедните наместо да биде обратно.

Павле во своето писмо до Коринќаните вели:

**1 Кор. 1:18** Зашто, словото за крстот е безумство за оние кои гинат, а за нас кои се спасуваме, Божја сила…

* 1. Зборот “безумство” доаѓа од грчкиот збор “морон”. Со други зборови овој свет би рекол: “Мора да си морон за да веруваш дека треба да живееш во агапе. Навистина веруваш дека ако некој од тебе бара да му ја носиш торбата еден км ти ќе му понудиш да ја носиш два? Тоа е апсурдно.”
	2. Кога природниот човек мисли на “љубов” тој мисли на “ерос”, а не агапе. Од гледната точка на природниот човек, да се живее за другите е лудост. Природниот човек живее за постигање на сопственото задоволство и радост. Следствено, агапе не е привлечен за него оти е за туѓа полза, а не негова.

**Законот е израз на агапе во тоа што ни вели како да го живееме Божјиот живот**. Ако јас ве агапе, тогаш не ќе сакам да ве убијам, да ве ограбам, да ви ја посакам жената итн. Она што на површината се чини негативно, “Немој да…” всушност е израз на агапе. Христос ова го потврдил кога рекол:

**Мк. 12:29-31** Исус одговори: ,Првата е: ,Слушај, о Израеле: Господ, нашиот Бог, е единствен Господ, 30 и љуби Го Господ својот Бог со сето свое срце, со сета своја душа, со сиот свој разум и со сета своја сила!' 31 А ова е втората: ,Љуби го својот ближен како себеси!' Друга заповед, поголема од овие, нема.”

* 1. **Ова е целиот закон сумиран во две изјави**. Гледаме дека всушност сојузот на законот бил сојуз на љубов и како да се има живот.

Тоа наликува на паркинг од кој се гледа Големата Клисура (Grand Canyon). Патот е на едната страна, па доаѓа паркингот, а од другата страна е провалијата на клисурата. Меѓутоа, на патот има еден знак кој вели: “По овој дел нема паркинг”. Некој може ова да го прочита и да каже: "Еве уште една негативна изјава за да ме спречи да правам што сакам,” или некој може да ја види и да сфати дека од другата страна на патот е смртта, и знакот за него значи живот.

И така кога човекот гледа на законот, тој гледа смрт. Ако ја гледа покажаната Божја агапе, тој мисли дека е апсурдна или моронска. Како што вели Јован:

**Јвн. 3:19** А судот се состои во ова: Светлината дојде во светот, а луѓето ја засакаа темнината повеќе од светлината, бидејќи делата им беа зли.

* 1. **Човекот се обидува да го држи законот**. Кога човекот се среќава со Божјиот закон и се гледа себеси виновен, тој ја сфаќа својата вина, но размислува дека сега ги знае правилата и се обидува да ги запази. Исто како и Израел кога 3 пати се согласиле да вршат сè што Бог рекол. Како и фарисеите, тој се обидува да го запази законот и да биде добра личност. Но законот не се справува со држење на правилата. Туку, законот е љубов, а не исполнување на правила. Ти можеш да ги исполнуваш правилата, а сепак да си далеку од љубовта. Затоа во обид да се исполнува законот тие ја кршат срцевината на законот. Тие стануваат како фарисеите кои **РАБОТЕЛЕ** на одржување на пишаниот закон, а ги презреле оние кои не успевале да го исполнат. **Нема љубов**. Исус ги нарекол полоши и од оние кои не ни се обидувале да го држат законот. Значи можно е да се држат правилата и сепак да не се љуби ближниот како себеси, со што пак се крши законот.
1. Законот бил даден за гревот да изобилува. Законот ни покажува колку навистина сме грешни и дека сме беспомошни да сториме било што во врска со тоа. Синај се јавил за да не одведе до Аврамовиот сојуз, каде дознавам дека сум беспомошен, дека Бог ми е единствената надеж, дека треба да го примам Неговиот дар и дека почивам. Авраам му поверува на Бог и тоа му се припиша за праведност, Бог ставил на Авраамовата сметка, праведност, која тој не ја заслужил, а СЕПАК ЈА ПРИМИЛ, бидејќи поверувал и се одморил во Бог.

**Рим. 5:20** А Законот дојде за да се зголеми престапот, но каде што гревот се зголеми, таму благодатта стана уште поизобилна…

Пред Синај, можеби некои верувале дека можат да достигнат праведна состојба кај Бог. Синај ни ја покажува неспособноста за таквото размислување. Законот е како огледало. Огледалото на ѕидот ми покажува дека сум валкан, но не може да стори ништо за да ме исчисти, а сепак ме води кон сапунот и водата за да бидам чист.

1. Дури и во деновите на синајскиот сојуз приносите биле наменети да ни покажат како грешникот доаѓа кај Бог. Преку одржување на законот? Не туку со принесување на замена. Едно животно мора да го заземе местото на грешникот, бидејќи во гревот сојузот е прекршен и крв мора да се пролее. Ако тоа не е твојата крв тогаш мора да е нечија туѓа, наместо тебе.
2. Исус ја пролеал Својата крв за ние да можеме да отидеме кај него и да најдеме починка. Со примањето на Исус во мојот живот, Тој почнува да престојува во мене преку Светиот Дух. Агапе почнува да живее во мене, “Божјата љубов е излеана во моето срце”. Сега преку Светиот Дух можам да ја искусам Божјата агапе љубов која живее преку мене. Да се живее значи да се биде агапе. Ако немаме агапе, немаме живот. Размисли за ова!
3. **ЦАРОТ КОЈ ДОАЃА**

Во **II Сам. 7:4-17** Бог му зборува на Давид и со него го споделува т.н. “Давидов сојуз”. Ова е сојуз во однос на воспоставувањето на “Божјото царство” на земјата.

**2 Сам. 7:4-17** Но во истата ноќ дојде ова слово Господово кон Натана: 5 "Оди, кажи му на мојот слуга Давида: Вака говори Господ: 'Ти ли ќе Ми изградиш дом, за да живеам во него, 6 кога Јас не сум живеел во дом, откако ги изведов синовите израелски од Египет и до денес, но престојував во шаторот и во скинијата. 7 Каде и да одев со сите синови израелски, му кажав ли барем еден збор на некое од племињата, на кое сум му наложувал да го пасе Мојот народ Израел: зошто не ми изградивте кедров дом?' 8 А сега, кажи му така на мојот слуга Давид: Вака вели Господ Саваот: 'Јас те зедов од овчото стадо, за да бидеш водач на Мојот народ Израел; 9 и секогаш бев со тебе, каде и да одеше, ги истребував пред твои очи сите твои непријатели, и ќе го возвеличував твоето име, како името на големите луѓе на земјата. 10 Јас ќе одредам место за Мојот народ, за Израел, ќе го утврдам, и тој спокојно ќе живее на своето место и нема повеќе да се обеспокојува, и нечесните луѓе нема повеќе да го понижуваат, како порано, 11 од денот кога Јас определив судии над Својот Израил; и Јас ќе те успокојам од сите твои непријатели. И Господ те известува, дека Тој ќе ти подигне дом. 12 А кога ќе завршат твоите дни, и ти ќе починеш кај татковците свои, Јас ќе го воздигнам по тебе твоето семе, што ќе произлезе од твоите бедра, и ќе го зацврстам царството негово. 13 Тој ќе изгради дом на името Мое, и Јас ќе го утврдам престолот на царството негово засекогаш. 14 Јас ќе му бидам Татко, и тој ќе Му биде син; и ако згреши, ќе го казнам со стап човечки и со удари на синови човечки; 15 но милоста Своја нема да ја кренам од него, како што ја кренав од Саул, кога Јас го отфрлив пред лицето твое. 16 И ќе биде непоколеблив твојот дом и твоето царство засекогаш пред лицето Мое, и престолот твој ќе остане засекогаш." 17 Сите овие зборови и целото тоа видение Натан му го кажа на Давид.

* 1. **Местото на Давид во Библијата**. За многумина тој е малото овчарче кој свирел на харфа, го победил Голијат и станал познат цар на Израел. Меѓутоа, тој е многу поважна личност од тоа оти го засенува Стариот Сојуз и продира во новиот. Нашето разбирање за тоа како Давид се вклопува во животот и целта Божја во Стариот Завет ќе ни помогне подобро да го разбереме Новиот Завет.
	2. **Зошто Давид?** Во **Бит. 49** гледаме како Јаков умира и некој треба да ги преземе ветувања од сојузот со Јаков. Во стиховите **8-10** го гледаме како доаѓа кај својот син, Јуда. Тука тој вели дека ќе биде пофалуван од своите браќа. Името Јуда значи “слава” (пофалба). Значи Јуда со право го добил тоа име.

**Бит. 49:8-10** Јудо! Тебе ќе те слават браќата твои, и рацете секогаш ќе ти бидат врз плеќите на непријателите твои; и тебе ќе ти се поклонуваат синовите на таткото твој. 9 Јудо, лавче мое мало! Од грабеж се издигаш, сине мој. Се наведнуваш и легуваш како лав и лавица. Кој смее да те предизвикува? 10 Нема да се одземе жезолот од Јуда, се дури не дојде Миротворецот, Кому ќе му се покоруваат народите.

* 1. **Јуда ќе се крене**: Гледајќи кон иднината, Јаков гледа (**стих 8)** племето кое се издига од Јуда ќе биде племе славено. Во **стих 9** гледаме дека Јуда ќе биде налик на млад лав кој расте во сила и моќ, уништувајќи го својот плен и заминува неповреден. Ова наликува на сцена од Африка кога лавот е подготвен да јаде и сиот плен е вознемирен, чувствувајќи ја опасноста по нив сè додека лавот не тргне кон својот плен и не го улови. Откако пленот е фатен и лавовите се зафатени јадејќи, останатиот плен веднаш се отпушта и без страв пасе близу до лавовите, бидејќи знаат оти лавовите е сити.
	2. **Жезлото нема да се оддели**: Во **стих 10** гледаме дека “царското жезло нема да се оддели од Јуда”. Жезлото е царска палка која царот ја држи. Бог вели ако сакаш да ги најдеш царевите на Божјиот дом тогаш барај ги кај Јудиното племе. “**Ни законодавец од бедрата негови**” повторно говори за тоа како од Јуда ќе излезат оние кои ќе воспостават правдина од поколение до поколение. Ова е вистинито “додека не дојде **Шилох**”. “**Шилох**” значи “кому му припаѓа” или “достојниот”. Со други збориви, ќе продожат да протекуваат од Јудиното племе оние кои ќе стојат на царско место сè додека не пристигне Достојниот. Додека не дојде оној кому навистина му припаѓа “царското”. Јудиниот народ ќе го држи жезлото сè додека последниот цар не дојде за да го земе и Тој ќе дојде од Јудиното потомство. “Кому ќе му се покорат народите” значи дека сите народи ќе дојдат пред Него, бидејќи сакаат да се таму.
	3. **Сè уште без цар**: Ова не се случило веднаш, бидејќи народот прво бил воден од Мојсеј, па Јошуа и ниту еден од овие не бил цар. Кога народот одпаднал од Бога имало “избавители” опишани во книгата на Судиите кои не биле вистински судии, туку повеќе ослободители. Немало цареви сè до Самоил, кој бил пророк. Дури кога Самоил остарел народот побарал да има цар како и другите народи **(I Сам. 8-10).** Самоил се спротивставил и рекол дека Бог ги раковиди и дека немаат потреба од цар, но народот бил упорен во својата намера за да бидат како другите народи. И така Саул станал цар, кој бил од Венјаминовото племе. Ние знаеме дека според **Бит. 49** не се вели дека царевите треба да дојдат од **Венјаминовото племе**. Затоа е очигледно дека Саул не бил добар избор, и со тоа што Бог им го дал Саул за цар, тој јасно им порачал дека Саул е нивен цар и дека тоа не било Негова волја. Да било Божја волја, царот би произлегол од Јуда. Саул е помазан за цар, но наскоро греши, се одделува од Божјиот благослов и е укорен од страна на Самоил. **(I Сам. 15:12-35).** Царството му се одзема.
	4. **Божји избор**: Потоа Самоил е испратен да го помаза вистинскиот цар на Израел **(I Сам. 16).** Бог го праќа кај Јесеј од племето Јуда. Самоил ги повикува синовите на Јесеј и Бог поминува над секој од неговите силни синови, но го повикува малиот овчар Давид и го помазува за цар. Тој бил Божјиот избор.
	5. **Давид “под-царот”:** Многу години пред Давид, кога народот бил далеку од Бог, филистејците ги нападнале **(I Сам. 4).** Кога ја губеле битката го изнеле ковчегот на сојузот како еден вид на амајлија, надевајќи се дека ќе се објави Божјото присуство. Веќе некое време тие не го обожавале Бог и Бог дозволил ковчегот да биде заробен, со цел да не биде злоупотребен од народ чие срце било далеку од Него. Во тоа време се родило дете и го нарекле Ишабод, што значи “славата си заминала”. Филистејците заминале со ковчекот чувствувајќи се како победници. Меѓутоа, Бог иако дозволил да биде заробен, не бил добар воен заробеник. Филистејците го наместиле ковчегот во храмот на нивниот Бог Дагон, големиот бог риба. Кога следното утро се вратиле го нашле нивниот бог паднат со скршена рака. Тие му ја поправиле рака и пак го поставиле кипот на своето место за следното утро кога дошле да го обожаваат бог рибата, да го најдат пред самиот ковчек скршен во мали парчиња. Тие сфатиле дека не смеат да се поигруваат со Богот на Израел и го преместиле ковчегот во следниот град и сите од тој град се разболеле. Потоа тие решиле да се ослободат од ковчегот и го однеле преку границата во Израел, но никој не знаел што да прави со него. На крај ковчегот завршил во една штала која била исполнета со Божјата слава, а земјоделецот бил преблагословен. Но царот Саул не се грижел за ковчегот и го оставил таму.

Давид е сега цар и сфаќа дека е под-цар под **вистинскиот Цар**. И така во **II Сам. 6:12-18** Давид го враќа ковчегот на сојузот во Шаторот на состанок кого тој го поставил на планината Сион. Тој го пее **Пс. 24** додека се носи ковчегот. Јасно е од овој псалм дека Давид го гледа Бога како вистинскиот Цар на Израел.

* 1. **Дом за Бог или за Давид**? Во **II Сам. 7** Давид го повикува пророкот Натан, бидејќи на Давидовото срце е на Бог да му изгради дом соодветно за Израелев Бог. Давид бара од Божјиот човек да дознаел што Бог мисли за таа идеја. Натан одговара дека е прекрасна идеја, но истата вечер додека Натан бил сам Бог му проговорил и му рекол да се врати кај Давид и да му каже да не го гради тој дом. Натан од своето срце зборувал и не го барал Бог затоа морал да се корегира. Бог му вели на Натан да оди кај Давид и да му каже дека Бог долги години живеел во Шатор и дека од никого не барал да му се изгради куќа, бидејќи е сосема задоволен од престојувањето во Шаторот.

Бог сакал Давид да гради куќа, но не кедрово дрво како што била неговата, туку дом во вид на династија, дом на цареви кој ќе произлезе од Давид сè додека не пристигне вистинскиот Цар. Бог решил да му дозволи на првиот цар кој дошол по Давид да му гради куќа. Бог ќе негува посебен однос со овој ред на цареви и тие ќе се како Негови синови и кога ќе станат непослушни Тој ќе ги кара како синови. Бог е единствениот Цар. Тој ќе реши да му дозволи на човека да биде Негов претставник на земјата и следствено воспостави Свој сојуз со Давид.

 Во стих 16 гледаме дека царството ќе трае вечно:

**2 Сам. 7:16** И ќе биде непоколеблив твокот дом и твоето царство засекогаш пред лицето Мое, и престолот твој ќе остане засекогаш.

* 1. **Божји престол**: Во **стих 16** Бог говори како за моменталното потомство на Давид, како и за еден кој ќе живее вечно. Тој говори за Давидовиот престол во Ерусалим, а истовремено за еден престол кој не може да се укине. Давид ќе има династија кога неговото потомство ќе го наследи земниот престол. Еден кој од Давид ќе произлезе ќе биде вистинскиот Божји Син и вечно ќе живее, и вечно ќе владее седејќи на престолот Божји кој нема крај. Давидовиот престол бил вистински престол и сенка на вечниот Божји престол. Затоа кога говориме за Давидовиот престол зборуваме за Божјиот престол. Давид седел на Божјиот престол наместо Бог.

**2 Лет. 9:8** Нека е благословен Господ, твојот Бог, Кој благоволи да те постави на Својот престол за цар пред Господ, твојот Бог. Поради љубовта на твојот Бог кон Израел, за да го зацврсти засекогаш, Тој те постави за цар над него, - да делиш суд и правда."

* 1. **Вие сте избрани**: Секој знаел дека Аврамов потомок ќе седне на престолот. Секој знаел дека тој ќе дојде од племето Јуда. Секое семејство од Јуда се прашувало дали нивниот син ќе биде тој. На Давид му било речено дека тој е тој. Замислете го чувството додека го очекувате доаѓањето на Месијата да ви биде речено дека вашиот правнук ќе е Месијата. А смислата на сојузот Божји е поврзан со Давидовиот дом. Давид е сега “под-царот”, Божјиот владетел на земјата.

Давид бил помазан од страна на Самоил кога овој го зел рогот со маслото и го помазал и Господовиот Дух слегол врз него и тој се зацарил.

**1 Сам. 16:13** Самуил го зеде рогот со масло и го помаза среде браќата негови, и Духот Господов почиваше врз Давид од тој ден и подоцна. Потоа Самоил стана и отиде во Рама.

* 1. **Помазанието**: Ова миропомазание било симбол за присуството Господово и Давид го сфатил ова искуство сериозно бидејќи Бог го помазал за цар. Тој бил само сенка за она што допрва требало да се случи кога “Тој” кој требало да дојде ќе биде Царот, за кого било пророкувано на Јуда **(Бит. 49:8-10),** Лавот Јудин, Шилох (оној кој е достоен, **Бит. 49:10).** Ако Давид бил помазаниот цар по Божји избор, и ако јас, Давид, и моето потомство е наречено Божји синови, тогаш тој што треба да дојде мора да е “Божјиот Син”, Помазаникот. Во **Пс. 2:2** Давид го нарекува оној кој треба да дојде, “**Помазаникот**”. Преведено на еврејски “Месија”, на грчки “Христос”. Давид за прв пат го користи зборот “Месија”, “Помазаникот”, Господовиот Помазаник” или “Христос”. Оној врз кого слегол Светиот Дух без мера ќе биде Царот на царевите и Господар на господарите. Кога го читате **Пс. 2** добивате чувство дека под помазанието на Светиот Дух Давид сфатил што имало во Божеството.

**Пс. 2:1-12** Зошто беснеат паганските народи, и племињата коваат залудни завери? 2 Цареви по земјата се креваат, и владетели се здружуваат против Господа и против Неговиот Помазаните. 3 “Да ги скршиме нивните пранги и да ја отфрлиме нивната власт!” – викаат тие. 4 А Господ им се потсмева, се смее Тој што на небото царува! 5 Потоа, во Својата лутина ги прекорува, со Својот гнев ги вџашува и им преговара: 6 “Јас го устоличив Својот цар на Сион – на Мојата Света Гора!” 7 Ќе ја објавам одлуката Господова: “Ти си Мојот Син, денес станав Твој Татко” – ми рече Тој. 8 Барај од Менеи ќе ти ги дадам народите во наследство и земните краишта во сопственост. 9 Со железен скиптар ќе ги управуваш, како граници ќе ги разбиваш. 10 Вразумете се, затоа, вие, цареви, внимавајте, вие, земните владетели! 11 Служете Му на Господа со страхопочит, веселете се со трепет! 12 Почитувајте Го Синот, за да не се разгневи и напатот да не ве уништи! Зашто, Неговиот гнев за миг може да пламне! Среќни се сите оние, кои во Него наоѓаат прибежиште!

* 1. **Бог се смее: Пс. 2:4** Давид забележал дека земните народи не го сакале Бога, ниту пак Неговиот претставник, “Месијата”. Но Тој што седи на небесата се смее на човековото безумство кој мисли дека може некако да ги запре Божјите намери. Се чини како Бог да вели дека без оглед што човекот мисли или прави кога Тој склучува сојуз, и ќе го оствари ветеното кон Давид поставувајќи го вистинскиот Цар над царевите во Сион. Тој ќе царува на земјата и народите ќе станат Негово наследство.

Во **Откр. 5:5** го гледаме Исус, Божјото Јагне претставено: **“…ете, надвладеа Лавот од јудиното племе, давидовиот корен…”.** И кога се обрнале наместо Лавот виделе **(6)** **“…меѓу и старешините, Јагне што беше како заклано…”** Вака победува Лавот, Тој умира за Своите непријатели. Чудно однесување за еден Лав, но и Божјата љубов е чудна за човечкото размислување. Потоа Јован го гледа Јагнето кое било заклано како доаѓа на престолот и слуша звук на илјадници илјади кои громогласно велат **(12)** **“Достојно е Јагнето Кое беше заклано,”** и **(9)** “**зашто со Својата крв ги откупи за Бога, од секое племе и јазик, род и народ”.** Ако се преведе реченицата “Достојно е Јагнето” на хебрејски, тогаш тоа е “Шилох”, “Оној кој е Достоен”. Тој е **Давидовиот син**, Божјиот Син. Затоа кога во Евангелијата сфатиле кој е Исус, го нарекле (околу 16 пати) “син Давидов”. Следствено Исус е исполнувањето на сојузот ветен на Давид.

**Мт. 1:1** Книга на родословието на Исус Христос, син на Давид, син на Авраам.

**Мт. 12:23** И сиот насобран народ се восхитуваше и зборуваше: “Зар не е Овој Синот Давидов?”

Токму од тој момент во 2 Сам. 7 секој знаел точно од кое семејство на човековата раса ќе дојде Месијата. Од тука пророците се навраќаат на Давидовиот сојуз и даваат уште поголеми детали за Оној кој ќе дојде и што Тој ќе прави.

1. **ПРОРОЦИТЕ И СОЈУЗОТ**

 Да се навратиме на Давидовиот сојуз:

**2 Сам. 7:12-16** А кога ќе завршат твоите дни, и ти ќе починеш кај татковците свои, Јас ќе го воздигнам по тебе твоето семе, што ќе произлезе од твоите бедра, и ќе го зацврстам царството негово. 13 Тој ќе изгради дом на името Мое, и Јас ќе го утврдам престолот на царството негово засекогаш. 14 Јас ќе му бидам Tатко, и тој ќе ми биде Син; и ако згреши, ќе го казнам со стап човечки и со удари на синови човечки; 15 но милоста Своја нема да ја кренам од него, како што ја кренав од Саул, кога Јас го отфрлив пред лицето твое. 16 И ќе биде непоколеблив твојот дом и твоето царство засекогаш пред лицето Мое, и престолот твој ќе остане засекогаш."

1. **Сенката на небесното**: Запомнете дека во Стариот Завет честопати имаме сенки на земјата за реалностите кои се на небесата. Ние знаеме дека Бог не живее во шатор, или во куќа, но Тој дозволил да се изгради шатор, велејќи дека таму ќе престојува и ќе се среќава со народот. Сите знаеле дека Тој таму не живеел, туку дека решил Своето присуство таму да го манифестира. Шаторот бил само сенка на земјава за вистинското небо над небесата. Кога Соломон го изградил Божјиот храм тој изјавил дека разбира дека небото над небесата не можат да го соберат Бог, а камоли еден мал храм изграден од Соломон.

**1 Цар. 8:27** Но зар Бог ќе сака да живее на земјата! Небото и небото на небесата не се доволни да Те соберат, а уште помалку овој храм, што сум го изградил јас;

1. **Нема храм во новиот сојуз:** Кога ќе дојде новиот сојуз ќе си имаме работа со вистинското и затоа нема храмови на земјава денес кои Бог ги препознава. Сега можеме насекаде да се среќаваме и да го имаме Божјото присуство преку Светиот Дух кој живее во нас. Но кога Самарјанката го прашала Исус каде да се врши поклонение Тој одговорил:

**Јвн. 4:19-24** Жената Му рече: “Господине, гледам дека си пророк. 20 Нашите татковци одеа на поклонение на оваа гора, а вие велите дека Ерусалим е местото за поклонение.” 21 Исус ѝ рече: “Верувај Ми, жено, доаѓа часот кога не ќе Му се поклонувате на Таткото ниту на оваа гора, ниту во Ерусалим. 22 Вие му се поклонувате на она што не го знаете; ние му се поклонуваме на она што го знаеме, зашто спасението доаѓа од Евреите. 23 Но доаѓа часот, и веќе настапи, кога вистинските поклоници ќе Му се поклонуваат на Таткото во дух и вистина, зашто Таткото сака такви поклоници. 24 Бог е Дух, и оние кои Му се поклонуваат, треба да Му се поклонуваат во дух и вистина.”

Во времето кога Исус го рекол ова тие се поклонувале во храмот, но Тој исто така рекол дека доаѓа часот кога тие нема веќе да мораат да одат во храмот во Ерусалим на поклонение. Нема веќе потреба да се чекори во сенката на вистинкото нешто, т.е. да се обожува во духот.

1. **Бог го обновува Својот сојуз со Соломон:**

**2 Лет. 7:18** Јас ќе го зацврстан престолот на царството твое, како што му бев ветил на татко ти Давид, велејќи: “Нема да снема маж, што ќе владее над Израел.”

1. Следствено Бог го избрал Соломон од Давидовите синови со кого ќе го потврди Својот сојуз со Давид. Како што знаеме Соломоновата слабост биле жените. Кога се свртел кон жените и ги направил свои тој исто така ги примил и нивните богови. На врв на се Соломон немилосрдно ги оданочувал луѓето со цел да го градил Божјиот храм и кога неговиот син Ровоам дошол на власт (2 Лет. 10) народот го молел да ги намали даноците бидејќи биле преголеми. Тој побарал совет од старешините кои се согласиле дека даноците треба да се намалат, но кога побарал совет од помладите, тие му рекле дека треба да ја искористи ситуацијата како демонстрација на својот авторитет и да ги удвои даноците. Тој така и постапил и сиот дом Израелев, освен Јуда, го сакале Јеровоам за нивен цар и така домот Израелев се расцепил. И така Јеровоам станал првиот цар над 10 северни племиња наречени Израел. Ровоам останал цар над јужниот дел кој бил наречен Јуда, и кој го сочинувал Јудиниот дом и неколку остатоци од Венјаминовиот дом.
2. Јеровоа направил огромна грешка иако наизглед праведно постапил. Луѓето биле преоптеретени со даноци, но Ровоам бил Давидов потомок, и иако безумно се однесувал кон народот преку него ќе дојде Месијата. Без оглед дали ни се допаѓаат неговите постапки или не тој бил Божји претставник на земјата во тоа време, зацврстен на престолот и во него бил Божјиот сојуз. Кога луѓето сакале да се сретнат со Бог, тоа требало да биде во Ерусалим во Неговиот дом. Следствено кога Јеровоам се отцепил од Јуда, тие се одвоиле од сојузот, од сите Божји ветувања и од Месијанската надеж. Затоа кога Јеровоам се спомнува во историјата се спомнува како оној кој го одвел Израел во грев. Затоа што не сакал народот да оди во Ерусалим на поклонение, тој направил идоли и лажно свештенство за народот.
3. **Пророците говорат**: Потоа доаѓаат пророците и воглавно му говорат на Јуда. Исаија, на пример, зборува кога Ахаз е на престолот Давидов. **(Ис. 7).** Ахаз немал многу време за Бог и бил материјалист. Се случило северните племиња да се здружат со Сирија и да коваат планови да војуваат против Јуда и да го заземат Ерусалим. Ахаз и народот на Јуда многу се исплашиле. Затоа Бог го испратил Исаија за да му зборува на Ахаз:

**Ис. 7:4** …и кажи му: Охрабри се и биди спокоен; не плаши се, и да не се плаши срцето твое пред двата краја на тие гламји што чадат, од пламениот гнев на Рецин, на Арамејците и на синот Ремалиев."

1. Зошто можел Исаија толку доверливо да зборува со Ахаз? Поради сојузот! Иако Ахаз тоа не го заслужил, Бог се зарекол во сојуз со Давид, а Ахаз е претставник на сојузот на земјата во тоа време. Бог бил со нив и ќе ја оствари својата намисла без оглед дали Ахаз тоа го заслужува или не. Очигледно Ахаз се сомневал иако Бог застанал на нивна страна. Бог повторно преку Исаија му зборува на Ахаз и му вели да бара каков било знак како доказ дека Бог е посветен да го сочува домот Јудин.

**Ис. 7:10-11** И продолжи Господ да му говори на Ахаз и му рече: 11 "Барај за себе знак од Господ, твојот Бог: барај или во длабочините или во височините."

1. Но заради необјаснети причини Ахаз го отфрла Бог. Исаија загрижен за Ахаз, чувствува дека Ахаз го заморува Бог со својата површна глума на забегана духовност, му говори на “домот Давидов”:

**Ис. 7:13-14** Тогаш Исаија рече: "Слушајте, пак, доме Давидов! Зар ви е малку тоа што им дотежнувате на луѓето, па сакате да Му дотежнувате и на мојот Бог?" 14 Затоа Самиот Господ ќе ви даде доказ: ете, Девица ќе зачне и ќе роди Син, и ќе Му го дадат името Емануел.

1. Сега Бог им дава знак. Ќе настапи ден кога девица ќе зачне и ќе добие Син кој не е никој друг освен “Бог со нас”, Емануел. Ова пророштво било знак за домот Јудин преку кој ова дете треба да дојде како Божја замисла да ги заштити од нивните непријатели. Тоа исто така служи и како иден знак за Израел, за кога детето ќе дојде тие да знаат дека Божјиот план и намисла ќе се исполнат.
2. Речиси може да се чувствува возбудата која Божјиот збор ја предизвикува во срцето на Исаија кога ја гледаме увереноста на оваа вистина која извира во неговиот дух кога почнува да сфаќа дека народите можат да се кренат против Божјите луѓе, но Бог ќе ги заштити поради доаѓање на едно дете, Емануел, “Бог со нас”.

**Ис. 9:1** Народот, кој оди во темнина, ќе види голема светлина; врз оние што живеат во земјата на смртната сенка ќе болсне светлина.

**Ис. 9:5-6** Зашто дете ни се роди - Син ни се даде; власта е на рамењата Негови, и ќе Го наречат: Чудесен Советник, Бог силен, Отец вечен, Кнез на мирот. 7 Неговата власт и мирот бескраен ќе растат врз престолот на Давид и во царството негово, за да го утврди Тој и да го зацврсти преку суд и прада отсега па довека. Тоа ќе го направи ревноста на Господ Саваот.

1. Се чини како преку Божјите пророци да се доведува во светлина поголемата вистина за тоа како Тој ќе го исполни сојузот ветен на Давид. Во **глава 11** гледаме како Исаија говори дека иако Божјите луѓе ќе минуваат низ големи маки и дека речиси ќе бидат отсечени; сепак ќе изникне, “стебленце”, од коренот на Јесеј заради обнова на Давидовото царство.

**Ис. 11:1** И ќе потера фиданка од Јесеевата пењушка, и стебло ќе израсне од нејзиниот корен…

Еве пророштво за Исус над кого Светиот Дух ќе почива:

**Ис. 11:2** …ќе почива врз Него Дух Господов, дух на мудрост и разум, дух на совет и крепост, дух на знаење и богобојазливост…

1. Кога Исаија им пророкувал на царевите и на жителите во градот, пророкот Михеј бил по селата и им говорел на селаните, речиси истото што и Исаија, но Михеј бил тој што пораката ја направил релевантна за селаните во **5:2:**

**Мих. 5:1** Но ти, Витлееме Ефратов, иако си најмал меѓу илјадниците Јудејци, од тебе ќе ни излезе Оној, Кој ќе владее во Израел и чие потекло е од почетокот, од вечноста.

1. Во меѓувреме на северот во Израел нештата стануваат полоши. Тие се наоѓаат во отпадништво и Бог им го праќа пророкот Осија. Бог му вели на Осија да се ожени за проститутката Гомер. Ова е тип за тоа како Израел го напуштил заедништвото со Бог кој ги љубел и покрај тоа што блудствувале со туѓи богови. Тие биле Божја невеста, а Бог младоженецот, но тие се покажале неверни и се однесувале како проститутка. Сега настапува разводот. Веќе немало милосрдие, ниту милост. Сојузот е прекршен, Тој веќе нема да биде нивен Бог. Семејството на Осија се расцепува и целата нација знае низ што тој поминува. Токму во тоа време тој ги опишува Божјите чувства додека Израел го напушта заветниот однос. Потоа во глава 3 ја гледаме Гомер како доаѓа на крајот на себеси, никој веќе не ја сака; таа е на распродажба. Бог му вели на Осија: **“Оди и засакај ја жената според љубовта што Господ ја има спрема Израел”**. Тој ќе ја откупи за себеси, исто како што Бог ќе го искупи Израел за Себеси. Таа според брак Му припаѓала нему, но сега ќе му припаѓа затоа што ја откупил. Токму ова Бог ќе го направи со Израел откако тој минал многу денови без цар, кнез, жртва, идол итн.

**Ос. 3:5** Потоа синовите израелски ќе се повратат и ќе Го побараат Господа, својот Бог, и Давид, својот цар, ќе се чудат пред Господа на Неговата благост во последните дни.

Давид тука е слика или сенка на Христос, кој е достоен “Шилох”, Месијата кого тие ќе го очекуваат. Ова сè уште не се случило. **I Птр. 1 & 2** им објаснува на евреите и неевреите дека тие што не се Божји чеда сега станале Божји чеда. Тие што немале милосрдие, сега имаат преку Исус Христос. Кога ќе го бараат Исус, тие повторно ќе влезат во нов и подобар сојуз.

1. Потоа Израел, северните племиња, заминуваат во ропство во Асирија. И во Јуда нештата станале полоши сè до доаѓањето на Еремија како претставник на сојузот да ја најави смртта на Синајскиот сојуз. Бог не го заборавил својот сојуз со Давид. Еремија му вели на Јуда дека ќе одат во ропство, но иако сојузот бил совршен, нешто подобро требало да дојде:

**Ер. 23:5** Еве, доаѓа времето, вели Господ, и ќе му издигнам на Давид фиданка, и ќе се зацари Цар, Кој ќе постапува мудро и ќе суди праведно на земјата.

1. Гледаме дека исполнувањето на сето ова започнува кога еден ангел и говори на Марија цитирајќи го Давидовиот сојуз:

**Лк. 1:30-35** Тогаш ангелот ѝ рече: “Не плаши се Маријо, зашто најде милост кај Бог. 31 Ете, ќе зачнеш и ќе родиш Син, и ќе Му го дадеш името Исус. 32 Тој ќе биде велик и ќе се нарече Син на Севишниот. И **Господ Бог ќе Му го даде престолот на Давид, Неговиот татко. 33 Тој ќе царува над Јакововиот дом довека, и Неговото царство не ќе има крај.”** 34 А Марија му рече на ангелот: “Како ќе биде тоа, кога не знам за маж?” 35 Ангелот одговори, велејќи ѝ: “Светиот Дух ќе дојде на тебе и силата на Севишниот ќе те осени; затоа Светото дете кое ќе биде родено - ќе се нарече Божји Син.

1. Јосиф и Марија живееле во Назарет, а Михеј вели дека Месијата ќе се роди во Витлеем. Недели порано, на островот Капри, стариот император Цезарот Август имал расправија со Ирод. Тој верувал дека Ирод крадел данок наменет за цезарот и затоа наредил секој да оди во својот роден крај заради попис на жителите. Марија, речиси 9-ти месец бремена, морала да се врати во Витлеем заради пописот. Зошто? Бидејќи Јосив бил непосреден потомок на Давид, а преку друга семејна линија и Марија била непосреден потомок на Давид, правејќи го Исус законскиот наследник на Давидовиот престол. Исус бил крвен наследник преку Марија, а како посинет син од Јосиф, според законот значи дека е и наследник. Следствено преку две различни семејни линии Исус ги исполнувал двата услова за да седне на Давидовиот престол.

Замислете расправијата меѓу Август и Ирод да била во било кое друго време, тогаш ќе немало причина за Марија и Јосиф да патуваат во Витлеем како исполнување на пророштвото. Следствено вечниот Цар Исус се родил. Тој не е “Царот кој некогаш ќе дојде”, туку е “Царот кој доаѓа”. Отсекогаш бил Цар и наскоро ќе седне на Својот престол и Неговото царство ќе нема крај.

Неговото царство не е земно царство, туку царството е во срцата на луѓето преку Светиот Дух. Ако го имаме Светиот Дух тогаш сме дел од Божјото цатство. Исус е нашиот Цар, но Неговото царство не знае за граници како земните царства. Неговото царство е излеано во нашите срца!

1. **НОВИОТ СОЈУЗ**

**Ер. 31:31-34** Еве настапуваат дни, вели Господ, и ќе склучам со домот Израeлoв и со домот на Јуда нов завет. 32 Не онаков завет, каков што склучив со претците нивни во денот, кога ги фатив за раце, за да ги изведам од египетската земја; тој Мој завет тие го нарушија, иако останав во сојуз со нив, вели Господ. 33 Но еве го заветот, што ќе го склучам со домот Израелов по оние дни, вели Господ: ќе го вложам Мојот закон внатре во нив и ќе го напишам во срцата нивни, па Јас ќе им бидам Бог, а тие ќе бидат Мој народ. 34 И нема повеќе да учат еден друг, брат брата и да зборуваат: "познајте Го Господа", зашто сите тие, од мал до голем, сами ќе Ме знаат, вели Господ, бидејќи ќе им ги простам беззаконијата нивни, и за гревовите нивни нема веќе да се сеќавам.

1. Важно е да не го превидиме контекстот во кој е дадено неговото ветување за нов сојуз. Да повториме:
	1. Првиот сојуз бил Сојузот на животот или созданието. Тука човекот имал можност да избере живот, но се оттргнал од Бог и тргнал во смрт.
	2. Вториот или Адамовиот Сојуз бил со цел да го поврати човекот назад во токот на Божјата замисла за човекот. Ние ги видовме проклетствата изречени над оние кои учествувале во кршење на првиот сојуз, и ветувањето за непријателството меѓу човекот и сатаната.
	3. Потоа Сојузот со Ное кој бил заради зачувување на човечката раса. Човекот не требало да се отфрли засекогаш, туку да се помири со Бог преку избавителот кој му бил ветен на Адам. Избавителот ќе може да го направи она што судот не можел, а тоа е да го врати човекот при Бог. И тука гледаме дека избавителот ќе дојде преку линијата на Шем.
	4. Бог влегува во Сојуз со Авраам и гледаме дека сите семејства на земјата ќе бидат благословени преку единиот кој ќе дојде од Авраам. Ја следиме линијата преку Исак, Јаков, и потоа Јуда каде доаѓаме до “Шилох”, “Достојниот” кој бил ветен. Се чини како овој сојуз да бил ставен настрана, бидејќи Бог влегол во сојуз со Мојсеј.
	5. Сојузот со Мојсеј или Синајскиот Сојуз, сојуз на Законот. Законот е даден за да му го покаже на човекот неговиот грев, со цел да ја сфати природата на светоста и Божјата агапе љубов.
	6. Давидовиот Сојуз, во кој Давид, потомокот на Јесеј од племето Јуда станува првиот цар кој седнал на Божјиот престол како претставник на Божјиот сојуз на земјата. Во овој сојуз Бог ветува дека ќе продолжи Давидовата линија со синовите Божји сè додека не дојде вистинскиот Божји Син од Давид и седне на Божјиот престол засекогаш, враќајќи не назад во состојба на Еденската градина.
	7. Потоа во текот на владеењето на Ровоам, внукот на Давид, го гледаме домот Израелев разделен. 10-те северни племиња следат лажни богови и заминуваат во ропство и се распрснуваат затоа што го напуштиле сојузот. Племето Јуда на југот останува во сојузот сè додека не паѓаат во идолопоклонство и Бог им го испраќа Еремија.
2. Еремија е испратен да му каже на народот дека ќе бидат одведени во ропство од страна на Навуходоносор и дека нема потреба да се борат. Навуходоносор доаѓа од Вавилон кој се наоѓал на другата страна на реката Еуфрат. Во Бит. глава 11 се дознава дека ова подрачје е наречено Калдеа, кое било близу до Ур. Се гледа дека Навуходоносор доаѓа од возобновената империја на Калдеа од каде што Авраам тргнал кога му бил даден сојузот. Се чини како Бог да вели: сојузот е завршен, а Јас те враќам на почетокот. Ако биле венчани на Синај, тогаш сега се разведени и испратени назад од каде дошле. Еремија им вели дека Навуходоносор е испратен од Бог. Поради ова Еремија е затворен. 70 години требало да бидат во ропство и потоа Бог повторно почнал со нив. Неговата порака била условна осуда, но исто така и порака на надеж во Божјиот сојуз ветен на Давид.

**Ер. 23:5-6** Еве, доаѓа времето, вели Господ, и ќе му издигнам на Давид фиданка, и ќе се зацари Цар, Кој ќе постапува мудро и ќе суди праведно на земјата. 6 Во дните Негови Јуда ќе се спаси, и Израел ќе живее безопасно; и еве, - Неговото име со кое ќе го именуваат е "Господ – нашата правда!"

<><<><<><<><<><<><<><<><<><<><<><<><<><<><<><<><<><<><<><<><<><<><<><<><

Интересна забелешка е како дошло до тоа Исус да живее во Назарет. Во Матеј се вели дека пророците говореле дека ќе се нарече Назареќанeц.

**Мт. 2:23** …и откако дојде, се насели во градот наречен Назарет, за да се исполни реченото од пророците: ,Ќе се вика Назареќанец'.

Но можете да ги пребарувате пророците и нема да најдете пророк кој вели дека Исус ќе се нарече Назареќанин. За што тогаш зборувал Матеј? Зборот Назарет преведен од хебрејски значи “селото од огранокот”. Затоа по Божјото провидение тој кој бил роден во Витлеем пораснал во Назарет. Дадено му е вообичаеното име Исус. Всушност името Исус било толку често што кога се однесувало на Христос ти го нарекувале “Исус од Назарет” или “Исус од Огранокот”; Неговото име се поврзувало со тоа дека е од Огранокот од Стариот Сојуз.

**Ис. 11:1** И ќе потера фиданка од Јесеевата пењушка, и стебло ќе израсне од нејзиниот корен…

**Ер. 23:5-6** Еве, доаѓа времето, вели Господ, и ќе му издигнам на Давид фиданка, и ќе се зацари Цар, Кој ќе постапува мудро и ќе суди праведно на земјата. 6 Во дните Негови Јуда ќе се спаси, и Израел ќе живее безопасно; и еве, - Неговото име со кое ќе го именуваат е "Господ – нашата правда!"

**Ер. 33:15** Во тие дни и во тоа време ќе благословам на Давид да му израсте фиданка на правдата, и Тој ќе изврши суд и правда на земјата.

**Зах. 3:8** Но, послушај, Исусе, велик свештениче, ти и браќата твои, што се пред твоето лице, зашто тие луѓе се познати. Еве, Јас ќе го доведам Својот слуга - Зачетникот.

**Зах. 6:12** …и речи им: вака вели Господ Саваот: "Ете, човек, чие име е Зачетник, "Тој ќе израсне од коренот свој и ќе создаде храм Господов.

<><<><<><<><<><<><<><<><<><<><<><<><<><<><<><<><<><<><<><<><<><<><<><<><

**Ер. 31:31** Eве настапуваат дни, вели Господ, и ќе склучам со домот Израeлoв и со домот на Јуда нов завет.

1. Може да се постави прашањето: “Ако новиот сојуз е склучен со Израелевиот дом и со домот на Јуда, каде сум јас во тоа?” Сети се дека вистинскиот Божји дом е секој што ја има Авраамовата вера покажана кога тој поверувал во Бог и тоа му се сметало за праведност.
2. Во **стих 32** Бог мисли на сојузот кај Синај и како тие го напуштиле иако Тој им бил сопруг. Потоа во **стиховите 33 & 34** Тој говори за новиот сојуз и иако идејата не е нова нејзината примена е следната:
3. Сојузот говори за прошка на гревовите – што не било ништо ново
4. Сојузот говори за држење на законот – што не било ништо ново
5. Сојузот говори за познавање на Бог – што не било ништо ново
6. Сојузот говори за тоа дека Бог е нивен Бог, а тие Негов народ – што не било ништо ново

Но е нов во однос на тоа дека овие нешта на сојузот ќе се остварат во срцата на луѓето што никогаш порано не помислувале дека е можно. **Тој ќе го стави Својот закон во нив и ќе го запише во нивните срца**. Божјиот закон бил запишан на две камени плочи. Луѓето ќе го погледнеле законот запишан на камен за да видат што треба да прават. Но проблемот бил во тоа што “егото” во мене не сакало да го прави она што било запишано однадвор. Затоа доаѓало до тензија меѓу човекот и законот.

Бог никогаш не се навраќал на законот оти срцевината на законот е Неговата агапе љубов. Но сега Тој го става Својот закон во нас за да стане принцип одвнатре. Наместо наредување однадвор тој станува принцип на живеење одвнатре. Веќе не се чувствува дека е нешто наредено што не го сакаш или не го можеш. Сега Тој ја става Својата љубов во нас и одвнатре се јавува задоволство да се врши Неговата волја.

1. Моите постапки денес се задоцнета најава на моето некогашно живеење (во моето срце) одвнатре (Изр. 4:23). Бог ќе го стави Својот закон во нашето срце каде новото “јас” веќе живее. Тој со Својот прст го запишал на камени плочи, но сега ќе го запише во нашите срца. Забележи, Бог ќе е Тој што тоа ќе го запише во нашето срце, за вакво нешто е потребна надприродна Божја интервенција. Јас ќе сум нивен Бог и тие ќе се Мој народ. Затоа кога читаме Псалми можеме тоа да го направиме како чеда на сојузот, знаејќи дека Тој е мој Бог, оти не направил дел од “Мојот народ”.

**Изр. 4:23** Од сè, што е за пазење, најмногу чувај го срцето свое, зашто од него се изворите на животот.

Погледнете го стихот 34:

**Ер. 31:34** И нема повеќе да учат еден друг, брат брата и да зборуваат: "познајте Го Господа", зашто сите тие, од мал до голем, сами ќе Ме знаат, вели Господ, бидејќи ќе им ги простам беззаконијата нивни, и на гревовите нивни нема веќе да се сеќавам.

1. Во другите сојузи секогаш морало некој да стои како посредник меѓу народот и Бог. Мојсеј го познавал Бог “непосредно” (лице в’лице), но останатите го познавале Него “посредно” (преку посредникот - Мојсеј). И така Израел морал да оди кај нивниот “сосед” = Мојсеј или кај нивниот “брат” = племето Леви кои ги сочинувале Левитите, кои биле свештениците и го познавале Бог. Зборот користен тука “познава”, значи интимно познавање исто како во брак. Секој во овој сојуз ќе го “познава” Бог “непосредно”, во брак со Бог, поседување лично интимно познавање, од најмалите, па се до најголемите. Следствено кога сме родени од Бог, Духот му сведочи на нашиот дух дека сме деца Божји.

**Рим. 8:16** Самиот Дух сведочи заедно со нашиот дух дека сме Божји чеда

Затоа, воколку има некој што стои меѓу Бог и мене, тогаш јас безнадежно се враќам назад во стариот сојуз и го отфрлам новиот. Ние станавме царство на свештеници и немаме веќе потреба од посредници за да дојдеме кај Бог.

1. Но како може Бог да воведе нов сојуз ако стариот бил прекршен? Бог вели дека Тој тоа може да го стори бидејќи: “Тој ќе им ги прости престапите и на нивниот грев нема веќе да се сеќава.” Воведувањето на новиот сојуз мора најнапред да се справи со гревот и вината заради кршење на другите сојузи. И така сите сторени гревови против Бог и Неговите сојузи мора најнапред да бидат простени и потоа Бог може да ме доведе пред новиот сојуз во кој јас го имам Божјиот закон впишан во моето срце. Веќе не чекорам како порано со навика да грешам. Можам да погледнам во Бог и да кажам ти си мој Бог и Тој да ми одговори ти си Мој народ. Колку е сигурен овој сојуз?

**Ер. 31:35-36** Така вели Господ, Кој го даде сонцето да свети дење, и им даде наредба на месечината и на ѕвездите да светат ноќе, кој Го бранува морето, кога брановите негови бучат; Господ Саваот е името Негово. 36 Ако тие наредби престанат да ги применуваат пред Мене, вели Господ, тогаш и племето Израелово ќе престане да биде народ пред Мене за секогаш.

Тука Бог вели дека поарно ќе престане да биде Бог отколку да го изневери одржувањето на ветување на сојузот. Колку што е сигурно дека сонцето дава светлина во денот, а месечината во ноќта, толку е сигурно дека Јас ќе ги исполнам овие ветувања дадени на Мојот Израел, вистинскиот Божји дом.

1. **КАРАКТЕРОТ НА НОВИОТ СОЈУЗ**

**Ез. 34:1-6** И дојде слово Господово до мене: 2 "Сине човечки, изречи пророштво против пастирите израелски, изречи пророштво и кажи им на пастирите - вака вели Господ Бог: тешко на пастирите израелски, кои се пасеа сами себе! Зар пастирите не треба да го пасат стадото свое? 3 Вие го јадевте маслото и се облекувавте во волна, колевте угоени овци, а стадото не го пасевте. 4 Слаби не поткрепувавте, болни не лекувавте, ранети не преврзувавте, истерани не враќавте и загубени не баравте, а управувавте со нив преку насилие и жестокост. 5 Тие се распрснаа без пастир, и откако се растурија, станаа плен на сите полски ѕверови. 6 Скитаат овците Мои по сите планини и по секој висок рид и распрснати се по зелата земја овците Мои, и никој не прашува за нив, и никој не ги бара.

**Ез. 34:11-12** Зашто така вели Господ Бог: еве, Јас сам ќе ги побарам овците Мои и ќе ги најдам. 12 Како што пастирот го проверува стадото свое, во оној ден кога ќе се најде меѓу своето распрснато стадо, така ќе ги најдам Јас овците Мои и ќе ги ослободам од сите места, каде што биле распрснати во ден облачен и мрачен.

**Ез. 34:15-16** Mоите овци, Јас ќе ги пасам и ќе ги одморам, вели Господ Бог. 16 Изгубена ќе најдам и истерана ќе вратам, ранета ќе превијам и болна ќе излекувам, здебелена и бујна ќе исчистам; ќе ги пасам со правда.

**Ез. 34:23-24** И ќе поставам над нив еден пастир, што ќе ги пасе, слугата Мој Давид; тој ќе ги пасе и тој ќе им биде пастир. 24 И Јас, Господ, ќе бидам нивни Бог, а Мојот слуга Давид ќе биде нивни кнез. Јас, Господ, го реков ова.

Езекиел потекнувал од свештеничко семејство кое од Навуходоносор било одведено во ропство и живеело до реката Кевар. Како тогаш може Езекиел да говори за новиот сојуз?

1. Тука во стиховите **34:1-6** Езекиел им говори на водачите на народот (воглавно цареви) како на пастири, а на народот како на стадо овци. Сетете се дека Давид бил посредник на Давидовиот сојуз, оти бил тој што го примил Божјиот сојуз, и потоа го споделил со народот. Следствено тој стоел меѓу Бог и луѓето. Преку сојузот сите потомци на Давид биле и посредници на сојузот или пастири на народот. Ова била Давидовата улога во смисла дека и Давид бил овчарче кој станал цар. И царевите требале да бидат пастири на народот. Но Бог вели преку Езекиел дека пастирите ги злоупотребиле овците и дека овците се распрснале. Ова се случило кога Вавилон го поробил Јуда. Во тоа време Вавилон веќе ја освоила Асирија која порано го поробила Израел (10 племиња). Сега овците се раштркани низ целото вавилонско и асирско царство.

И продолжува да зборува дека Бог ќе ги бара изгубените овци и дека над нив ќе го постави Својот слуга Давид (тука станува збор за Христос како совршениот Давид) кој ќе го пасе стадото. Не како пастирите кои биле пред Него, опишани од страна на Езекиел.

1. Следствено можеш да ја видиш важноста кога Исус себеси се опишува како:

**Јвн. 10:11-16** **Јас Сум Добриот Пастир**. Добриот пастир го дава својот живот за овците. 12 Главеникот, кој не е пастир, кому овците не му припаѓаат, го гледа волкот како доаѓа, ги остава овците и бега, а волкот ги разграбува и ги раштркува; 13 зашто е главеник и не се грижи за овците. 14 **Јас Сум Добриот Пастир** и ги познавам Моите и Моите Ме познаваат Мене. 15 Како што Таткото Ме познава Мене, и Јас Го познавам Таткото; и Јас го давам Мојот живот за овците. 16 И други овци имам, што не се од ова трло, и нив треба да ги доведам. Тие ќе го слушаат Мојот глас и ќе биде едно стадо и еден пастир.

1. Во **Ез. 34:11-12** Бог изјавува дека Тој самиот ќе дојде по Своите овци. Потоа во стих 23 Тој објавува дека ќе постави “**еден пастир над нив**”. Тој “еден пастир” ќе биде потомок Давидов, кој ќе дојде да ги бара загубените овци, бидејќи Тој не е како “наемниците” (Јвн. 10:13) кои вистински не се грижат за стадото. Тој е “добриот пастир” кој ги љуби овците и го дава Својот живот за овците. Следствено за секој кој го знаел Писмото, Исус за себеси велел дека е потомок Давидов кој ќе го исполни пророштвото на Езекиел.

Ако стадото треба повторно да се собере, и ако Давидов потомок треба да биде над нив, тогаш Бог повторно ќе се справи со Израел. Во основа Еремија ги вели истите нешта, но во тоа време луѓето не сакале да чујат за суд, иако поврзано со пораката на условен суд било и едно ветување дека Бог повторно ќе дојде по нив. Судот се остварил и сега се позаинтересирани да чујат добри вести.

1. Потоа во **36:16-25** Бог повторно му дава упатства на Езекиел да му говори на народот за да ја разјасни Својата причина за повторно доаѓање кај нив:

**Ез. 36:16-25** И дојде слово Господово до мене: 17 "Сине човечки, кога домот Израелов живееше во својата земја, тој ја осквернуваше со поведението свое и со делата свои; патот нивни им беше пред Моето лице како нечистотија на жена, кога се чисти. 18 Јас, го излеав врз нив гневот Свој за крвта, што ја пролеваа во таа земја, и заради тоа што ја осквернуваа со своите идоли. 19 Ги распрснав меѓу народите и тие се расеани по земјите, ги судев според нивните патишта и според нивните гревови. 20 И отидоа тие во народите, каде што го сквернавеа Моето свето име, зашто за нив велат: 'Тие се народ на Господа и излегоа од Неговата земја.' 21 Зажалив заради името Мое свето, што домот Израелов го оскверни кај народите, каде што отидоа. 22 Затоа, кажи му на домот Израелов: вака вели Господ Бог: доме Израелов, ќе го направам тоа не заради вас, туку заради името Мое свето што го осквернавте кај народите, каде што отидовте. 23 Ќе го осветам великото име Свое, осквернато кај народите, меѓу кои го осквернавте, па ќе познаат народите дека Јас сум Господ, вели Господ Бог, кога ќе ја покажам светоста Своја во вас пред нив. 24 Ќе ве земам од кај народите, ќе ве соберам од сите страни и ќе ве доведам во вашата земја. 25 Ќе ве поросам со чиста вода и вие ќе се исчистите од сите ваши осквернувања, и од сите ваши идоли ќе ве исчистам.

Тие се во ропство оти го примиле тоа што самите си го заслужиле по свој избор. Бог повторно ќе ги посети и ќе им го даде Својот “Добар Пастир”, поради “Неговото Свето Име” кое тие го оскверниле меѓу народите. Народот добил што заслужил, но она што Бог ќе го стори за Израел нема никаква врска со заслуга од нивна страна. Тој ова го прави со цел да го зачува Своето Свето име како држител на сојуз. Бог на Давид му дал ветување и Тој тоа ќе го одржи за народите да дознаат дека Тој е Бог.

1. Првиот чекор (**стих 24**) кон осознавање на народите дека Тој ги исполнува Своите сојузи е повторно да го собере Израел од народите каде тие биле раштркани и повторно да се вратат во својата татковина. Ова се случило околу 50 години по пророштвото на Езекиел кога завршило Вавилонското ропство. За ова се говори во книгите на Неемија и Езра.

**Ез. 36:24** Ќе ве земам од кај народите, ќе ве соберам од сите страни и ќе ве доведам во вашата земја.

1. Вториот чекор (**стих 25-27)**

**Ез. 36:25-27** Ќе ве поросам со чиста вода и вие ќе се исчистите од сите ваши осквернувања, и од сите ваши идоли ќе ве исчистам. 26 Ќе ви дадам ново срце, и нов дух ќе ви дадам; ќе го земам од вашето тело каменото срце и ќе ви дадам срце од месо. 27 Ќе го внесам во вас Мојот дух и ќе направам да одите по заповедите Мои и да ги пазите и да ги исполнувате наредбите Мои.

Наликува на она што Еремија го пророкувал кога рекол дека Бог ќе:

**Ер. 31:33** Но еве го заветот, што ќе го склучам со домот Израелов по оние дни, вели Господ: ќе го вложам Мојот закон внатре во нив и ќе го напишам во срцата нивни, па Јас ќе им бидам Бог, а тие ќе бидат Мој народ.

Значи дека Бог ќе ја стави Својата агапе љубов како што се гледа уште пред законот дека е манифестација на Божјата љубов во нивните срца. Сега во Езекиел, Бог вели ќе ве направам нов човек однатре и ќе ви дадам ново срце, нов дух кога ќе ви дадам меснато срце и ќе го ставам Својот Дух во нив за да уживаат во вршење на Мојата волја. Ова е изјава за “новиот сојуз” на поинаков начин, сличен на изјавите на Еремија. Ја гледаме комбинацијата на “Божјиот закон” (Неговата љубов) и Божјиот Дух, кој е суштината на “новиот сојуз”, како што Павле тоа го објаснува во **Рим. 5:5.**

**Рим. 5:5** …а надежта пак не разочарува, зашто Божјата љубов веќе е излеана во нашите срца преку Светиот Дух, Кој ни беше даден.

* 1. Уште поважно е што откровението за “искуството на новораѓање” не било новозаветно откровение дадено од Исус додека бил на земјава. Сетете се на разговорот меѓу Никодим и Исус во однос на неопходноста за “одново раѓање” и како во **стих 10** е чудно што Никодим, познавач на писмата, не го разбрал концептот на “новораѓање на духот”. Зошто Исус очекувал тој тоа да го знае?

**Јвн. 3:1-10** А меѓу фарисеите имаше еден човек, по име Никодим, еврејски управител. 2 Тој дојде ноќе кај Исус и Му рече: “Раби! Знаеме дека Ти си Учител дојден од Бог; зашто никој не може да ги прави чудотворните знаци, што ги правиш Ти, ако Бог не е со него.” 3 Исус му одговори, велејќи: “Вистина, вистина, ти велам, ако некој не се роди озгора, тој не може да го види Божјото царство.” 4 Никодим Му рече: “Како може да се роди човек, кога е стар? Зар може по вторпат да влезе во утробата на мајка си и да се роди?” 5 Исус му одговори: “Вистина, вистина, ти велам: ако некој не се роди од вода и од Дух, тој не може да влезе во Божјото царство. 6 Роденото од тело, тело е, а роденото од Дух, дух е. 7 Не чуди се што ти реков: треба да се родите озгора. 8 Ветрот дува каде што сака. Го слушаш неговиот шум, а не знаеш од каде доаѓа и каде оди. Така е со секој што е роден од Дух.” 9 Никодим Му одговори, велејќи: “Како може да биде тоа?” 10 Исус му одговори и рече: “**Ти си учител на Израел, и не го знаеш тоа**?

* 1. Многу едноставно, бидејќи во **Ез. 36:26-27** Бог со едноставни зборови објаснува дека Тој ќе стави во секое Негово чедо Свој Дух **“…нов дух ќе ви дадам…; Ќе го внесам во вас Мојот дух...”.** Ова значи новораѓање преку Божјиот Дух.
1. Трет елемент кој требал да се случи кога “добриот пастир” ќе дојде ќе биде исчистувањето на Божјиот народ од **“…сите нивни осквернувања, и од сите нивни идоли…” (Ез. 36:25).** Во суштина Езекиел вели дека оние кои ќе бидат дел од Царството ќе бидат исчистени преку Божјата **вода**, ќе им биде дадено ново срце и ќе бидат исполнето со Божјиот **Дух**. Исус му рекол на Никодим:

**Јвн. 3:5** Исус му одговори: “Вистина, вистина, ти велам: ако некој не се роди од вода и од Дух, тој не може да влезе во Божјото царство.

Дали е можно изјавата на Исус “роден од вода” да не се однесува толку за процесот на природното раѓање колку за Божјото дело на прочистување на нашите гревови. Следствено искуството на “новораѓање” во себе вклучува исчистување од грев и примање на Светиот Дух, кога “Божјата љубов била излеана во нашите срца” и кога примаме нова природа додека старото камено срце е заменето со ново срце кое се стреми по Бога.

1. Потоа во **Ез. 37** Бог повторно го покажува концептот на “новораѓањето” како дел од новиот сојуз.

**Ез. 37:1-10** И се спушти раката Господова врз мене и Господ ме изведе преку духот, ме постави среде полето - а тоа беше полно со коски, 2 и ме проведе околу нив, а таму имаше многу, многу коски во полето и тие беа наполно суви. 3 И ми рече: "Сине човечки, ќе оживеат ли овие коски?" И реков: "Господи Боже, Ти го знаеш тоа." 4 Па ми рече - изречи пророштво за тие коски и кажи им: "Коски суви, чујте го словото Господово!" 5 Така им вели Господ Бог на оние коски - еве, Јас ќе внесам во вас дух и вие ќе оживеете. 6 Ќе ви дадам жили, ќе направам на вас да израсне месо, ќе ве покријам со кожа и ќе вдахнам во вас дух, па ќе оживеете и ќе познаете, дека Јас сум Господ. - 7 Јас го изреков ова пророштво како што ми беше заповедано, и кога пророкував, се чу шум, и, ете, движење, па почнаа коските да се зближуваат, секоја коска до својата коска. 8 И видов, ете, имаше жили на нив, и месо израсна, кожа ги покри одозгора, но дух немаше во нив. 9 Тогаш Тој ми рече - изречи пророштво за духот, изречи пророштво сине човечки, и кажи му на духот, вака вели Господ Бог: дојди од четирите ветра, духу, и дувни врз овие убиени и тие ќе оживеат. 10 И јас го изреков ова пророштво како што ми заповеда Тој и влезе во нив дух - и тие оживееја и се исправија на нозете свои - многу, многуброен народ.

* + 1. Сојузот кој Бог го склучил со природниот Израел е завршен, тие сега се мртви. Што подоцна се потврдува во стих11:

**Ез. 37:11** Тогаш Тој ми рече - сине човечки, овие коски се сиот дом Израелов. Ете, тие велат: "Се исушија нашите коски, и загина нашата надеж - ние сме истргнати од коренот."

* + 1. Но Бог ќе направи нешто ново:

**Ез. 37:12-14** Затоа изречи пророштво и кажи им - вака вели Господ Бог: "Еве, Јас ќе ги отворам гробовите ваши и ќе ве изведам, народе Мој, од гробовите ваши и ќе ве воведам во земјата израелска. 13 И ќе познаете, дека Јас сум Господ, кога ќе ги отворам гробовите ваши и ќе ве изведам, народе Мој, од гробовите ваши. 14 Ќе вдахнам во вас од Мојот дух и ќе оживеете, ќе ве населам во вашата земја, па ќе познаете дека Јас, Господ, го реков тоа, и го извршив, вели Господ."

Бог вели дека природниот Израел е мртов, но ќе има еден нов Израел кој е карактеризиран по “новото раѓање”. Народ во кој живее Божјиот Дух. Особината на секоја личност која е во Божјото царство е воскресението. Павле вака го објаснува тоа:

**Ефш. 2:1, 5-6** И вие, кои бевте мртви поради вашите престапи и гревови, 5 нè оживеа заедно со Христос и нас, кои иако бевме мртви поради нашите гревови (по благодат сте спасени) – 6 и со Него нè воскресна и нè постави на небесата, во Христос Исус,

1. И повторно во **оваа 37. глава** го гледаме Езекиел како се навраќа на темата за Давидовиот потомок кој ќе владее над Неговиот народ според вечниот сојуз. Нема веќе потреба од сојузи, бидејќи овој ќе е вечен сојуз.

**Ез. 37:24-28** А слугата Мој Давид ќе биде Цар над нив и Пастир на сите нив; тие ќе одат по Моите заповеди и уредбите Мои ќе ги пазат, и ќе ги исполнуваат. 25 Тие ќе живеат во земјата, која му ја дадов на мојот слуга Јаков, во која живееја предците нивни; таму ќе живеат вечно, тие и децата нивни и внуците нивни; а Мојот слуга Давид ќе биде кнез кај нив засекогаш. 26 Ќе склучам со нив завет за мир, вечен ќе биде заветот со нив. И ќе ги средам, ќе ги размножам и ќе го поставам меѓу нив Моето светилиште засекогаш. 27 И кај нив ќе биде Моето живеалиште, па ќе бидат нивни Бог, а тие ќе бидат Мој народ. 28 И ќе познаат народите, дека Јас сум Господ, Кој го осветува Израел кога Моето светилиште ќе биде помеѓу нив засекогаш."

Новиот Завет ни вели дека светилиштето Господово е “нашето тело” бидејќи станало храм на Светиот Дух (1 Кор. 6:19). Бидејќи сме дел од Божјиот Израел, Божјата слава живее среде нас.

**1 Кор. 6:19** Или не знаете дека вашето тело е храм на Светиот Дух Кој е во вас, Кого го имате од Бог, па дека не си припаѓате на себеси?

Следствено ние сме дел од вечниот сојуз.

1. УСЛОВИ НА СОЈУЗОТ

**Ер. 31:31-34** Eве настапуваат дни, вели Господ, и ќе склучам со домот Израeлoв и со домот на Јуда нов завет. 32 Не онаков завет, каков што склучив со предците нивни во денот, кога ги фатив за раце, за да ги изведам од египетската земја; тој Мој завет тие го нарушија, иако останав во сојуз со нив, вели Господ. 33 Но еве го заветот, што ќе го склучам со домот Израелов по оние дни, вели Господ: ќе го вложам Мојот закон внатре во нив, и ќе го напишам во срцата нивни, па Јас ќе им бидам Бог, а тие ќе бидат Мој народ. 34 И нема повеќе да учат еден друг, брат брата и да зборуваат: "познајте Го Господа", зашто сите тие, од мал до голем, сами ќе Ме знаат, вели Господ, бидејќи ќе им ги простам беззаконијата нивни, и на гревовите нивни нема веќе да се сеќавам.

* + 1. Во овие стихови се наведени условите на сојузот. Условите на сојузот е секоја инволвирана страна се заколнува на другата. Сетете се дека природата на сојузот била секогаш врска на живот или смрт. Заради ова тој не бил обичен вид на меѓусебен однос туку многу сериозен. Следствено кога тие би склучиле сојуз би имало сечење на тело како потврдување на сериозната природа на нивниот договор и за да покаже дека воколку едната страна не успее да го одржи сојузот тогаш смртта е казната. Затоа кога Бог влегол во сојуз со човекот Тој рекол на многу реален начин дека воколку тој потфрли да го одржи сојузот, тогаш тој ќе престане да биде Бог. Бог ова го разбира многу сериозно.

 Условите на сојузот се следни:

* + - 1. Јас ќе го ставам мојот закон во нив, и ќе го запишам на нивните срца
			2. Јас ќе бидам нивни Бог а тие ќе бидат мој народ
			3. Сите тие ќе ме познаваат, од најмалиот до најголемиот
			4. Јас ќе им ги простам нивните беззаконија, и веќе нема да се сеќавам на нивните гревови
		1. Замислете да живеете под Синајскиот сојуз и преку Божјиот закон сфаќате дека сте грешни и уште полошо, грешник кој не може да си ја промени својата грешна природа. Што ќе сторите во врска со својата грешна природа? Што ќе сторите за оние гревови под стариот сојуз, во кој нема прошка? Како за прељуба и убиство. Ако сте најдени виновни за овие гревови тогаш би ве извеле надвор од градот и би ве каменувале до смрт. Затоа откако Давид ги извршил ове два грева тој вели во **Пс. 51:16, “жртви и приноси ти не посакуваш инаку би ти ги дал”.** Давид сфаќа дека било предоцна за барање прошка и затоа се повикува на нешто што е над законот, т.е. директно до Божјото срце и Неговата милосрдност. Гледате воколку живеете под законот предметот прошка не котира многу високо. Колку повеќе го разбираме сојузот толку повеќе сфаќаме дека неговото кршење значи смрт. Така било уште од почетокот на првиот сојуз кога Бог му рекол на Адам: **“…во оној ден кога ќе вкусиш од него, ќе умреш”.** Затоа ако не ми е простено, или ќе умрам или морам да имам замена која ќе го земе моето место.
		2. Под Синајскиот сојуз си имал своја замена, животно. Ако си згрешил си морал да принесеш жртва. Некои луѓе трошеле многу пари на јариња и овци кои постојано ги принесувале во Шаторот за да принесат помирбена жртва за грев. Ако си му згрешил некому си морал да принесеш жртва за грев како и принос за престап. Но како можело јаре да го одземе мојот грев? Јас сум разумна личност, а мојот сторен грев е пресметан. Јарето е “ирационално”, тоа не решава да греши, ниту пак сака доброволно да плати за мојот грев. Како може не-човек да плати за човечки грев? Не може! Ваквото чувство се јавило кај луѓето и со цел некако да се искупат заради оваа неадекватност еднаш годишно имало празник – големиот ден на “Искупување”. На овој ден “првосвештеникот” би зел две јариња, би се потпрел на едното јаре исповедајќи го гревот на народот и потоа жртвувајќи го, така што крвта можела да се внесе во “најсветото место” и да се попрска престолот на милоста. Но сепак тоа било крв на јаре неспособна да произведе помирување за гревовите на човекот. Тоа наликувало на “Мојот Долг” му го давам на Бог во вера и надеж дека еден ден ќе се принесе жртва која ќе се погрижи за сите гревови. Затоа би заминале дома без чувство на слобода, туку само дека ви се “покриени” гревовите. Ова било најдоброто што некој можел да принесе, но без конечен успех.
		3. Но тука во Еремија пророкот под Божјо помазание вели: “Ќе ти ги простам престапите и на гревовите твои нема да се сеќавам.” Никогаш повеќе гревот нема да се спомне и затоа во новиот сојуз нема веќе потреба од јариња, или за ден на искупување, бидејќи новиот сојуз го поништува сојузот на Синај. Исус бил последната жртва! Исаија рекол:

**Ис. 53:6** Сите ние бевме заблудени како овци, секој си одеше по својот патот, - и Господ ги натовари врз Него гревовите на сите нас.

Изразот “**натовари врз него**” е истиот хебрејски збор кој се користи за опис кога првосвештеникот се “потпира врз јарето”. Тоа е како Бог Таткото ги зел сите гревови и се потпрел или ги ставил врз Исус. Исус станал грев за нас и умрел за прекршителите на сојузот. Кога Исус умрел гревот не се покрил, туку се отстранил! Воскресението од мртвите е доказ дека гревот е платен.

* + 1. Во новиот сојуз се наоѓаме себеси “оправдани”. Да се биде “оправдан” значи:

* + 1. да се **прости** секој грев
		2. да се прогласи **како** никогаш да не се згрешило
		3. да се биде **прифатен** од Бог како никогаш да не сте згрешиле

Не само што сме оправдани, туку Бог вели преку **Ер. 31:33-34** дека Тој ќе го запише Својот закон во нашата внатрешност и дека ќе ни даде ново срце. Со други зборови јас не сум повеќе утепан грешник кој не може ништо освен да греши, бидејќи во мене нема ништо друго освен грешната природа. Сега ми е дадена нова природа и ново срце. Сега го имам законот (љубовта) Божји запишани во мојата внатрешност.

* + 1. Езекиел рекол **(36:25)** дека Бог ќе не измие, и дека ќе го стави Својот Дух во нас давајќи ни нов живот и мотивација за сè што правиме. Не сме повеќе осудени да чекориме според телесноста, туку да чекориме во Духот согласно новиот човек, кој е жив. Човекот дејствува од срцето. Затоа со Божјиот закон (љубов) запишан во моето срце не можам, а да не го живеам. Божјата љубов за човековото срце е исто што и електричната струја за белата техника. Кога човекот е обединет за Божјата љубов тој не може, а да не ги живее Божјите заповеди, па дури и повеќе. Тој не мора да размислува за тоа ниту пак мора тешко да се труди околу тоа. Исто како што електричниот шпорет не мора силно да се труди да свари јајце. Кога струјата е присутна апаратите функционираат сами од себе. Единствено што мора да се случи е да се биде на располагање и да се биде проводник на струјата.
1. Условите на сојузот исто така велат дека Божјите луѓе ќе Го “познаваат” Него. Да се “познава” значи “да се соедини со или да се проникне во”. Да се каже дека “познавам” нешто значи дека сум проникнал во тоа нешто, сум го надминал површинското и сосема го познавам. Тоа исто така се користи како опис на брачен однос што го надминува само информативното знаење. Ова му недостасувало на Израелскиот народ под Синајскиот сојуз. Сите се собрале на подножјето на планината и кога Бог им проговорил со чуен глас, народот толку се престрашил што го избрале Мојсеј да биде нивен претставник. Тие се задоволиле со однос со Бог од втора рака. Тие знаеле за Бог, но го избрале Мојсеј да го “познае” Бог. Кога Мојсеј го “познал” Бог сфатил дека Божјата природа е љубов. Исус дојде за да биде токму тоа. Стариот сојуз велел дека мора да го познаеш Бог преку посредник, но во новиот сојуз секој ќе го “познава” Бог за себеси.

**Јвн. 17:3** А ова е вечен живот: да Те познаат Тебе, единствениот вистинит Бог, и Исус Христос, Кого Го испрати.

Вечен живот е “познавање” на Бог. Вечен живот не се однесува само на фактот дека вечно се живее, во смисла на квантитет, туку се однесува на квалитет на животот која за цел има “познавање на Бог”. Не се мисли дека кога ќе умрам почнувам да живеам вечен живот, туку дека уште сега го живеам квалитетот на животот, откако го примив Исус Христос и влегов во нов сојуз.

**Јвн. 10:14-15** Јас Сум Добриот Пастир и ги познавам Моите и Моите Ме познаваат Мене. 15 Како што Таткото Ме познава Мене, и Јас Го познавам Таткото; и Јас го давам Мојот живот за овците.

Сите кои се во новиот сојуз му се познати на Бог. Тој проникнал во нашата внатрешност и е во брак со нашиот дух. Ние сме соединети со Него и не само што Тој не познава, туку и ние го “познаваме” Него. Христос е во мене и јас сум во Христос. Затоа кога Христос ја пролеал Својата крв за вечниот сојуз ја пролеал со цел да создаде нова раса луѓе. Народ кој ја има Божјата љубов, суштинскиот живот т.е. Бог, кој живее во нас.